Bahus Kuraane Kameh Neh, Ehdhuvahun Fandiyaarunthah Vaki Kohlanvee - MP Yaugoob - Vaguthu\nބަހުސް ކުރާނެ ކަމެއް ނެތް، އެއްދުވަހުން ފަނޑިޔާރުންތައް ވަކިކޮށްލަންވީ – މެންބަރު ޔަޢުޤޫބު\nދާންދޫ ދާއިރާގެ މެންބަރު ޔައުޤޫބު އަބްދުﷲ - ފޮޓޯ: މަޖިލިސް\nޝަރުޢީ ދާއިރާ އާއި ބެހޭ ގޮތުން އިތުރު ރިޕޯޓްތަކެއް ތައްޔާރުކޮށްގެން މަޖިލީހަށް ހުށަހަޅާ އަދި އިތުރު ތަޙްޤީޤުތަކެއް ކުރާނެ ކަމެއް ނެތް ކަމަށާއި ފަނޑިޔާރުން މަގާމުން ވަކިކުރުމުގެ މަސައްކަތް އެއް ދުވަހުން ނިންމާލަންވީ ކަމަށް ރައްޔިތުން މަޖިލީހުގެ ދާންދޫ ދާއިރާގެ މެންބަރު ޔަޢުޤޫބު އަބްދުﷲ ވިދާޅުވެއްޖެއެވެ.\nސުޕްރީމް ކޯޓުން ޤާނޫނާއި ހިލާފަށް ކޮށްފައިވާ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އަށް ފާހަގަ ކުރެވުނު 17 ކަމެއް ހިމެނުއްވުމަށް ފަހު ރައްޔިތުންގެ މަޖިލީހަށް ފޮނުވި ރިޕޯޓާއި ބެހޭ ގޮތުން މިއަދުގެ ޖަލްސާގައި ވާހަކަފުޅުން އެމްޑީޕީ އަށް ނިސްބަތްވާ ޔައުޤޫބު ވިދާޅުވީ އޭނާ އެރިޕޯޓް ދިރާސާ ނުކުރާ ކަމަށާއި އޭނާ ދިރާސާ ކުރީ ފަނޑިޔާރުންނައި ބެހޭ ގޮތުން ރައްޔިތުން ތައްޔާރުކޮށް އެބޭފުޅުންނާއި ހަވާލުކޮށްފައިވާ ރިޕޯޓްތައް ކަމަށެވެ.\n"އެ ރިޕޯޓްތަކަށް ބަލާއިރު އަޅުގަނޑުމެންނެއް ނުޖެހޭ މިރާއްޖޭގެ ފަނޑިޔާރުން، ހާއްސަކޮށް ސުޕްރީމް ކޯޓުގެ ފަނޑިޔާރުންނާއި ބެހޭ އިތުރު ދިރާސާއެއް ކުރާކަށް. އިތުރު ރިޕޯޓެއް ހަދާކަށް. އިތުރު އިންވެސްޓިގޭޝަނަކަށް ދާކަށް. ވަރަށް ސާފުކޮށް، ވަރަށް ޞަރީހަކޮށް އެކަން ނިމި އަޅުގަނޑުމެންނާއި ރައްޔިތުންނާއި ވަކި ގޮތަކަށް އެއްބަސްވެވިގެން އަޅުގަނޑުމެން މި މަޖިލީހަށް އައިސް މިތިބީ." ޔައުޤޫބު ވިދާޅުވިއެވެ.\nމިހާރު އިތުރު ރިޕޯޓެއް ހަދަން ނުޖެހޭ ކަމަށާއި މިހާރު ކުރަން އޮތް ކަމަކީ ފަނޑިޔާރުން ވަކިކުރުން ކަމަށް އޭނާ ތަކުރާރުކޮށް ވިދާޅުވިއެވެ.\n"ވަގުތު ބޭކާރު ކުރުން ނުވަތަ ބޭކާރުވުން މިދަނީ. ރައްޔިތުންގެ ޝަކުވާ އަކީ ފަނޑިޔާރުން ވަކި ނުކުރުމުގެ ޝަކުވާ. ތިން މަސް ވެގެން މިދިޔައީ މިކަން ނުވެ. މިއީ އެންމެ ދުވަހަކު ވެސް ނިންމާލެވޭނެ ކަމެއް." ޔައުޤޫބު ވިދާޅުވިއެވެ.\nއެމްޑީޕީ އިން ރައްޔިތުންގެ މަޖިލިސް އިންތިޚާބު ކާމިޔާބު ކުރީ ފަނޑިޔާރުގެ އިސްލާހު ކުރުމަށް ވައުދު ވެގެންނެވެ. އެވައުދު ފުއްދުމަށް ބައެއް ޤާނޫނުތައް ފާސްކުރުމާއި ބައެއް ފަނޑިޔާރުން މަގާމުން ދުރުކުރުމުގެ މަސައްކަތް އެމްޑީޕީ އިން ގެންދަނީ ކުރަމުންނެވެ.\nއޮގަސްޓް 25, 2019 12:33\nޖުޑީޝަރީ އިސްލާހުކުރުމުގެ ނަމުގައި، އެތަނަށް އިސްލާމީ އުޞޫލުން ބޭރުން، އިސްލާމީ ޝަރީޢާގެ ޢިލްމު ނުވެސް އެނގޭ، އިސްލާމީ ޝަރީޢާ ޤަބޫލުވެސްނުކުރާ ފަނޑިޔާރުން އައްޔަނުކޮށް، މުޅިތަން ސެކިއުލާ ކޮށް، އަދި އެމްޑީޕީން ބޭނުންވާކަހަލަ ޙުކުމްތަށް ކުރާނެ ބަޔަކު އެތަނަށް ލުމުގެ ކަންކަން ދަނީ ވަރަށް ބާރުސްޕީޑްގައި.. ރައްޔިތުން ދިން ވޯޓް ބޭކާރެއް ނުވާނެ...\nއޮގަސްޓް 25, 2019 12:40\nކަލެޔަށް ޔަޢުޤޫބު ކިޔާތީ ހައިރާންވޭ!މިއީ ހައްދުފަހަނަޅައިފައިވާ މީހެއް!\nއޮގަސްޓް 25, 2019 12:48\nކަލޯ ކިހާދުވަހަކު ދުނިޔޭގަހުރެވޭނެތޯ ހެއްދެވިފަރާތެއްވާކަންޤަބޫލުކުރައްވަންތޯ މިއަދުލިބިފައިވާއާރާބާރު ކުޑަހިނދުކޮޅެއްގެތެރޭވެސް ނިމިދާނެ އެކަނިއޮންނަނަޖެހޭދުވަހު ގައިގަފޮތިގަޑެެއް އަޅައިދެނީވެސް އެހެންމީހުން ތިމާއަމިއްލައަށް އެއްވެސްކަމެއްނުކުރެވޭ ރިޝްވަތުދީގެނާ ނުފޫޒުފޯރުވައިގެން މިއަދުކަންތައްތަކެއްކުރެވިދާނެ މާދަމާއާމެދުވިސްނާލަށްވާ\nއޮގަސްޓް 25, 2019 12:53\nކުފޫ ހަމަވާން ހަމަ ގާތްވެސް ނުވޭ. މަޖިލީހުގައި ކަންކަން ނިންމަނީ ނުވަތަ ނިންމަން އޮންނަނީ މަޝްވަރާކޮށް ބަހުސް ކޮށްގެންކަން ނޭގޭ މީހުން މަޖިލީހަށް އައީ ކީއްކުރަންބާ! ތީކީ އެއްވެސް ބުރަދަނެއްހުރި ތާކުންތާކު ޖެހޭ ވާހަކައެއްނޫން.. ތި ޖެހުނީ ވަރަށްވެސް ބޮޑު " ޖަމަލުފޮޑިއެއް"\nއޮގަސްޓް 25, 2019 13:01\nޔާގޫބާ. ބަލަ ޔާގޫބު ޗަހަރީ މި ގައުމުގެ ގާނޫނު ހަދާ މަޖްލީހުގެ މެމްބަރަކަށޭ. ޔާގޫބު ފުރަތަމަ ގާނޫނީ އިމުން ބޭރުން ކަންކުރާ ވާހަކަ ދައްކައިގެން ކޮންކަމެއް ގާނޫނުގެ ތެރެއަށް ފެއްތޭނީ. ކައްޗާށް އެޅި ބިން ގަލެއް ކެއްޗާ ހަމައަށް ދިޔަސް ހުންނާނީ ކައްޗަށް . މީ ވ. ވާހަކަ.\nއޮގަސްޓް 25, 2019 13:15\nހާދަހާ ޒާތީވެގެންނޭދޯ މިމީހުން މިއުޅޭނީ! ބަލަ ވެރިކަމަށް އައިއިރު މެނިފެސްޓޯގައި ބަދަލުހިފާނެކަމުގެ ވާކަވެސް އޮތް އޮތާ؟؟ އެ ފޮޅުވަތް އޮތީ ސިއްރިޔާތުގައި ފޮރުވިފައި އޮތާ؟؟؟ މަހަމަ ތިމީހުންނަށް ހައިރާން ވެއްޖެ.\nއޮގަސްޓް 25, 2019 13:32\nމީހާއަށް ބަލާލައިފައިވެސް އެނގޭ ގޮތެއްފޮތެއްނެތް ވަލުބުޑުނުކަނޑާ ގަމާރެއްކަން! ތިއެއްޗެހިންނަށް އޮންނާނީ ޖަންގަލީ ޤާނޫނު!\nއޮގަސްޓް 25, 2019 13:34\nމޮޔައެއް... ބޮލެއް ނެތް މީހާގަނޑު\nމިކަހަލަ ތަނެެެއް ދޮރެއް ނުދަންނަ މީހުން މިހާރު މިއޮތް މަޖްލީހުގަ ތިބީ ދެއްކޭ ނުދެއްކޭ ވާހަކަވެސް ނޭނގެ މީގެން ބީތާ އަކައް އަމިއްލަ ނަންވެސް އަރަބި ބަހުން އަޅަން އެނގުނިއްޔާ މޮޅު.\nއޮގަސްޓް 25, 2019 13:57\nއޭނާ ގައިގާ ޖަހާ ހަމަ އެމްޑީޕީ މީހެއްވައްތަރުވެސް.\nއޮގަސްޓް 25, 2019 13:59\nމަގޭ ޚިޔާލު! ސްޕްރީމްކޯޓުގައި މިހާރު ތިތިބީ އިބްލީހަށްވުރެ އެންމެ ތަންފުކެއްވެސް ލާހިކު ބަޔެއްނޫނެވެ. އިސްލާމީ ޝަރީޢަތުގެ ކުލަވެސް ހުރި ބައެއް ނޫނެވެ. ރިޝްވަތާ މާލިއްޔަތަށް ގެއްލި އެވަގުތަކު ބާރު އޮތީ ކޮންފަރާތަކަށްތޯ ބަލާ އެފަރާތަކަށް މޮޅުވާގޮތަށް ޝަރީޢަތްކޮށް ޙުކުމްކުރާ ޖައްބާރުންނެވެ. އަންނި ޤާޟީއަކު ވަގަށް ނެގިކަމާއި ، އަދީބު މީހަކުމަރާލުމަށްޓަކައި ލޯންޗެއްގައި ބޮމެއް ގޮއްވާލިކަމާއި ، ޢިމްރާނު މާރާމާރީ ހިންގުމަށް ގޮވައިލިކަމާއި ، ފާރިޝް ރިޝްވަތު ނެގިކަމާއި ، މައުމޫނު ، ވެރިކަން ވައްޓާލުމަށް ގޮވާލާ ފުލުހުންގެ އަމުރަށް ބޯ ނުލެބިކަމާއި މިހުރީ ރޯމާދުވާލު އެންމެންގެ ކުރިމަތީ ހިނގާފަހުރި ކަންތަކެވެ. މިކަންކަމުގެ ޝަރީޢަތްހިންގާ ދެފަރާތުން ވަކާކލާތުކޮށް އެފަރާތްތަކަށް އަދަބުދިނުމަށް ޙުކުމްކޮށް އަނެއްކޮޅަށް ބާރުދިޔމުން އެ ޙުކުމްތައް ބާޠިލްކޮށް އެ އެންމެން މިނިވަންކޮށް މިހުރީ ޝައިޠާނީ ޢަމަލުތަކެއް ނޫންހެއްޔެވެ؟\nއޮގަސްޓް 25, 2019 14:00\nކަލޯ މާ ބާރަށް ނުފެލޭށެވެ. ބާރާއި ނުފޫޒަކީ ހިނދުކޮޅެއްގެ ކަމެކެވެ.\nއޮގަސްޓް 25, 2019 14:08\nމަޖިލީހުގައި މިހާތަނަށް ދެކެވިފައިވަނީ އަނިޔާވެރި ކަމުގެ ވާހަކަ. ތިގޮތަށް އަނިޔާވެރިވުމަކަށް ނޫން ރައްޔިތުން ވޯޓުދީފަވަނީ. ދާންދޫ ދާއިރާއަށް ލިބިފަހުރި އަނިޔާވެރިޔެއް ތީ.\nއޮގަސްޓް 25, 2019 14:10\nގޮބާ ކިތައްވަގުން މިހާތަނަށް ހޯދިއްޖެ. ކޮބާ 30 ބިލިޔަން ދަވާލި ވަގު. އޭގައި ކަލޭގެ އަތެއްވެސް އޮންނާނެ. އަވަހަށް ހިފާ ހައްޔަރު ކުރޭ.\nއޮގަސްޓް 25, 2019 14:26\nމި ބޭފުޅާގެ ތަޢުލީމީ ފެންވަރު އެނގޭ ބޭފުޅަކު ހުރިއްޔާ ބުނެލަދީބަލަ\nއޮގަސްޓް 25, 2019 14:38\nމީހަމަތަނެއްގަހުރި ގަމާރެއް ބަޔަކުމީހުން ހޮވާފަހުރި ބަލަ ރައްޔިތުންގެ މަޖްލިސް މަޖްލިސް މިކިޔަނީ މަޝްވަރާތަކެއްކުރާ ތަނަކައްވާތީ އެހެންނޫންނަމަކިޔާނީ ރައްޔިތުމީހާގެ ގެ އޭރުންކޮންމެހެން މަޝްވަރާކުރާކައްނުޖެހޭނެ ހިތައްއެރިގޮތަކައް ނިންމާލެވޭނެ\nއޮގަސްޓް 25, 2019 14:42\nރާމާ މަކުނު ސްޓައިލް\nއޮގަސްޓް 25, 2019 16:38\nތިކަލޭގެ ވަޒީފާ އަދާކުރި ތަންތަނުގަ ވަޒީފާ އަދާކުރީ ކިހިނެތްކަން އެނގޭނީ ހަމަ ބައުޔޫގަށް. މުޅިން އުޅުނީ ކަޓް ޖައްސައިގެން. އެކަމަކު މިއަދު މާފެލޭ ހެދިގެން އިސްލާހު ޖާޑިން ނުކުމެ އެހެރީ. ލަދެއް ހަޔާތެއް ވެސް ނުހުންނާނެ. އަޚުލާޤީ ފެންވަރު ވަކަރުގޭ ކުއްޖަކަށްވުރެވެސް މާދަށުގަ ހުންނާނީ\nއޮކްޓޯބަރ 13, 2019 23:19\nޖޭއެސްސީގައި ތިބީ އެމްޑީޕީ މީހުން ޕާޓީ އޮފީސް ހިންގާހެން ޖުޑިޝަރީ ހިންގަން އުޅުނީމާ ކިހިނެއްތޯވާނީ ސިޔާސީ ޕާޓީއަކުން އެތަނަށްވަނީމާ.


Bidheyseen ge muzaaharaa thakakee siyaasee beynumakah kuraa kameh: Fayyaz\nއިކޮނޮމިކް މިނިސްޓަރު ފައްޔާަޒު އިސްމާއީލް -- އަވަސް ފައިލް\nފަހަކަށް އައިސް މަގުމަތީގައި ހިނގަމުންދާ ބިދޭސީންގެ މުޒާހަރާތަކަކީ ބަޔަކު އަޑީގައި ތިބެގެން ސިޔާސީ މަގްސަދެއް އޮވެގެން ހިންގަމުންދާ ކަމެއް ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ތުހުމަތު ކުރައްވައިފި އެވެ.\nފަހަކަށް އައިސް ރާއްޖޭގައި މަސައްކަތް ކުރާ ބިދޭސީންތަކުގެ ތެރެއިން މުސާރަ ނުލިބޭ ބިދޭސީންތަކެއް ހިންގަމުންދާ ހަމަނުޖެހުންތަކާ ގުޅިގެން ރައްޔިތުންގެ މަޖިލީހުގެ މިއަދުގެ ޖަލްސާއަށް ބިލެތްދޫ ދާއިރާގެ އެމްޑީޕީގެ މެންބަރު އަހުމަދު ހަލީމް (ދޮން ބިލަތް) ކުއްލި މައްސަލައެއް ހުށަހެޅުއްވި އެވެ.\nމަޖިލީހުގެ ތަޅުމުގައި އެ ކުއްލި މައްސަލަ ކުރިއަށް ދިޔަ ވަގުތުގައި، މިނިސްޓަރު ފައްޔާޒު މަޖިލީހުގެ ކޮމިޓީއަކަށް މައުލޫމާތުތަކެއް ދެއްވުމަށް ވަޑައިގެން އިންނެވި އެވެ. ފައްޔާޒު މަޖިލީހުގައި އެ ވަގުތު ހުންނެވުމުން މަޖިލީހުގެ ރައީސް މުހައްމަދު ނަޝީދު ވަނީ އޭނާއަށް ތަޅުމަށް ވަޑައިގެން މައްސަލާގައި ވާހަކަތަކެއް ދެއްކެވުމަށް ފުރުސަތު ދެއްވައިފަ އެވެ.\nމަޖިލީހުގެ ތަޅުމުގައި ވާހަކަ ދައްކަވަމުން މިނިސްޓަރު ފައްޔާޒު ވިދާޅުވީ، ހުޅުމާލޭގައި ފަހަކަށް އައިސް ބިދޭސީން މުޒާހަރާ ކޮށްފައިވާއިރު، އެއީ ބަޔަކު އަޑީގައި ތިބެގެން ސިޔާސީ މަގުސަދެއްގައި ބިދޭސީން ލައްވައި ކުރުވަމުންދާ ކަމެއް ކަމަށެވެ.\nފައްޔާޒު ވިދާޅުވީ ސިޔާސީ ބޭނުމެއްގައި ބަޔަކު ކުރާ ކަމެއް ކަމަށް އޭނާ ވިދާޅުވި ނަމަވެސް އެ ތުހުމަތު ކުރައްވަނީ އިދިކޮޅު ޕީޕީއެމް / ޕީއެންސީ ކޯލިޝަން ނުވަތަ ވާދަވެެރި އެހެން ސިޔާސީ ޕާޓީތަކުގެ ބޭފުޅުންނަށް ނޫން ކަމަށެވެ. ސިޔާސީ ބޭނުމަކަށްޓަކައި ސަރުކާރުގެ އަގު ވައްޓާލަން އެހެން ބަޔަކު ކުރާ ކަމެއް ކަމަށް މިނިސްޓަރު ވިދާޅުވި އެވެ.\n"އަޅުގަނޑު ކަންބޮޑުވާ ކަމަކީ ސިޔާސީ ބޭނުމަށް ޓަކައި [މި ކަން ކުރާތީ]، އަޅުގަނޑު މި އިނގިލި ދިއްކުރަނީ އަޅުގަނޑުމެންގެ އިދިކޮޅު ފަރާތްތަކަކަށް ނޫން، ސިޔާސީ ބޭނުމަށް ޓަކައި އެހެން ބަޔަކު ކުރާ ކަމެއް، ހަލަބޮލިކަން ގެނައުމަށް ޓަކައި މި މުޒާހަރާތައް ކުރިއަށް ގެންދަނީ." ފައްޔާޒު ވިދާޅުވި އެވެ.\nފައްޔާޒު އިތުރަށް ވިދާޅުވީ އޭނާ މިނިސްޓަރު ކަމުގެ މަގާމުގައި ހުންނަހާ ހިނދަކު ބިދޭސީންގެ މައްސަލަ ހައްލު ކުރުމަށް ކުރަން ޖެހޭ ހުރިހާ މަސައްކަތް ކުރައްވާނެ ކަމަށެވެ. މި ގޮތުން ގަވާއިދާ ހިލާފަށް އެތެރެވެފައިވާ ބިދޭސީންގެ ރުހުމުގައި ފޮނުވާ ލުމުގެ މަސައްކަތް ކުރެވޭނެ ކަމަށް އޭނާ ވިދާޅުވި އެވެ.\nހުޅުމާލޭގައި މިއަދު ވެސް ބިދޭސީންތަކެއް މުޒާހަރާކޮށް ފުލުހުންނަށް ހަމަލާ ދީފައިވެ އެވެ. ފުލުހުން މިހާރު އެ މުޒާހަރާ ކޮންޓްރޯލް ކޮށްފައިވެ އެވެ. މި މަހުގެ ހަވަނަ ދުވަހު ވެސް މުސާރަ ނުލިބިގެން ބިދޭސީންތަކެއް ހުޅުމާލޭގައި މުޒާހަރާ ކުރި އެވެ.\nއޭގެ ކުރިން ބ. ބޮޑުފިނޮޅުގައި މަސައްކަތް ކުރަމުން ދިޔަ ގިނަ އަދަދެއްގެ ބިދޭސީންނަށް ހަތް މަސް ވަން ދެން މުސާރަ ނުދީގެން އެ ރަށުގައި ހަމަނުޖެހުންތަކެއް ހިންގައި އެ ރަށުގައި މަސައްކަތް ކުރި ދިވެހިންތަކެއް ހައްޔަރު ވެސް ކުރި އެވެ. ފަހުން ދިވެހިން ސަލާމަތް ކުރެވުނީ ވެސް ސިފައިންނާއެކު ފުލުހުން އެ ރަށަށް އަރައިގެންނެވެ.\nބ. ބޮޑުފިނޮޅުގައި މަސައްކަތް ކުރާ އެ ބިދޭސީންނަކީ މަޖިލީހުގެ މިލަންދޫ ދާއިރާގެ އެމްޑީޕީގެ މެންބަރު އަލީ ރިޒާގެ ރިޒް ކުންފުނީގެ މުވައްޒަފުންނެވެ. މުސާރަ ނުދެވުނީ އެ ރަށް ތަރައްގީ ކުރާ އަނެއް ކުންފުނި ސީލް މޯލްޑިވްސް އިން ފައިސާ ނުދިނުމުން ކަމަށް ރިޒް ކުންފުނިން ބުނެ އެވެ. އެކަމަކު ސީލް ކުންފުނިން އެ ވާހަކަ ދޮގު ކުރެ އެވެ.\nއެމްޑީޕީ ރައްޔިތުންގެ މަޖިލިސް ބިދޭސީން + މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފައްޔާޒް އިސްމާއީލް ޕޮލިޓިކްސް


ކްރިކެޓް ބޯޑް އޮފް މޯލްޑިވްސް އަށް ޓްރޮފީ އަދި މެޑަލް މިބޯޑުންދޭ ނަމުނާ އާއި އެއްގޮތަށް ހައްދަން ބޭނުންވެއްޖެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް ކްރިކެޓް ބޯޑް އޮފް މޯލްޑިވްސް (މާލެ ކުޅިވަރު އެކުވެނި، އިންޑޯ-ކްރިކެޓް ހޯލް 1ވަނަ ފަންގިފިލާ) އަށް ހާޒިރުވެ މަޢުލޫމާތު ސާފުކުރެއްވުމަށްފަހު، ކަޑައެޅިފައިވާ ތާރީޚަށް އަންދާސީ ހިސާބު ހުށަހެޅުމަށް ކްރިކެޓް ބޯޑް އޮފް މޯލްޑިވްސް (މާލެ ކުޅިވަރު އެކުވެނި، އިންޑޯ-ކްރިކެޓް ހޯލް 1ވަނަ ފަންގިފިލާ)އަށް ވަޑައިގެންދެއްވުން އެދެމެވެ. މިމަސައްކަތުގެ އަގު ހުށަހަޅާއިރު މެޑަލް އަދި ޓްރޮފީގެ ކޮލިޓީ އެނގޭނެ ސާމްޕަލް ހުށަހަޅަންވާނެއެވެ.\n2018 ޖެނުއަރީ 21 ވަނަ ދުވަހުގެ 13:00 ށް\n2018 ޖެނުއަރީ މަހުގެ 25 ވަނަ ދުވަހުގެ 13:00 ށް\nއަދި ދަންނަވަމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައިގަންނަގޮތަށް ހަމަޖެހިފައެއް ނުވެއެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3325503, 3325550 ނަމްބަރ ފޯނާއެވެ. އީ-މެއިލްކުރައްވާނީ[email protected] [email protected] އަށެވެ.\nމަސައްކަތް ގެ ނަން:- ޓްރޮފީ އަދި މެޑަލް ހެދުން\nގޯލްޑް މެޑަލް (ޕްލޭޓެޑް)\n- ބޭނުންވާ ޢަދަދު\nސިލްވަރ މެޑަލް (ޕްލޭޓެޑް)\nބްރޮންޒް މެޑަލް (ޕްލޭޓެޑް)\nޓްރޮފީ އަދި ޝީލްޑް\nމަސައްކަތުގެ ފެންވަރު %30\nNumber: MOBILE - 9997554 TEL - 3325550\nDeadline: 25 January 2018 0013\n- TROPHY AND MEDAL IULAAN


Saff Championship Mifaharu Raajje Gai ސާފް ޗެމްޕިއަންޝިޕް މިފަހަރު ރާއްޖޭގައި – Huvadhoo News Saff Championship Mifaharu Raajje Gai Huvadhoo News\nސާފް ޗެމްޕިއަންޝިޕް މިފަހަރު ރާއްޖޭގައި\nސާފް ޗެމްޕިއަން ޝިޕް ބާއްވަން ޝައުގުވެރިވެ ބިޑު ހުށައަޅައި ރާއްޖެއިން ބިޑު ކާމިޔާބު ކޮށްފިއެވެ.\nރާއްޖޭގެ އިތުރަށް އިންޑިއާ އަދި ނޭޕާލްއިން ވެސް ވަނީ މުބާރާތް ބޭއްވުމަށް ޝައުގުވެރިކަން ފާޅުކޮށް ބިޑު ވަނީ ހުށައަޅާފައެވެ. ރާއްޖެިން ބިޑު ކާމިޔާބު ކޮށްފައި ވުމާއެކު 13 ވަނަ ސާފް ޗެމްޕިއަން ޝިޕް ބާއްވާނީ ރާއްޖޭގައި ކަން މިވަނީ ކަށަވަރުވެފައެވެ.\nރާއްޖެއިން ބިޑު ކާމިޔާބު ކުރިކަން އިއުލާން އެފްއޭއެމް ގެ ރައީސް ބައްސާމް ވަނީ ރައީސް އިބްރާހިމް މުހައްމަދު ސޯލިހަށާއި މިނިސްޓަރ އަހްމަދު މަހްލޫފަށް ވަނީ ޝުކުރު އަދާކޮށްފައެވެ.\nމއީ ރާއްޖޭގައި މި މުބާރާތް ބާއްވާ ދެވަނަ ފަހަރެވެ. މީގެ ކުރިން 2008 ވަނަ އަހަރު ރާއްޖޭގައި މުބާރާތް ބޭއްވުނު އިރު އެ މުބާރާތުގެ ތަށިއުފުލާލީ ވެސް ރާއްޖޭގެ ފުޓުބޯޅަ ޓީމުންނެވެ.\nމި ފަހަރު މުބާރާތް ބޭއްވުމުގެ ފުރުސަތު ރާއްޖެއަށް ލިބިފައި މިވަނީ ކުރިން މި މުބާރާތް ބޭއްވުމަށް ހަމަޖެހުނު ބަންގްލަދޭޝްގެ ކޮވިޑް ހާލަތު ތަން ނުދިނުމުގެ ސަބަބުން އެ ގައުމުގައި މުބާރާތް ބޭއްވުމުގެ ފުރުސަތެއް ނެތުމުންނެވެ.


ރާސްތާ2 ހަތަރުވަނަ ބައި – Esfiya – Dhivehi Vaahaka Site\n- by Kiyara - 36- October 11, 2019\nޝްޝްޝް. ޝާރިމް ކަހަލަ މީހަކަށްޓަކައި އައިރާގެ އަގުހުރި ކަރުނަތައް ހުސްނުކުރޭ” ޔާޒް ނުހަނު އޯގާތެރިކަމާއެކު އައިރާގެ ކަރުނަތައް ފުހެދިނެވެ. އައިރާ ޔާޒްގެ ވާހަކައަށް އެއްބަސްވުމުގެ ގޮތުން ބޯޖަހާލިއެވެ. ދެން ދުވަހަކުވެސް އޭނާގެ ހަޔާތުން ޝާރިމްއަށް ޖާގަ ނުދޭން ވަރުގަދަ އަޒުމެއް ކަނޑައެޅިއެވެ.\nމެންދުރުފަސް އެކީ ޔާޒް އުޅުނީ އައިރާއާއެއްކޮށެވެ. އައިރާމެން ގެއިން މެންދުރު ކައިގެން ދެމީހުން ބޭރަށް ދިޔައެވެ. ސައިކަލުގައި މުޅި ހުޅުމާލޭގައި ދުއްވާފައި ޔާޒް އައިރާ ގޮވައިގެން އައިސްކްރީމް ބޯންދިޔައެވެ.\nއައިރާ އައިސްކޯން ހިފައިގެން ހުޅުމާލެ ބީޗް ތެރެއަށްވަނެވެ. ޔާޒްވެސް އައިރާ ފަހަތުން ވަނެވެ. އައިރާ ގޮސް އިށީނީ ކިރިޔާ ރާޅު ނުޖެހޭ ހިސާބު ދޮންވެލިގަނޑުމަތީގައެވެ. ދޮންވެލިގަނޑާ މޫދު ފެނުމާއެކު ކުއްލިއަކަށް ޔާޒް ނަވާރް މަތިން ހަނދާންވިއެވެ. ނަވާރްގެ ޚިޔާލު ތަކުން އޭނާގެ މުޅި ސިކުނޑި ގައިދުކޮށްލިއެވެ. ކުރިއަށްދާން ނޭންގިފައި ހުރެވުނެވެ.\nވާހަކަ ދައްކާ ދައްކާ ޔާޒްގެ ޚަބަރެއް ނުވުމުން އައިރާ ފަހަތަށް އެނބުރި ބަލާލިއެވެ. އޭރު އެއް މިޔައަކަށް ހިނިތުންވެލައިގެން އެއް ދިމާލަކަށް ގެއްލިފައި ޔާޒް އިނެވެ. އައިރާގެ ތުންފަތް މައްޗަށް ލާނެއް ހިނިތުންވުމެއް ވެރިވިއެވެ. “ހޮއެހޮއެ ކާކުގެ ޚިޔާލެއްގަ؟” ޔާޒްގެ ކަންފަތް ދޮށުގައި ލާނެއް ގޮތަކަށް އައިރާ ބުންޏެވެ. ޔާޒް ކުރިއަށްވުރެ ބޮޑަށް ހިނިތުންވެލިއެވެ. އައިރާގެ ސުވާލަށް ޖަވާބު ދިނުމުގެ ބަދަލުގައި ކުރިއަށް ހިނގައިގަތެވެ.\nދެތިން ހަތަރު ފަހަރު އަލްޔަސްގެ ކުޅުން އަލައިކާ ބެލިއެވެ. ފަހަކަށް އައިސް އެފެންވަރުގައި ކުޅެލާ ކުޅުންތެރިން ވަރަށް މަދެވެ. އަލްޔަސްގެ މޮޅު ކުޅުމުން އަލައިކާ ހައިރާންވިއެވެ. އަލްޔަސް ކުރިން ކުޅެފައި ހުރި މެޗުތައްވެސް އަލައިކާ ބެލިއެވެ. ކޮންމެ މެޗަކުންވެސް އަލްޔަސްގެ ކުޅުން ކުރިއަރާތަން ފެނެއެވެ. އެއް މެޗުގައި ހަދާ ގޯސް މަދުން ނޫނީ ތަކުރާރުނުވެއެވެ. އަލްޔަސް ލީގުގައި ކުޅޭތާ އަހަރެއްވެފައިވާއިރު ނޫސްތަކުގެ ފަލަ ސުރުޚީތަކަށް ނާރަނީ ކީއްވެބާއޭ އަލައިކާގެ ހިތަށް އެރިއެވެ. ޔޫއާން ބުނިފަދައިން އަލްޔަސްއަކީ އާރާޝް ކަހަލަ ‘ސެލެބްރިޓީ”އެއްގެ ދަރިއަކަށް ނުވުމުންކަން އަލައިކާއަށް ވިސްނުނެވެ.\nއަލައިކާ ކޮޓަރިން ނުކުމެގެން ގޮސް އިޝްމާއާ އަކްމަލްގެ ކޮޓަރީގައި ޓަކި ދިނެވެ. އިޝްމާ ވަންނާށޭ ބުނުމުން އަލައިކާ އެތެރެއަށްވަނެވެ. އޭރު އަކްމަލްއާ އޭނާގެ ސާދައަހަރުގެ ފިރިހެން ދަރިފުޅު އިޝަލް ފީފާ ކުޅެން ތިއްބެވެ. އަލައިކާ ޓެބް ހިފައިގެން ގޮސް އިޝްމާ ގާތަށް އެނދަން އެރިއެވެ. “ދޮންތި އަދިވެސް ހާދަ ބޭބީއޭ. ހަމަ އަންނަ ގޮތަށް އައިސް މަންމަ ކައިރިއަށް އެނދަން އަރާނެ ކޮންމެ ފަހަރަކު” ޓީވީން ނަޒަރު ވަކިނުކޮށް އިޝަލް އަލައިކާއާ ދިމާކޮށްލިއެވެ. އަލައިކާ އިޝަލްއާ ދިމާއަށް ލޯއަޅާލިއެވެ. ތުން އަނބުރާލަމުން ތޫލިއަޑަކުން ޑެޑީއޭ ކިޔާ އަކްމަލްއަށް ގޮވިއެވެ. ގޭމް ޕޯސްކޮށްފައި ކިހިނެއްވީތޯ އަކްމަލް އެހިއެވެ. އިޝަލްއަށް އެއްބުމަ ހިއްލާލަމުން އަލައިކާ ޓެބްލެޓް ހިފައިގެން ސޯފާގައި ގޮސް އިށީނެވެ. “ޑޭޑް ޑޫ ޔޫ ނޯ ހިމް؟” އަކްމަލް ބޯޖަހާލީ އަލްޔަސްއަކީ އޭނާއަށް އެނގޭ ކުޅުންތެރިއަކަށްވީމައެވެ. އަލައިކާ އަލްޔަސްގެ ކުޅުން އަކްމަލްއަށް ދެއްކިއެވެ. އަލްޔަސްގެ ކުޅުން ބަލާފައި އަކްމަލްވެސް އަޖައިބުވިއެވެ. “ވޯވް. ކީއްވެތަ މި ކުއްޖާ މީހުންގެ ލޮލުގަ އަޅައިނުގަނެ މިހުންނަނީ؟ މެޗަކަށްފަހު މެޗެއްގަ އިމްޕްރޫވްވޭ އެބަ. ވޯކްރޭޓްވެސް އެހާ ހައި. މަގޭ ލޮލުގަވެސް މިސޮރުގެ ކުޅުން އެހާ އަޅައެއް ނުގަނޭ ކުރިންނެއް. އަލްކޮ ޔޫ އާ ޖީނިއަސް. ތޭންކްސް. ދެން އަންނަ ޓްރާންސްފާއެއްގެ އެންމެ ބޭނުންވަނީ މި ކުޅުންތެރިޔާ. އަލްކޮއަށް މިސޮރާ ބެހޭ ގޮތުން ލިބިފަ ހުރި ހުރިހާ އިންފޮމޭޝަންއާ ވީޑިއޯތައް ބައްޕައަށް ފޮނުވަދީ އިނގޭ”\nކާމިޔާބު ކުޅުންތެރިއެއްގެ ގޮތުގައި ފުޓުބޯޅަ ކެރިއަރު ނިންމާލުމަށްފަހު އަކްމަލް ކޯޗިންގެ ދާއިރާއަށްވަނެވެ. އަކްމަލް ހަވާލުވީ ނުރަނގަޅު ހާލަތެއްގައި އޮތް ހއ އަތޮޅުގެ ޓީމަށެވެ. ޒުވާން ކުޅުންތެރިން ތަކަކާއެކު ލީގުގައި ވާދަކޮށް ރަނގަޅު ނަތީޖާއެއް ނެރުނެވެ. އަލަށް ކޯޗިންގެ ދާއިރާއަށް ނުކުމެ ނެރެދިން ނަތީޖާތަކަށް ފުޓުބޯޅަ ދިރާސާ ކުރާ ފަރާތްތަކުގެ ތައުރީފު އަކްމަލްއަށް ލިބުނެވެ. ޓީމާއެކު ހޭދަކުރި ދުވަސްތަކުގައި ޒުވާން ކުޅުންތެރިންގެ އިހްތިރާމާ ލޯބި އަކްމަލް ވަނީ ހޯދާފައެވެ. އަދި ގިނަބަޔަކު ފާހަގަކުރާ ގޮތުގައި އަކްމަލްއަކީ ކުޅުންތެރިންނާ ގުޅިގެން ހިކުމަތްތެރި ކަމާއެކު މަސައްކަތް ކުރާ ކޯޗެއް ކަމެވެ.\nމަގުމަތިން ފޮށި ދަމަމުން އައި ޔޫސުފްއަށް ގިނަ ބައެއްގެ ސަމާލުކަން ހުއްޓެމުން ދިޔައެވެ. ކަޅު ސްކިނީއަކާ ރަތްކުލައިގެ ހޫޑިއެއް ލައިގެން ހުރިއިރު އޭނާގެ ދެލޯ ވަނީ އެންމެ ފެންވަރުގެ އަވި އައިނަކުން ފޮރުވާފައެވެ. މީހުންގެ ނަޒަރުތަކަށް މާ ބޮޑު ސަމާލުކަމެއް ނުދީ ޔޫސުފް ގޮސް ކާޑު ޖަހައިގެން ދޮރާށިން އެތެރެއަށްވަނަވެ.\nޔޫސުފް ގެއަށް ވަނުމާއެކު މާނީއާ މިންހާ ހީވީ އޭނާ ކާލަންއުޅުނު ހެންނެވެ. އާރާޝް ހަމަޖެހިލައިގެން ސޯފާގައި އިށީންދެގެން ހެވިފައި އިނެވެ. “ދަރިފުޅު އަންނާނެ އިރަކަށް ހާދަ އިންތިޒާރުކޮށްފީމޭ. އައި އޭމް ސޯ ޕްރައުޑް އޮފް ޔޫ މައި ބިއުޓިފުލް ލިޓްލް ބޯއި” ޔޫސުފްގެ ނިއްކުރީގައި މާނީ ބޮސްދިނެވެ. މާނީގެ ލޮލުން އުފާވެރިކަމުގެ ކަރުނަ ވިދަމުން ދިޔައެވެ. “މޯމް އައި ލަވް ޔޫ. މަންމަގެ ހެލްޕް ނުލިބުނު ނަމަ މިހާ ހިސާބަކަށް ނާދެވުނީސް” މާނީ ގައިގައި ބައްދާލަމުން ޔޫސޫފް ބުންޏެވެ.\nޔޫސުފް ކޮޓަރިއަށް ވަދެ ފޮށި ކޮޓަރީގެ އެއްފަޅީގައި ބަހައްޓާފައި ޔޫސުފް ގޮސް އެނދުމައްޗަށް ވެއްޓިގަތެވެ. ތަނަވަސް އެ ބޮޑު ކޮޓަރިގައި ވަނީ ނޫ ކުލަ ލާފައެވެ. ކޮޓަރީގެ އެއްފަރާތުގައި ކަޅު ކުލައިގެ ބޮޑު އަލަމާރިއެއް ހުރިއިރު އަލަމާރީގެ ކުރިމައްޗަށް ވާގޮތަށް ކިންގް ސައިޒްގެ ބޮޑު އެނދެއް ހުއްޓެވެ. އެނދުގެ އެއް ފަރާތެއްގައި ސައިޑް ޓޭބަލް ބަހައްޓާފައި ހުއްޓެވެ. ކޮޓަރިން ނިކުމެވޭގޮތަށް ކުޑަ ބެލްކަންޏެއްވެސް ހުއްޓެވެ. ބެލްކަނީގެ ދޮރުގައި ހުދުކުލައިގެ ދޮރުފޮތި ދަމާފައި ހުއްޓެވެ. ކޮޓަރީގެ ފާރު ތަކުގައި އެކި ކުލަބުތަކުގެ ލޯގޯއާ މަޝްހޫރު ކުޅުންތެރިންގެ ޕޯސްޓަރުތައް ހަރުކޮށްފައި ހުއްޓެވެ. ވަރުބަލިވެފައި ހުރިލެއް ބޮޑުކަމުން އެނދުގައި ޖެހުމާއެކު ޔޫސުފްގެ އެސްފިޔަތަކަށް ބަރުވެ ދެލޯ މެރުނެވެ.\nސްކޫލުން އައިސް ނިދިގޮތަކަށް ނަވާރްއަށް ހޭލެވުނީ އިރުއޮއްސެން އުޅެނިކޮށެވެ. އަވަހަށް ތެދުވެގެން އަސުރުނަމާދުކުރިއެވެ. ސިޓިން ރޫމަށް ނުކުތްއިރު އެއްވެސް މީހެއްގެ ހިލަމެއްނުވެއެވެ. ހަމްދާ ފެންނަން ނެތުމުން ފުން ނޭވައެއް ދޫކޮށްފައި ނަވާރް ގޮސް ބަދިގެއަށް ވަނީ ބަނޑުހައިވެފައި ހުރުމުން އެއްޗެއް ކާށެވެ. ތަށްޓަކަށް ބަތާ ރިހަ އަޅައިގެން އައިސް މޭޒުމަތީ ބައިންދާފައި ފެންއަޅައިގެން ނަވާރް އިށީނެވެ. ބަނޑުހައިވެފައި ހުރިލެއް ބޮޑުކަމުން ނަވާރް އާންމުކޮށް ކާވަރަށްވުރެ ގިނައިން ކެވުނެވެ. ކައިނިމިގެން ތަށިތައް ދޮވެފައި ކޮޓަރިއަށް ދާންވެގެން ހަމްދާމެން ކޮޓަރި ދޮރުމައްޗަށް އެރިވަގުތު ހަމްދާއާ ނާފިއު ޒުވާބުކުރާ އަޑުއިވުނެވެ. ގޯސްކަމަކަށް ވިއަސް ނަވާރް ދޮރުގެ ކައިރީ ކުޑަކޮށް ނިވައިވެގެން އަޑުއަހަން ހުއްޓެވެ. ކަންފަތަށް އިވުނު ބަސްތަކުން ނަވާރްގެ ހިތްވެސް ނުހުއްޓުނީ ކިރިޔާއެވެ. ބޮލަށް އެނބުރުން އަރައިގަނެގެން ވެއްޓެން އުޅޭހެންވެސް ހީވިއެވެ. “ބުނަން ނާފިއު އަހަރެން ލޯބިން ކަންތައްކޮށް ދޭކަށް އެނަވާރް އެއީ އަހަރެމެންގެ ދަރިއެއްވެސް ނޫން. އަހަންނަކަށް ނޭންގުނު ނާފިއު އޭނާއާމެދު ތިހާ ކަންބޮޑުވަނީ ކީއްވެކަމެއް!”\nނަވާރް ކަންފަތް ދޮށުގައި ތަކުރާރުކޮށް ގުގުމަމުން ދިޔައީ ހަމްދާގެ ބަސްތަކެވެ. އޭގެ ފަހުން ނާފިއުއާ ހަމްދާއާ ދެމެދު ދެއްކި އެއްވެސް ވާހަކައެއް ނަވާރްއަކަށް ނީވުނެވެ. ބޮލުގައި އަތް އަޅައިގެން އިނދެ ނަވާރް ބެލީ އެތަނުން ދެވޭތޯއެވެ. ނަވާރްއަށް އޭނާގެ ކޮޓަރިއަށް ވަދެވުނީ ކިރިޔާއެވެ. ބިންމައްޗަށް ތިރިވި ގޮތަށް އަޑުން އަޑު ނަގައި ރޮއެ ގަނެވުނެވެ. ބުނެދޭން ނޭންގެ ރިހުމެއް އޭނާ ހިތުތެރޭގައި ވިއެވެ. އެތައް ހާސް ފަހަރަކު ހިތް ފޮތިފޮތި ވާހެން ހީވިއެވެ.\nއިރުއޮއްސެން ފެށިއިރު ވާރޭ ވެހެން ފެށި ގޮތަށް ހުއްޓާނުލައެވެ. ހަވީރު ގެެއަށް އައިސް ނިދިގޮތަށް ޔޫސުފްެއަށް ހޭލެވުނީ މާނީ ގޮވުމުންނެވެ. ރަނގަޅަށް ނިދި ހަމަނުވާތީ ޔޫސުފް އަދިވެސް ބޭނުންވީ ނިދާށެވެ. އެހެނަސް މަޣްރިބް ނަމާދުނުކޮށް ހުރުމުން ކަންނެއްވެފައި ވެސް ތެދުވިއެވެ.\nމަޣްރިބާއި އިޝާކޮށްގެން އަނެއްކާވެސް ޔޫސުފް އެނދަށް އެރިއެވެ. ބާލިސް ދަށުގައި އޮތް ފޯނު ނަގާބެލިއިރު ޔާޒް އަލައިކާ އަދި އައިރާގެ އެތައް މިސްޑް ކޯލް ތަކެއް ހުއްޓެވެ. ވަގުތުން މުޅި މީހާގެ ނިދިފިލައި ޔާޒްއަށް ގުޅާލިއެވެ.\nޔާޒް އެދުނީ އަލައިކާމެން ބަޔަށް ދިއުމަށެވެ. ޔޫސުފް ކުޑަ ގޮތަކަށް ތައްޔާރުވެލައިގެން މާނީގާތު ބުނުމަށްފަހު އަލައިކާމެން ބަޔަށް ދިޔައެވެ.\nބެލް ޖެހުމާއެކު ދޮރުހުޅުވީ އިޝްމާއެވެ. ހިނިތުންވެލާފައި އެތެރެއަށް ވަންނަން ބުންޏެވެ. އަދި ޔޫސުފްގެ ކުޅުމަށް ތައުރީފުކޮށްލިއެވެ. ޔޫސުފް ރަކިވެފައި ޝުކުރު އަދާކުރިއެވެ. އަލައިކާމެން ތިބެނީ އަލައިކާގެ ކޮޓަރީގައިކަން އެނގޭތީ ޔޫސުފް އަލައިކާ ކޮޓަރިއަށް ދިޔައެވެ. ޓަކި ޖަހާލައިފައި އަލައިކާ ވަންނަން ބުނުމުން ޔޫސުފް ވަނެވެ.\nއައިރާއާ ޔާޒް ފޯނާ ކުޅެން އެނދުގައި ތިއްބެވެ. އަލައިކާ އިނީ ލެޕްޓޮޕް ހިފައިގެން ކޮންމެސް އެއްޗެއް ލިޔާށެވެ. ޔޫސުފް ވަނުމާއެކު އެންމެންގެ ސަމާލުކަން އޭނާއަށް ދިނެވެ. އައިރާ އެނދުން ތެދުވެގެން ދުވެލާފައި އައިސް ޔޫސުފްގެ ދެކޮލުގައި ހިފައިގަތެވެ. “އޯނނ ޔޫސީ. ކޮންގްރާ” “އައިރާ ސްޓޮޕް ކޯލިން މީ ޔޫސީ” ޔޫސުފް އައިރާއާ ދިމާއަށް ކަޅި އަޅާފައި އައިރާގެ އަތް ދުރުކުރިއެވެ. އޭނާ ހަނދާން ހުންނަން ފެށީންސުރެ އައިރާ އޭނާއަށް ކިޔަނީ ޔޫސީއެވެ. ކުޑައިރު އެހެން ގޮވުމުން އުފާވިއަސް ފަހަކަށް އައިސް އޭނާ ގާތަށް ރުޅިއާދެއެވެ. އައިރާއަށް އެކަން އެނގޭތީވެ އޭނާ ރުޅި އަރުވަން އެހެން ކިޔަނީއެވެ. ޔޫސުފް މޫނަށް އެރި ކުލަވަރުން އައިރާއަށް ހެވުނެވެ. “މިހާރު ޔޫސުފްވެސް އެއޮަށް އައީ. ދެން ތިބުނަން އުޅޭ އެއްޗެއް އަވަހަށް ބުނެބަ!” ލެޕްޓޮޕް ލައްޕާލުމަށްފަހު ހުރިހާ ސަމާލުކަނެއް އޭނާގެ އެކުވެރިންނަށް އަލައިކާ ދިނެވެ.\nއައިރާ ފުންނޭވައެއް ދޫކޮށްފައި ޔާޒްއަށް ބަލާލިއެވެ. ޔާޒް ބޯޖަހާލަމުން އައިރާ އަތުތެރެއަށް އޭނާގެ އަތް މަހާލިއެވެ. ފާޑަކަށް އަނގަ ހުޅުވިފައި ޔޫސުފްއާ އަލައިކާ އެމަންޒަރު ބަލަން ތިއްބެވެ. “ތި ދެމީހުން ޑޭޓް ކުރަނީތަ؟” މޫނަށް ވައްތަރެއް ޖައްސައިގެން އިނދެ އަލައިކާ އަހާލިއެވެ. ޔާޒްއާ އައިރާ އެއްފަހަރާ ނޯއޭ ބުންޏެވެ. “އައި އޭމް ސިންގަލް. ޝާރިމްއާ ބްރޭކް އަޕް ވީ މިއަދު. އައި ބްރޯކް އަޕް” ކުޑަކޮށް ހިނިތުންވެލަމުން އައިރާ ބުންޏެވެ. އަލައިކާއާ ޔޫސުފްއާ އެއްފަހަރާ ފައިނަލީއޭ ބުންޏެވެ. “ސިސީ ޔޫ ޑީޒާރވް ސަމްވަން ބެޓާރ ދޭން ހިމް. އައި އޭމް ރިއަލީ ހެޕީ ފޯރ ޔޫ!” ޔޫސުފް ކުޑަކޮށް އައިރާ ގައިގައި ބައްދާލިއެވެ. ހަގީގަތުގައި އެމީހުން އެކަކުވެސް ޝާރިމްއާއެކީ އައިރާ އުޅޭކަށް ބޭނުނެއްނޫނެވެ. އައިރާ އަމިއްލައަށް ވިސްނިގެން ޝާރިމްއާ ދުރުވޭތޯ އިންތިޒާރުކޮށްގެން ތިބީއެވެ.\n“ޓްރީޓް އޮންނަން ވާނެ އިނގޭ. ސިންގަލް ވީމަ!” އައިރާ ކޮނޑަށް އަތް ވައްޓައިގެން އިނދެ އަލައިކާ އެއްލޯ މަރާލިއެވެ. ޔާޒް މެރޭ ދާން ހިނގާށޭ ބުނުމާއެކު ވާރޭއެބަ ވެހެޔޭ ޔޫސުފް ބުންޏެވެ. “ކާރުގަ ދާން ހިނގާ މަޖާވާނެ. ކުޑަކޮށް ތެމިލައިގެން އަންނާނީ” އައިރާ ނިކަން ފޯރިއާއެކު ބުންޏެވެ. އަލައިކާ ކުޑަކޮށް ވިސްނަން އިނެވެ. “އުމް. އައި ކާންޓް ގޯ. އެބައޮތް ރިޕޯޓް އެއް ނިންމަން” ކުޑަކޮށް ތުންދަމާލަމުން އަލައިކާ ބުންޏެވެ. “އޯހޯ އަލް ކޮންމެހެން އެކްސްކިއުޒް ދައްކާނެ ކަމެއްނެތް ހަމަ އަހަރުންނާއެކީ ދާން ޖެހޭނީ. އައިސަ ތިލިޔާ އެއްޗެއް ލިޔޭ. ހަމަ މިހާރު ދޭ ރެޑީވާން” އަލައިކާ ނުދާން އުޅުމުން ޔޫސުފް ވަގުތުން އިންކާރުކުރިއެވެ. ޔޫސުފްއައި އެއްބައިވެގެން ޔާޒްއާ އައިރާވެސް ކިޔަން ފެށުމުން އަލައިކާ ދާން އެއްބަސްވިއެވެ. އެންމެން ނިކުތުމުން އަލައިކާ ތައްޔާރުވަން ފެށިއެވެ. ކަކުލާހަމައަށް އަންނަ ފިޔާތޮށި ކުލައިގެ ހެދުމަކާއެކު ކަޅު ސްކިނީއަކާ ކަޅު ޝޯލެއް އަޅައިގެން ތައްޔާރުވިއެވެ. ލޮލުގައި އަނދުން ފިޔަވާ އިތުރު މޭކަޕެއް ނުކުރެވެއެވެ. ހިތްހަމަ ޖެހޭ ގޮތަށް ޝޯލް އޮޅާލެވުމުން ގަޔަށް ސެންޓުކޮޅެއް ޖަހާފައި އަލަމާރީގައި އަޅުވާފައި އިން ކުޑަ އަތްދަބަސް ކޮނޑުގެ ހުރަހަށް އެޅައިގެން ކޮޓަރިން ނިކުތެވެ.\nއިޝަލް ޔޫސުފްއާ އެތައް ސުވާލެއް ކުރިއެވެ. އިޝަލްއެކޭ ނޫސްވެރިއެކޭ ތަފާތެއް ނެތެވެ. އިޝަލް ކުރާ ބައެއް ސުވާލުތައް މަޖާކަމުން ޔާޒްއާ އައިރާއަށް ހެވެއެވެ.\nއަލައިކާ ނިކުތުމާއެކު އިޝަލް ސުވާލުކުރުން ހުއްޓާލިއެވެ. ޔޫސުފްއާ އަނެއް ދެކުދިންވެސް ސޯފާއިން ތެދުވެ ދޮރާ ދިމާއަށް ހިނގައިގަތެވެ. “މަންމާ އައިރާމެންނާއެއްކޮށް ބޭރަށް މިދަނީ” ބަދިގޭގައި އުޅުނު އިޝްމާއަށް އަޑުއިވޭވަރަށް ބުނެފައި އަލައިކާވެސް ނިކުތެވެ.\nޔާޒް އެންމެންނަށް ވުރެއް ކުރިން ތިރިއަށް ފޭބީ ގަރާޖުން ކާރު ނަގަންށެވެ. ތިރިއަށް ފޭބިއިރު ނަވްޔާއާ މާއިޒް ލިފްޓްކައިރީ ތިއްބެވެ. އެދެމީހުން ނުފެންނަ ކަމަށް ހަދާފައި ޔާޒް ދާންއުޅުނެވެ. އެހެނަސް މާއިޒް ގޮވާލުމާއެކު މަޑުކުރަން ޖެހުނެވެ. “ދަރިފުޅާ މިއަދު އެއާޕޯޓުން އައިސް ގެއަށް ވަދެލާފައި ނިކުތް ގޮތަށް އެއްފަހަރުވެސް ގެއަށް ނާދޭ. މަންމަ ގުޅީމަ އެންމެ ކުޑަމިނުން ފޯނުވެސް ނުނަގާ. މެސެޖަކުންނަމަވެސް ކޮންތާކުތޯ ހުރީ ބުނާނަމަ މަންމަ ކަންބޮޑެއް ނުވާނެއްނު!” މާޔޫސްކަމާއެކު ނަވްޔާ ބުންޏެވެ. މާއިޒްވެސް ނުރުހިފައި ޔާޒް ގާތު އުޅޭތަނެއް ބުނެލަން އެންމެ ރަނގަަޅުވާނެ ނޫންހެއްޔޭ ބުންޏެވެ.\nސިޑިން ފައިބައިގެން އައި އައިރާ، އަލައިކާ އަދި ޔޫސުފްއަށް އެކަކު އަނެކަކަށް ބަލާލެވުނެވެ. ކުށްވެރިއެއް ފަދައިން ޔާޒް އިސްޖަހައިގެން އިނެއް ކަމަކު އޭނާގެ ހިތަށް ކަހިރުވަކެކޭވެސް ހިތަށް ނާރާނެކަން އެތިން ކުދިންނަށް އެނގެއެވެ.\n“ނާޔާ ދޮންތީ. މާއިޒް ދޮންބޭ. ކޮންތާކަށް ގޮސްލަނީ؟” އަނެއް ދެކުދިންނަށް ވުރެއް ކުރިން އަލައިކާ ގޮސް ނަވްޔާމެންނާ ވާހަކަ ދެއްކިއެވެ. “މާމަމެން ގެއަށް ދާން ކަމަށް. އަލްކޮންތާކަށް ދާން މާރީތި ވެލައިގެން؟” ނަވްޔާ ދެރަވެފައި ހުރި ނަމަވެސް ބޭބެގެ ދަރިފުޅަށް އެކަން ނުދައްކަން ވެގެން ހިނިތުންވެލާފައި ވާހަކަ ދެއްކިއެވެ. “މިއީ އެންމެންއެކީ ބޭރަށް ގޮސްލަނީ!” އަލައިކާ ޔޫސުފްއާ އައިރާއަށް ނަޒަރެއް ދިނެވެ. “އައިރާވެސް އެބައުޅެން ދޯ. އަނހާ ޔޫސުފް. ދޮންބެދައްތަ އަދި މިއުޅެނީ ޔޫސުފްއަށް މަރުހަބާ ކިޔަން ނުދެވިގެން” ޔޫސުފް ފެނުމާއެކު ފުޅާ ހިނިތުންވުމަކާއެކު ނަވްޔާ ބުންޏެވެ. މާއިޒް ގޮސް ޔޫސުފްގެ ކޮނޑަށް އަތް ވައްޓާލާފައި ‘މައި ލިޓްލް ޗެމްޕް’އޭ ބުނެލިއެވެ.\nޔާޒް އަނގައިން އަޑެއް ނެރިފައި ކަޅި މައްޗަށް ހިންގަމުން ގަރާޖުން ކާރު ނެރެން ހިނގައިގަތެވެ.\nނަވްޔާއާ މާއިޒްއަށް ހިނިތުންވެލާފައި ޔާޒް ފަހަތުން ދުވަމުން ކަހަލަ ގޮތަކަށް އައިރާ ދިޔައެވެ.\n“ޔާޒް” އައިރާ ގޮވާލިގޮތުން އޭނަ ދައްކަން އައި ކޮން ވާހަކައެއްކަން ޔާޒްއަށް އެނގުނެވެ. “އައިރާ ޕްލީޒް. އިތުރަށް މަގޭ މޫޑް ޚަރާބުކުރަން ނުހަދާ!” ނުރުހުންތެެރިކަމާއެކު ޔާޒް ބުންޏެވެ. އައިރާ އެއްޗެކޭ ބުނަން އުޅެފައިވެސް ހިމޭންކަން އިޚްތިޔާރު ކުރީ އެރޭ އެންމެ ރަނގަޅު ގޮތަކީ އެވާހަކަ ނުދެއްކުން ކަމަށް ވާތީއެވެ.\nވެހެމުން ދިޔަ ބޯ ވާރޭގައި ފުދޭވަރަކަށް ބާރަށް ޔާޒް ދުއްވަމުން ދިޔައެވެ. ޔޫސުފްއާ އަލައިކާ ކޮންމެސް ކަމަކާ ތޮޅެލަ ތޮޅެލާ ތިއްބެވެ ކުރީ ސީޓުގައި ހުރި އައިރާ އަނގައިން ނުބުނެ ބޭރަށް ނަޒަރު ހުއްޓައިގެން ހުއްޓެވެ. “ޔޫސުފްއާ އަލް ތިއުޅެނީ ދޮންތިއާ ދޮންބެގެ ލަވް ސްޓޯރީގެ ސީޒަން2ޖައްސަންތަ؟” އަލައިކާއާ ޔޫސުފް ހުއްޓާނުލާ ޒުވާބު ކުރަމުން ދާތީވެ މަަޖާވެފައި ޔާޒް އެހިއެވެ. ދެމީހުން އެއް ފަހަރާ ނޯވޭއޭ ބުނެ އަނގަޔަށް ގޮތެއް ހަދާލިއެވެ. އެދެމީހުން ޖެއްސި ވައްތަރުފެނިފައި ހިތްހަމަ ނުޖެހިގައި ހުރި އައިރާއަށްވެސް ހެވުނެވެ. އަދި ޔާޒް އެބުނީ ތެދެއްހެން ހާދަ ހީވެއޭ ކިޔާ ދިމާކުރަން ފެށިއެވެ.\nރެސްޓޯރަންޓްގެ އަސްކަނިދަށު ހުއްޓިލައިގެން ހުރި އަލްޔަސް އަތުކުރީ ގަޑިއަށް ނަޒަރެއް ދިނެވެ. އަށްގަޑިބައިވާއިރު އަންނަން ކިޔާފައި އަދިވެސް ޒެވިޔަން ނާދެއެވެ. އޭނާ ވާރޭ އެންމެ ބޯކޮށްލި ވަގުތުވެސް ޒެވިޔަން ބުނުމުން އައީއެވެ. ޗޮކެއް ކަނޑާފައި އަލްޔަސް ފޯނު ނަގާފައި ޒެވިޔަންއަށް ގުޅާލިއެވެ. ޒެވިޔަން ފަސް މިނެޓޭ ބުނުމުން އަވަސް ކުރާށޭ ކިޔާފައި އަލްޔަސް ފޯނު ކަނޑާލިއެވެ. ފޯނަށް ނަޒަރު ހުއްޓައިގެން ހުރި އަލްޔަސްއަށް އިސްއުފުލާލަށް މަޖުބޫރުވީ މީހާކު އޭނާގެ ނަމުން ގޮވާލުމުންނެވެ.\nކަލާޔާ ނުލާ 9\nއުލްޙިޔާ ކަތިލުން މީސްތަކުންނަށް ބުރައަކަށްވަނީ.\nSalam readers. November 13ge fahun genasdheynamey bunnas mi episode liyevunyma hithah ery up kohlaany ey. Hurihaa kudhinnah ves kamudhaane kamah ummedhu kuran. Kury episode thakah comments kuri kudhinnah varah bodah thanksss. Mi episode ves fudhey varakah kuruvaane. Ekamahtakai readers ge kibain varah bodah maafah edhe. Next part genes dheveyny kon irakun kameh neynge. Mi dhuvas kolhu regular koh nugensdhevidhaane. Ehen namaves December in feshigen week aku 2days noony 3daysga regular koh genesdheynan In Sha Allah. Kiyuntheringe faraathun alhugandah dhevaa support ah varah bodah shukuriyya. ♥😘😍\nVara reethi mi part ves nd me first dho\nThanks mal and congraa\nVahaka v reeethi.annekaa vas mikiyan fesheeee ingey dhan emmme part vas vattaanulaa kiyaann .vvvvv rreeeethi.thanx kiyara\nThanks inaa. Varah ufaavehjje alun kiyan feshyma ummedhu kuran vaahaka nimen dhen ves kiyaane kamah adhi kamudhaane kamah ves\nVarah reethi…Maa sha Allah..waiting for the next part..\nVarah reethi mi part vx……waiting for the nxt part………lysm\nThanks kaira. Ly2\nV reethi mibaives …. Best of luck in future dear …. Curiously waiting for the next part 💕💕💕💕


Account thah suspend kuree hajam nuvegen: PPM\nއެކައުންޓްތައް ސަސްޕެންޑްކުރީ ހަޖަމު ނުވެގެން: ޕީޕީއެމް\nނޫސްވެރިންގެ ބައްދަލުވުމެއްގައި އާރިފް ވާހަކަ ދައްކަވަނީ - ޔޫސުފް ރިޒާ | އަވަސް\nރައީސް އަބްދުﷲ ޔާމީންއަށް ތާއިދުކޮށް ޓްވީޓްތައް ކުރާ އެކައުންޓްތައް ސަސްޕެންޑްކޮށްފައިވަނީ އެމަނިކުފާނަށް އޮތް ތާއިދު ހަޖަމު ނުވެގެން ކަމަށް ޕީޕީއެމްއިން މިރޭ ބުނެފި އެވެ.\nއެ ޕާޓީން މިރޭ ބޭއްވި ނޫސްވެރިންގެ ބައްދަލުވުމުގައި ޕާޓީގެ ތަރުޖަމާނު އަލީ އާރިފް ވިދާޅުވީ، އެކައުންޓްތައް ސަސްޕެންޑްކޮށްފައިވަނީ ސްރީލަންކާގެ ކުންފުންޏެއްގެ އެހީތެރިކަން ހޯދައިގެން ކަމަށެވެ. އެ އެކައުންޓްތައް ސަސްޕެންޑްކުރީ ރާއްޖޭގެ ހަގީގީ މަންޒަރު ދައްކައި، ރާއްޖޭގެ އަމަން އަމާންކަން އެ އެކައުންޓްތަކުން ހާމަކުރަމުންދާތީ ކަމަށް ވެސް އޭނާ ވިދާޅުވި އެވެ.\nއާރިފް ވިދާޅުވީ، އެކައުންޓްތަކެއް ސަސްޕެންޑްކުރުމަކުން ފަހަތަށް ނުޖެހޭނެ ކަމަށެވެ. އާ އެކައުންޓްތައް ހަދާނެ ކަމަށް ވެސް ވިދާޅުވި އެވެ.\nއެކައުންޓްތަކުގެ އިތުރުން ޗެނަލް 13ގެ ސެޓަލައިޓް ޑައުންކޮށްލާނެ ކަމުގެ އިންޒާރު ލިބިފައިވާ ކަމަށާއި އެކަން ކާމިޔާބު ނުވާނެ ކަމަށް ވެސް އާރިފް ވިދާޅުވި އެވެ.\nސަސްޕެންޑްކޮށްފައިވާ ޕީޕީއެމްގެ އެކައުންޓްތަކުގެ ތެރޭގައި "އަސުރުމާ" އަދި "އަމާޒު ޔަގީން" ހިމެނެ އެވެ. ރައީސް ޔާމީންގެ އަނބިކަނބަލުން ފާތިމަތު އިބްރާހިމްގެ ރަސްމީ ޓްވިޓާ އެކައުންޓް ވެސް ވަނީ ސަސްޕެންޑްކޮށްފަ އެވެ. އެ އެކައުންޓްތަކަކީ ރައީސް ޔާމީނާއި މެޑަމް ފާތުން ވަރަށް ޕްރޮމޯޓްކުރާ ދެ އެކައުންޓެވެ. އަދި ޕީޕީއެމްގެ ހަރަކާތްތަކުގެ ލައިވް އަޕްޑޭޓްސްތައް ވެސް ދޭ އެކައުންޓްތަކެކެވެ.\nމީގެއިތުރުން ޕީޕީއެމްގެ ޓްވިޓާގައި ވަރަށް ހަރަކާތްތެރިކޮށް އުޅޭ އެކްޓިވިސްޓުންގެ އެކައުންޓްތައް ވެސް ވަނީ ސަސްޕެންޑްކޮށްފަ އެވެ. އެގޮތުން ޕީޕީއެމް ހުޅުމާލެ ޒުވާނުންގެ ގޮފީގައި އިސްކޮށް އުޅުއްވާ ޒައިދުލް އަމީންގެ ޓްވިޓާގެ އެކައުންޓް ވެސް މިރޭގެ ވަގުތެއްގައި ވަނީ ސަސްޕެންޑްކޮށްފަ އެވެ.\nމައުލޫމާތު ލިބޭ ގޮތުގައި، ޕީޕީއެމްގެ އެކްޓިވިސްޓުންގެ އެކައުންޓްތަކުގެ އިތުރަށް އެ އެކައުންޓްތަކުގެ ޓްވީޓްތައް ރީޓްވީޓްކޮށް، ހަދާފައިވާ ބައެއް މީހުންގެ އެކައުންޓްތައް ވެސް ވަނީ ސަސްޕެންޑްކޮށްފަ އެވެ.


Faisaa chaapu kurevey adhadhu 2.5 billion ah kudakoh, muhdhathu ithuru kuran faaskohfi - One Online\nފިނޭންސް މިިނިސްޓަރު އިބްރާހިމް އަމީރާއި އެމްއެމްއޭގެ ގަވަރުނަރު، ރައްޔިތުންގެ މަޖިލީހުގެ މާލިއްޔަތު ކޮމިޓީގައި --- ފޮޓޯ: މަޖިލިސް އިދާރާ\nޕަބްލިކް ބޭންކު އެކައުންޓުން ދައުލަތުގެ ހަރަދުތަކަށް ފައިސާ އޯވަޑުރޯ ކުރަން ފިނޭންސް މިނިސްޓްރީން އެދިފައިވާ އަދަދު ދަށްކޮށް، ރައްޔިތުންގެ މަޖިލީހުން ފިނޭންސަށް ދީފައިވާ ހުއްދައިގެ މުއްދަތު އަންނަ އަހަރުގެ ނިޔަލަށް އިތުރުކުރަން މާލިއްޔަތު ކޮމިޓީން މިއަދު ފާސްކޮށްފިއެވެ.\nރުފިޔާ ޗާޕް ކުރުމަށް ދީފައިވާ ހުއްދައިގެ މުއްދަތު އިތުރު ކުރުމުގެ މައްސަލައިގައި މަރުކަޒީ ބޭންކު، އެމްއެމްއޭ އާއި އޮޑިޓާ ޖެނެރަލުގެ އިތުރުން ފިނޭންސް މިނިސްޓަރު އިބްރާހިމް އަމީރު ވަނީ ކޮމިޓީއަށް ހާޒިރުކޮށްފައެވެ. އެ ބައްދަލުވުމަށްފަހު ކޮމިޓީން ވަނީ ބައެއް ބަދަލުތައް ގެނެސް، ފައިސާ ޗާޕް ކުރުމުގެ މުއްދަތު އިތުރުކުރަން ހުއްދަ ދީފައެވެ.\nފިނޭންސް މިނިސްޓްރީން މަޖިލީހަށް ހުށަހަޅާފައި ވަނީ ފައިސާ ޗާޕުކުރަން ދީފައިވާ 4.4 ބިލިއަން ރުފިޔާގެ ސީލިންގުން 3.5 ބިލިއަން ރުފިޔާ ޗާޕް ކުރުމަށެވެ. އެ ހުށަހެޅުމުގައި ވަނީ އޯޑީގެ އިންޓްރެސްޓް ރޭޓަކީ 0.1 ޕަސެންޓް ކަމުގައެވެ. ފިނޭންސް މިނިސްޓްރީން އެދުނީ ހުއްދައިގެ މުއްދަތު އަންނަ އަހަރުގެ އޭޕްރީލް މަހުގެ 26 ވަނަ ދުވަހަށް ދަންމާލުމަށެވެ.\nއޭގެ އިތުރުން މިއަހަރުގެ ނިޔަލަށް ޕަބްލިކް ބޭންކުން އޯވާޑްރޯވެފައި ހުރި މިންވަރު ސެކިއުރިޓައިޒްކޮށް އެމްއެމްއޭއިން ސަރުކާރަށް ދޫކުރާ 50 އަހަރުގެ އެމޯޓައިޒިން ބޮންޑަކަށް ހެދުމަށްވެސް މިނިސްޓްރީން އެދުނެވެ.\nމައްސަލައިގައި ގޮތެއް ނިންމުމަށް ބޭއްވި މާލިއްޔަތު ކޮމިޓީގެ ބައްދަލުވުމުގައި ހަނިމާދޫ ދާއިރާގެ މެންބަރު އަބްދުލްގަފޫރޫ މޫސާ ހުށަހެޅުއްވީ ދައުލަތުގެ ހަރަދަށް ޒިންމާވުމުގެ ގާނޫނުގެ ހަމަތަކާއި އުސޫލުތަކަށް އަމަލުކުރުން ފަސްކުރުމުގެ އިސްތިސްނާ މުއްދަތު 31 ޑިސެމްބަރު 2023 އާ ހަމައަށް އިތުރުކުރުމަށެވެ.\nމިއަހަރުގެ ނިޔަލަށް ޕަބްލިކް ބޭންކް އޯވަޑްރޯކުރެވެފައި ހުންނަ މިންވަރު ފައިނޭންޝަލް އިންސްޓުރޫމަންޓަކަށް ބަދަލުކޮށް އެމްއެމްއޭ އިން ސަރުކާރަށް ދޫކުރާ 50 އަހަރުގެ އެމޯޓައިޒްޑް ބޮންޑަކަށް ބަދަލުކުރުމަށެވެ. އަދި އެ ބޮންޑުގެ ކޫޕަން ރޭޓަކީ އަހަރަކު %2.5 ކަމުގައި ކަނޑައެޅުމަށްވެސް އަބްދުލްގަފޫރޫ ހުށަހެޅުއްވިއެވެ.\nއެ ހުށަހެޅުންތަކަށް ތާއީދު ކޮށްފައިވަނީ ކުޅުދުއްފުށީ އުތުރު ދާއިރާގެ މެމްބަރު ޔާސިރު އަބްދުލްލަތީފެވެ. އޭނާ ހުށަހެޅި ގޮތަށް ކޮމިޓީން ވަނީ ފާސްކޮށްފައެވެ.\nމާލިއްޔަތު ކޮމިޓީން މިއަދު ބޭއްވި ބައްދަލުވުމުގައި ފިނޭންސް މިިނިސްޓަރު ވިދާޅުވީ ފައިސާ ޗާޕު ނުކުރާނަމަ މަޖިލީހަށް މިހާރު ހުށަހަޅާފައިވާ 36.9 ބިލިއަން ރުފިޔާގެ ބަޖެޓް 26 ބިލިއަނަށް ކުޑަކުރަން ޖެހޭނެ ކަމަށެވެ.\nއެކަމުގެ ސަބަބުން ބަޖެޓުގައި ހިމަނާފައިވާ ޕީއެސްއައިޕީގެ ޕްރޮޖެކްޓުތައް ހުއްޓާލަން ޖެހިދާނެ ކަމަށާއި އަދި ސިވިލްސާވިސް މުވައްޒަފުންގެ އަދަދު މަދުކޮށް މުސާރަތައްވެސް ކުޑަކުރަން ޖެހޭނެ ކަމަށްވެސް މިނިސްޓަރު ވިދާޅުވިއެވެ.\nނަމަވެސް ކޮމިޓީގައި އެމްއެމްއޭގެ ލަފަޔާ ގުޅިގެން މެމްބަރުންގެ ސުވާލުތަކަށް ޖަވާބުދެއްވަމުން އަމީރު ވަނީ އެންމެ ކުޑަ އަދަދެއްގެ ގޮތުގައި 2.5 ބިލިއަން ރުފިޔާ ރަނގަޅު ކަމަށް އަމީރު ވިދާޅުވެފައެވެ.\nދައުލަތުގެ ހަރަދަށް ޒިންމާވުމުގެ ގާނޫނުގައިވާ ބައެއް މާއްދާތަކަށް އަމަލުކުރުން އިސްތިސްނާކޮށް، ފައިސާ ޗާޕު ކުރުމަށް ރައްޔިތުންގެ މަޖިލީހުން އެންމެ ފުރަތަމަ، އެއް އަހަރު ދުވަހުގެ ހުއްދަ ދޭން ފާސްކުރީ ކޮވިޑާ ގުޅިގެން ރާއްޖޭގެ އިގުތިސޯދަށް ދިމާވި މައްސަލަތަކާ ގުޅިގެން މިދިޔަ އަހަރުގައެވެ. އެ މުއްދަތު އެއް އަހަރު ދުވަހަށް މަޖިލީހުން އިތުރު ކޮށްދީފައި ވަނީ މިއަހަރުގެ އޭޕްރީލް މަހުން ފެށިގެންނެވެ.\nއެމްއެމްއޭއިން މަޖިލީހަށް ހުށަހެޅީ 4.4 ބިލިއަން ރުފިޔާގެ އޯވާޑްރޯ މުއްދަތު އިތުރުކޮށްދިނުމަށްފަހު އަންނަ އަހަރުގެ ނިޔަލަށް އޯވާޑްރޯ ކުރި އަދަދުގެ ތެރެއިން 2.5 ބިލިއަން ރުފިޔާގެ ބާކީ ސެކިއުރިޓައިޒް ކުރުމަށެވެ. އަދި މިހާރު 4.4 ބިލިއަން ރުފިޔާގެ އޯވާޑްރޯ މުއްދަތު އިތުރުކޮށްދިނުމަށްފަހު އަންނަ އަހަރުގެ މެއިގައި އެ އަދަދު 2.5 ބިލިއަން ކުޑަކުރުމަށާއި އަހަރު ނިމޭއިރު ބާކީ ހުރި ބައި ސެކިއުރިޓައިޒް ކުރުމަށެވެ.\nމީގެ އިތުރުން ޕަބްލިކް ބޭންކު އެކައުންޓުން އޯވާޑްރޯ ކުރާ އަދަދު އަނބުރާ ދައްކާއިރު ފިނޭންސުން މިހާރު ހުށަހަޅާފައިވާ އިންޓްރެސްޓް 0.1 ޕަސެންޓަށް ވުރެ ބޮޑުކުރުމަށްވެސް އެމްއެމްއޭއިން ހުށަހެޅިއެވެ.\nގުޅޭ ޓެގު ރައްޔިތުންގެ މަޖިލިސް އިބްރާހީމް އަމީރު


ފަސް ބަދަލުގެނައުމަށް ޓީމުތަކުން ދެކޮޅު - DhiDaily\nފަސް ބަދަލުގެނައުމަށް ޓީމުތަކުން ދެކޮޅު\nކޯވިޑް 19 އަށް މެދުކަނޑާލި ޕްރިމިއަރ ލީގުގެ މެޗުތައް ޖޫން މަހު ފެށިއިރު ބަދަލުގެ ގޮތުގައި ޓީމަކަށް5ބަދަލު ގެނެވޭ ގޮތަށް ހެދި ވަގުތީ ގަވާއިދަށް އަންނަ ސީޒަނުގައި އަމަލުކުރަން ނުފެންނަ ކަމަށް އިނގިރޭސި ޕްރިމިއާ ލީގުގެ ކްލަބްތަކުން ބުނެފި އެވެ.\nކްލަބްތަކުން މިގޮތަށް ނިންމީ ޓީމުތަކުން ބޭއްވި ބައްދަލުވުމުގައި އަންނަ ސީޒަނުގައި ފަސް ބަދަލު ކުރިއަށްގެންދިއުމާމެދު ގޮތެއް ނިންމަން އެހި ވޯޓުގަ އެވެ. ކޮވިޑްގެ ބަލިމަޑުކަމާއި ގުޅިގެން ފުޓްބޯޅަ ހުއްޓާލުމަށް ފަހު އަލުން ކުޅެން ފެށީ ބައެއް ގަވާއިދުތަކަށް ބަދަލު ގެނެސްގެންނެވެ. ފަސް ބަދަލުގެ އިތުރުން ބެންޗުގައި އިތުރު ދެ ކުޅުންތެރިން ހިމެނުމާއި ކޮންމެ ހާފެއްގެ މެދާއި ހަމައިން ބްރޭކް ނެގޭ ގޮތަށް އޭރު ނިންމި އެވެ. ފީފާ އިން މިހާރު ނިންމާފައިވަނީ ފަސް ބަދަލުގެ ވަގުތީ ގަވާއިދު އަންނަ އަހަރުގެ އޮގަސްޓް މަހާއި ހަމައަށް ދެންމުމަށެވެ.\nއެކަމަކު އެއީ އެގައުމަކުން ބޭނުންނަމަ އަމަލުކުރަންޖެހޭ އުސޫލެކެވެ. ޕްރިމިއާ ލީގުގެ ކްލަބްތަކުން މި ގަވާއިދަށް ދެކޮޅު ހެދުމުގެ މައިގަނޑު ސަބަބަކީ ބޮޑެތި ކްލަބްތަކަށް ފަސް ބަދަލު ގެންނަން ފަސޭހަވެފައި ކުދި ކްލަބްތަކަށް މެޗެއްގައި އެވަރަށް ބަދަލުގެންނަން އުނދަގޫވުމެވެ. ކްލަބްތަކުގެ މި ނިންމުމާއެކު އަންނަ ސީޒަނުން ފެށިގެން ޕްރިމިއާ ލީގުގެ މެޗެއްގައި ގިނަވެގެން ކުރެވޭނީ ތިން ބަދަލެވެ. އަދި، ބެންޗުގައި ގިނަވެގެން ތިބެވޭނީ ހަތް ކުޅުންތެރިންނަށް ކަމަށް ކްލަބްތަކުން ވަނީ އެއްބަސްވެފަ އެވެ.


Neymar enburi Barcelona ah dhaan beynunvey: Report | Mihaaru\nނޭމާ އެނބުރި ބާސާ އަށް ދާން ބޭނުންވޭ: ރިޕޯޓް\n10 މާޗް 2018 - 08:489comments\nބާސެލޯނާ (މާޗް 10) – ޕީއެސްޖީ އަށް ބަދަލުވެވުނު މޮޔަ ނޭމާ އަށް ހީވެއްޖެ ކަމަށާއި އޭނާ އެނބުރި ބާސެލޯނާ އަށް ދެވޭނެ ގޮތްތަކެއް ބަލަމުން އަންނަ ކަމަށް ސްޕެއިނުގެ މީޑިއާ ރިޕޯޓެއް ބުނެފި އެވެ.\nދުނިޔޭގެ ރެކޯޑް އަގެއް ކަމަށްވާ 222 މިލިއަން ޔޫރޯ އަށް މި ސީޒަނުގައި ޕީއެސްޖީ އަށް ބަދަލުވި ނޭމާ އެ ޓީމުގައި މޮޅު ކުޅުމެއް ދައްކަމުން އައި ނަމަވެސް، އެ ކްލަބުގައި އޭނާގެ ކުރިމަގާ މެދު ސުވާލުތަކެއް އޮތީ އުފެދިފަ އެވެ. ޒުވާން އުމުރެއްގައި ފްރާންސް ލީގަށް އޭނާ ބަދަލުވުމަކީ ގިނަ ބަޔަކަށް ލިބުނު ހައިރާންކަމެކެވެ.\nޕީއެސްޖީން ނޭމާ ގެނައި އެންމެ ބޮޑު އެއް ސަބަބަކީ ވެސް ބެލެވޭ ގޮތުގައި ޔޫރަޕުގައި ނުފޫޒު ގަދަކުރުމެވެ. އެކަމަކު މި ފަހަރުގެ ޗެމްޕިއަންސް ލީގުގެ ދެ ވަނަ ބުރުން ރެއާލް މެޑްރިޑް އަތުން ކެޓީ އެވެ. އެ މެޗުގެ ދެ ވަނަ ލެގާ ކުރިމަތިލިއިރު އޭނާ ހުރީ އަނިޔާވެ ސީޒަން ނިމިފަ އެވެ.\nސްޕެއިނުގެ ނޫހަކުން ބުނެފައިވާ ގޮތުގައި، މި ވަގުތު އަނިޔާއަށްށް ފަރުވާ ހޯދުމަށް ބްރެޒިލްގައި ހުރި ނޭމާ ވަނީ ބާސެލޯނާ އަށް އެނބުރި ދެވޭނެ ގޮތަކީ ކޮބައިތޯ ބަލަން އެ ކްލަބާ ގުޅައިފަ އެވެ.\nއަދި ބާސެލޯނާ ދޫކޮށްލެވުމަކީ ހެދުނު ގޯހެއް ކަމަށް އެއްބަސްވެ، ލިއޮނަލް މެސީގެ ހިޔަނިން ސަލާމަތްވާން ބޭނުންވުމަކީ ވެސް ގޯހެއް ކަމަށާއި އޭނާ ބުނެފައިވާ ކަމަށްވެ އެވެ. މީގެ އިތުރުން ފްރާންސް ލީގުގެ ޓީމުތަކުގެ ފެންވަރާ މެދު ހިތްހަމަނުޖެހޭކަމަށް ވެސް ނޭމާ ބުނެފައިވާ ކަމަށް ރިޕޯޓްކޮށްފައިވެ އެވެ.\nއެކަމަކު ނޭމާ އަލުން ބާސެލޯނާ އަށް ނުގެންދާނެކަން ވަރަށް ބޮޑަށް ޔަގީނެވެ. އެހެންވެ މިއީ ވާދަވެރި ރެއާލް މެޑްރިޑަށް ބަދަލުވާން ވެގެން ނޭމާ ކުރި ކަމެއް ކަމަށް ވެސް ރިޕޯޓްތައް ބުނެ އެވެ. މެޑްރިޑަށް ބަދަލުވުމުގެ ކުރިން ނޭމާ ބާސެލޯނާ އަށް އެނބުރި ދާން މަސައްކަތްކޮށްފައި އޮވެއްޖެ ނަމަ، މެޑްރިޑަށް ބަދަލުވިޔަސް ފަހުން ސަޕޯޓަރަކަށް ވެސް ކިޔޭނެ އެއްޗެއް ނޯންނާނެ އެވެ.\nއެހެން ރިޕޯޓެއް ބުނާ ގޮތުގައި ނޭމާގެ ބައްޕަ ވަނީ ރެއާލް މެޑްރިޑާ ބައްދަލުކޮށްފަ އެވެ. ރެއާލް މެޑްރިޑުން އެ ޓީމުގެ ކްރިސްޓިއާނޯ ރޮނާލްޑޯ އާއި ނޭމާ ބަދަލުކުރަން ހުށަހަޅާފާނެ ކަމަށް ވެސް ސްޕެއިނުގެ މީޑީއާތަކުން ކުރިން ބުނެފައިވެ އެވެ.\nމިދިޔަ ސީޒަނުގައި ނޭމާ ބާސެލޯނާ ދޫކޮށްދިޔައީ އެ ޓީމުގައި މެސީ ހުރުމުން އޭނާ އަށް އެ ޓީމުގެ އެންމެ މުހިއްމު މަގާމް ނުލިބޭތީ ކަމަށް އޭރު ވާހަކަދެކެވުނެވެ. އެކަމަކު ޕީއެސްޖީގައި އޭނާގެ ހުވަފެންތަކުގައި ކުލަޖައްސަން އެންމެ އެކަށީގެންވާ ކްލަބް ނޫން ކަމަށް ގިނަ ބަޔަކަށް ގަބޫލުކުރެވޭއިރު ނޭމާ މެޑްރިޑަށް ދިއުމަކީ ދުރުގައި އޮތްކަމެއް ނޫނެވެ. އަމުދުން ރޮނާލްޑޯ ނެތް ނަމަ މެޑްރިޑުގައި ނޭމާ އަށް އެންމެ މުހިއްމު މަގާމް ލިބޭނެ އެވެ.\nއިތުރު ލިޔުންތައް ނޭމާ ބާސެލޯނާ ރިއަލް މެޑްރިޑް


SunOnline: Sri Lanka ge maazee aai mihaarah avas kalhieh\nމުހައްމަދު ޖަވާދު ޔޫސުފު 17 Nov 2019, 15:02\nއިނގިރޭސީންގެ އަޅުވެތިކަމުން 1948 ވަނަ އަހަރު ސްރީލަންކާއަށް މިނިވަންކަން ލިބާއެކު އެގައުމުގައި ގާއިމް ކުރި ޑިމޮކްރެޓިކް ނިޒާމުގެ ދަށުން 1947 ގައި ފުރަތަމަ ބޮޑުވަޒީރަކަށް އިންތިހާބުކުރީ ސްޓެފެން ސެނެނަޔެކަ އެވެ. ސެނެނަޔެކަ ގެ ސަރުކާރުގައި ދިފާއީ ވަޒީރުކަމާއި ހާރިޖީ ވަޒީރުކަން ކުރައްވާފައިވަނީވެސް އޭނާ އެވެ. ސެނެނަޔެކަ ގެ ވެރިކަން 1952 އަށް ދެމިގެންދިއުމަށް ފަހު ޑުލްޑީ ސެނެނަޔެކަ އެއް އަހަރަށް ބޮޑުވަޒީރުކަން ކުރެއްވި އެވެ.\nއެއަށްފަހު 1953 ން 1956 އަށް ބޮޑުވަޒީރުކަން ކުރެއްވީ ސާ ޖޯން ކޮތަލަވާލާ އެވެ. ކޮތަލަވާލާ އަށްފަހު 1956 ގައި ބޮޑުވަޒީރުކަމަށް އިންތިހާބުވެ ވަޑައިގެންނެވީ ސޮލޮމޮން ބަންޑާރަ ނަޔެކެ އެވެ. ބުޑިސްޓުންގެ ހަރުކަށި މީހަކު ދިން ބަޑީގެ ހަމަލާއެއްގައި ސޮލޮމޮން ބަންޑާރަނަޔެކެ އަވަހާރަކޮށްލާފައިވަނީ 25 ސެޕްޓެމްބަރު 1959 ގައެވެ. ސޮލޮމޮން ބަންޑާރަނަޔެކެ އަވަހާރަކޮށްލުމާ ގުޅިގެން ސްރީލަންކާގެ ބޮޑުވަޒީރުކަމާ ހަވާލުވެ ވަޑައިގެންނެވީ ވިޖެޔަ ނަންދަ ދަޔަނަޔެކަ އެވެ. ދަޔަނަޔެކެ އަށްފަހު ވަގުތީ ގޮތުން ވެރިކަމާ ހަވަލުވެ ވަޑައިގެންނެވީ ސްރީލަންކާގެ ކުރީގެ ބޮޑުވަޒީރެއް ކަމަށްވާ ޑުލްޑީ ސެނެނަޔެކައެވެ. މިއީ އޭނާއަށް ބޮޑުވަޒީރުކަން ލިބިވަޑައިގެންނެވި ދެވަނަ ފަހަރެވެ.\nސްރީލަންކާގެ ބޮޑުވަޒީރުކަމަށް 1960 ވަނަ އަހަރު އިންތިހާބުވެވަޑައިގެންނެވީ އަވަހާރަކޮށްލި ކުރީގެ ބޮޑުވަޒީރު ސޮލޮމޮން ބަންޑާރަ ނަޔެކެ ގެ ހުވަފަތް އަނބިކަނބަލުން ސިރީމާވޯ ބަންޑާރަނަޔެކެ އެވެ. ނަމަވެސް 1965 ގައި ބޭއްވި އިންތިހާބުގައި ސިރީމާވޯ ބަލިވެވަޑައިގަތުމާއެކު އިންތިހާބު ކާމިޔާބު ކުރެއްވީ ކުރީގެ ބޮޑުވަޒީރެއް ކަމަށްވާ ޑުލްޑީ ސެނެނަޔެކަ އެވެ. މިއީ ސްރީލަންކާގެ ބޮޑުވަޒީރުކަން އޭނާ ކުރައްވާ ތިންވަނަ ފަހަރެވެ. ނަމަވެސް 1970 ވަނަ އަހަރު ބޭއްވި އިންތިހާބު ކާމިޔާބު ކުރައްވައިގެން ސިރީމާވޯ ދެވަނަ ފަހަރަށް ބޮޑުވަޒީރު ކަމަށް އިންތިހާބުވެ ވަޑައިގެންނެވި އެވެ.\nދުނިޔޭގެ ފުރަތަމަ އަންހެން ބޮޑުވަޒީރު ގެ ގޮތުގައި މަޝްހޫރުވެ ވަޑައިގެންނެވި ސިރީމާވޯ 1977 ވަނައަހަރާ ހަމައަށް ވެރިކަމުގައި ހުންނެވި އެވެ. ސްރީލަންކާގެ ސިޔާސީ މަސްރަހުގައި ވަރުގަދަ އަދި ނުފޫޒުގަދަ ޝަހުސިއްޔަތެއްގެ ގޮތުގައި ދެވަނަ ފަހަރަށް ބޮޑުވަޒީރު ކަމުގައި ސިރީމާވޯ ހަތް އަހަރު ހޭދަކުރެއްވި އެވެ. ސިރީމާވޯ ގެ ސަރުކާރު ވައްޓާލުމަށް ޓަކައި5އެޕްރީލް 1971 ވަނަ އަހަރު ސްރީލަންކާގެ ބައެއް ޒުވާނުން އެގައުމުގެ ފުލުހުންނަށާއި ސަރުކާރުގެ ބައެއް މަރުކަޒުތަކަށް ހަމަލާދީ ބަޣާވާތެއް ކުރަން މަސައްކަތް ކުރި ނަމަވެސް ބޭރުގެ އަސްކަރީ އެހީތެރިކަން ހޯއްދަވައިގެން ސިރީމާވޯ އެކަން ހުއްޓުވައި ވެރިކަން ހިމާޔަތްކޮށް ސްރީލަންކާއަށް ހަމަޖެހުން ގެނައުމުގައި ކާމިޔާބު ހޯއްދެވި އެވެ.\nބޮޑުވަޒީރުކަމަށް 1977 ގައި އިންތިހުބުވެ ވަޑައިގެންނެވީ ޔޫލިޔަސް ޖަޔަވަރުދަނާ އެވެ. އެދުވަސްވަރު ސްރީލަންކާގެ ދުސްތޫރަށް އިސްލާހުތަކެއް ގެނަ އެވެ. އެއީ ރައީސަށް ތަންފީޒީ ބާރުތަކެއް ދޭގޮތަށެވެ. އެހެންކަމުން އެއް އަހަރު ބޮޑުވަޒީރު ކަމުގައި ހުންނެވުމަށްފަހު 1978 އިން ފެށިގެން ޖަޔަވަރުދަނާ ހުންނެވީ ސްރީލަންކާގެ ރައީސްކަމުގެ މަގާމުގަ އެވެ. ޖަޔަވަރުދަނާ އަކީ ސްރީލަންކާގެ ދެވަނަ ރައީސެވެ. ކުރިން ބަރުލަމާނީ ނިޒާމަށް ވެރިކަންކުރަމުން އައި ސްރީލަންކާގެ ނިޒާމުގައި ރިޔާސީ ކުލަޖެހުނީ ޖަޔަވަރުދަނާގެ ވެރިކަމުގައި ގާނޫނު އަސާސީއަށް ގެނައި ބަދަލާ ގުޅިގެންނެވެ. ޖަޔަވަރުދަނާގެ ކުރިން ސްރީލަންކާގައި ފުލް ބަރުލަމާނީ ނިޒާމެއް އޮތް ދުވަސްވަރު ރައީސަކަށް ހުންނެވީ ވިލިޔަމް ގޮޕަލަވާލާ އެވެ. ގޮޕަލަވާލާ ރައީސް ސްރީލަންކާގެ ރަމްޒީ ރައީސެއްގެ ގޮތުގައި ހުންނެވީ 1972 ން 1978 އަށެވެ.\nގޮޕަލަވާލާއަށްފަހު ދެވަނައަށް ސްރީލަންކާގެ ރައީސްކަމަށް އިސްވެ ވަޑައިގެންނެވި ޔޫލިޔަސް ޖަޔަވަރުދަނާ 1989 އަކާހަމައަށް ރައީސްކަމުގައި ދެމިހުންނެވި އެވެ. ޖަޔަވަރުދަނާ އަށްފަހު ސްރީލަންކާގެ ރައީސް ކަމުގައި ހުންނެވީ ރަނަސިންހަ ޕްރަމަދާސާ އެވެ. ތަމަޅަ ޓައިގަރުން ދިން ބޮމުގެ ހަމަލާއެއްގައި ޕްރަމަދާސާ އަވަހާރަކޮށްލާފައިވަނީ 1993ގަ އެވެ.\nޕްރެމަދާސާ އަވަހާރަކޮށްލުމަށްފަހު ސްރީލަންކާގެ ރައީސްކަން ކުރެއްވީ ޑިންގިރީ ބަންޑާ ވިޖެތުންގަ އެވެ. އޭނާގެ ވެރިކަމަށް އަހަރެއްވުމަށްފަހު 1994 ން ފެށިގެން 2005 އަކާ ހަމައަށް ރައީސްކަން ކުރެއްވީ ޗަންދްރިކާ ކުމާރަތުންގަ އެވެ. ޗަންދްރިކާ ގެ ވެރިކަމުގައި މަހިންދަ ރާޖަޕަކްސަ ބޮޑުވަޒީރުކަމުގައި ހުންނެވުމަށްފަހު ސްޕްރީމް ކޯޓުން ނިންމި ނިންމުމަކާއެކު ޗަންދްރިކާ ގެ ވެރިކަން ނިމުމަކަށް އައުމުން ރައީސްކަމާ ހަވާލުވެވަޑައިގަތީ މަހިންދަ ރާޖަޕަކްސަ އެވެ.\nރާޖަޕަކްސަގެ ރައީސްކަން 2005 ން 2015 އަށް ދިގުދެމިގެން ދިޔައެވެ. 2015 ގައ ބޭއްވި އިންތިހާބުގައި ރާޖަޕަކްސަ ބަލިކުރައްވައި ސްރީލަންކާގެ ރައީސްކަމަށް އިންތިހުބުވެވަޑައިގެންނެވީ އެގައުމުގެ މިހާރުގެ ރައީސް މައިތުރިޕަލަ ސިރިސޭނާ އެވެ.\nސްރީލަންކާއަށް މިނިވަންކަން ލިބުމަށްފަހު އެގައުމަށް ކުރިމަތިވި އެންމެ ބޮޑު މައްސަލައަކީ 1976 ވަނައަހަރު އެގައުމުގެ ތަމަޅައިން ފެށި ވަކިވެގަތުމުގެ ހަރަކާތެވެ. ސްރީލަންކާގެ އުތުރާއި އިރުމަތީގައި ތަމަޅައިންނަށް ޚާއްސަކޮށްގެން މުސްތަގިއްލު ދައުލަތެއް އުފައްދަން އެގައުމުގެ ބައިމަދު ތަމަޅައިން ވަރުގަދަ ބަޣާވާތެއްފެށީ އެއަހަރުއެވެ. މިއާއެކު ލިބަރޭޝަން ޓައިގާސް އޮފް ޓެމިލް އިލާމް (އެލްޓީޓީއީ) ގެ ނަމުގައި ތަމަޅައިން ހަނގުރާމަވެރި ޖަމާއަތެއް އުފައްދައި ސްރީލަންކާގައި ވަކިވެގަތުމުގެ ހަރަކާތްތައް ފުޅާކޮށް ސަލާމަތީ ބާރުތަކަށް ހަމަލާދޭންފެށި އެވެ.\nމިހަނގުރާމައިގެ ހުޅުގަނޑު އެންމެ ބޮޑަށް ފަޅައިގެންގޮސް އެކަން ދިގުލީ ދާހިލީ ހަނގުރާމައަކަށް ބަދަލުވެގެންދިޔައީ 1983 އަހަރު "އެލްޓީޓީއީ" ން ސްރީލަންކާ ސިފައިންނަށް ހަމަލާދީ ސިފައިންގެ 13 މީހުން މަރާލުމާ ގުޅިގެންނެވެ.\nސްރީލަންކާގެ ދާހިލީ ހަނގުރާމަ 37 އަހަރަށް ދިގު ދެމިގެންދިޔައިރު ސްރީލަންކާގައި ދޮޅު ލައްކައަށްވުރެ ގިނަ މީހުން މަރުވެ އެގައުމުގެ އުތުރާއި އިރުމަތީގެ ސަރަހައްދުތައް ހަލާކުވެ އެއްކޮށް ވީރާނާވެގެންދިޔައެވެ. ހަނގުރާމައިގެ ދުވަސްވަރު އަމިއްލައަށް މަރުވެގެން ދޭ ޓެރަރިސްޓް ހަމަލާތަކާއި ބޮންގޮއްވުމުގެ ހަމަލާތަކުގެ ޝިކާރައަކަށް ވެރިރަށް ކޮލޮންބޯއާއި އެނޫންވެސް ސަރަހައްދުތައް ވެގެންދިޔައެވެ. އަދި ސްރީލަންކާގެ އިގްތިސާދު ހީނަރުވެ ތަރައްގީ ވަޅުޖެހިގެންދިޔައެވެ. ދާޚިލީ ހަނގުރާމަ ނިމުމަކަށް އައީ 17 މޭ 2009 ވަނައަހަރު ސްރީލަންކާގެ އޭރުގެ ރައީސް މަހިންދަ ރާޖަޕަކްސަގެ ވެރިކަމުގަ އެވެ.\nސްރީލަންކާއަށް މިފަހަކަށް އައިސް ކުރިމަތިވި ސިޔާސީ އެންމެބޮޑު މައްސަލައަކީ 2018 އަހަރުގެ އޮކްޓޯބަރު މަހު ރައީސް މައިތުރިޕަލަ ސިރިސޭނާ އެގައުމުގެ ބޮޑުވަޒީރު ރަނިލް ވިކްރަމަ ސިންހަ މަގާމުން ދުރުކޮށް އިދިކޮޅު ލީޑަރު މަހިންދަ ރާޖަޕަކްސަ ސްރީލަންކާގެ ބޮޑުވަޒީރު ކަމަށް އައްޔަން ކުރެއްވުމެވެ. މިކަމާގުޅިގެން ސްރީލަންކާއަށް ދުސްތޫރީ ބޮޑެތި މައްސަލަތަކެއް ކުރިމަތިވެ ސިރިސޭނާގެ ނިންމުމަކީ ޣައިރު ގާނޫނީ ނިންމުމެއްކަމަށް އެގައުމުގެ ސްޕްރީމް ކޯޓުން ހުކުމްކުރި އެވެ.\nމިހުކުމާއެކު މަހިންދަ ރާޖަޕަކްސަ ބޮޑުވަޒީރުކަމުން އިސްތިއުފާ ދެއްވުމުން ރަނިލް ވިކްރަމަ ސިންހަ އަލުން ބޮޑުވަޒީރު ކަމަށް އެނބުރި ވަޑައިގެންނެވި އެވެ. އެއަށްފަހު މިދިޔަ އެޕްރީލް މަހުގެ 21 ވަނަ ދުވަހު ސްރީލަންކާގެ ހަރުކަށި ޖަމާއަތަކުން ވެރިރަށް ކޮލަންބޯއަށް ދިން ނުރައްކާތެރި ޓެރަރިސްޓް ހަމަލާތަކެއްގައި 259 އަށްވުރެ ގިނަ މީހުން މަރުވެގެންގޮސްފައިވެ އެވެ.\nއެއަށްފަހު އިއްޔެ ބޭއްވި ސްރީލަންކާގެ ރިޔާސީ އިންތިހާބު ކާމިޔާބު ކުރައްވާފައި މިވަނީ ކުރީގެ ރައީސް މަހިންދަ ރާޖަޕަކްސަގެ ކޮއްކޯފުޅު ގޮތަބަޔަ ރާޖަޕަކްސަ އެވެ. މިއީ މަހިންދަ ރާޖަޕަކްސަ އަލުން އެނބުރި ސްރީލަންކާގެ ސިޔާސީ މަސްރަހަށް އެނބުރި އައުންކަމަށްވަނީ ބެލެވިފަ އެވެ.\nމިހެން މި ދިމާވީ ސްރީލަންކާގެ ރައީސް ސިރިސޭނާއާއި ބޮޑުވަޒީރު ރަނިލް ގާތްގަނޑަކަށް ހުރިހާ ކަމެއްގައި ފޭލްވެ ވަޑައިގަތުމާ ގުޅިގެންނެވެ. ތަރައްގީ އާއި އިގްތިސާދުގައި ފޭލްވެ ވަޑައިގެންފައިވާއިރު ގައުމުގެ ސަލާމަތީ ކަންތައްތަކުގައިވެސް އަދި ގައުމުގެ އެއްބައިވަންތަކަމާއި ވަހްދަތުގައިވެސް ރައީސް ސިރިސޭނާއާއި ބޮޑުވަޒީރު ރަނިލް ވަނީ ފޭލްވެ ވަޑައިގެންފަ އެވެ. އެދެބޭފުޅުންނަށް އައު ދައުރަކަށް ކުރިމަތިލައްވަން ކެރިވަޑައި ނުގަތީވެސް އެހެންވެ އެވެ.


Kudakudhinthakeh ehen kujjakah aniyaakuri massala balanee | Mihaaru\nކުޑަކުދިންތަކެއް އެހެން ކުއްޖަކަށް އަނިޔާކުރި މައްސަލައެއް ބަލަނީ\nކުއްޖަކަށް އަނިޔާކުރާ މަންޒަރު ފެންނަ ވީޑިއޯގެ ސްކްރީންޝޮޓެއް.\n13 މެއި 2022 - 18:06\nރަށެއްގައި ކުޑަކުދިންތަކެއް އެހެން ކުއްޖަކު ވަލުތެރެއަށް ވައްދައި އަނިޔާކުރާ ވީޑިއޯއެއް އާންމުވެއްޖެ އެވެ.\nއުތުރުގެ ރަށެއްގައި ހިނގި މި މައްސަލަ ބެލުމަށް ޖެންޑާ މިނިސްޓްރީގެ ޓީމެއް އެ ރަށަށް މިހާރު ވަނީ ގޮސްފަ އެވެ.\nސޯޝަލް މީޑިއާގައި އާންމުވެފައިވާ ވީޑިއޯ އިން ފެންނަނީ ކުއްޖާގެ ގަމީހުގައި ހިފައިގެން ގަދަކަމުން ގެންގޮސް އެ ކުއްޖާ ބިންމައްޗަށް ވައްޓާލައި އަނިޔާކުރަނިކޮށެވެ. އެ ކުއްޖާގެ ގައިގައި ދަނޑިބުރިއެއް ކަހަލަ އެއްޗަކުން ވަރަށް ބާރަށް ދެތިން ފަހަރު ޖަހަ އެވެ. އަދި ފަހުން އަތުން ވެސް ތަޅަ އެވެ.\nއަނިޔާ ލިބޭ ކުއްޖާ ރައްދުގައި އެއްވެސް ކަމެއް ނުކުރެ އެވެ. އަނިޔާކުރާތީ ކުއްޖާ ރޯ އަޑު ވީޑިއޯ އިން އިވެ އެވެ.\nއަނިޔާކުރަމުން އެ މަންޒަރު ވީޑިއޯކުރަމުން ހުތުރު ބަހުން އެކުއްޖާއަށް އެހެން ކުއްޖަކު މުއާމަލާތް ކުރާ އަޑު ވެސް އިވެ އެވެ. އެ މަންޒަރު ބަލަން އެތަނުގައި ގިނަ އަދަދެއްގެ ކުދިން ތިއްބަސް އެއިން އެއްވެސް ކުއްޖަކު އެ ކަން ހުއްޓުވަން މަސައްކަތްކުރި ތަނެއް ވީޑިއޯއަކުން ނުފެނެ އެެވެ.\nކުއްޖާއަށް އަނިޔާކުރުމަށް ފަހު އެކުއްޖާއާ ދިމާލަށް "ނައްޓާލާ" އޭ ބުނުމުން ކުއްޖާ ނިކުމެގެންދާ މަންޒަރު ފެނެ އެވެ. އެކަމަކު އެތަނުން އެހެން ކުއްޖަކު އަދިވެސް އަނިޔާކުރަން ބުނާތީ އިވެ އެވެ. ނަމަވެސް އެހެން ކުއްޖަކު "ދެން ބަހައްޓާށޭ" ބުނުމުން ދެން އިވެނީ ކުއްޖާއަށް ބުލީކުރުމުގެ ގޮތުން އެކި އެއްޗެހި ކިޔާ އަޑެވެ.\nއެނގިފައިވާ ގޮތުގައި ކުއްޖާގެ ގައިގައި ތެޅީ ގްރޭޑް ހައެއްގައި އުޅޭ ކުއްޖެކެވެ. އަދި އަނިޔާ ލިބުނީ ގްރޭޑް ހަތެއްގައި އުޅޭ ކުއްޖަކަށެވެ. އަންހެން ކުއްޖަކާ ގުޅުން ހުރި ކަމަށް ބުނާ މި މައްސަލައާ ބެހޭ ގޮތުން ޖެންޑަ މިނިސްޓްރީގެ ބަހެއް އަދި ނުލިބެ އެވެ.\nފުލުހުން ބުނީ ސޯޝަލް މީޑިއާގައި ވީޑިއޯ އާންމުވެ އެކަން ސަމާލުކަމަށް އައުމާ އެކު މިހާރު މައްސަލަ ބަލަން ފަށާފައިވާ ކަމަށެވެ.\nސޯޝަލް މީޑިއާގައި ވީޑިއޯ އާންމުކުރި މީހާ ވަނީ ކުއްޖާއަށް އަނިޔާކުރީ ރަށުގެ ނުފޫޒު ގަދަ އާއިލާއަކަށް ނިސްބަތްވާ ކުދިންތަކެއް ކަމަށް ބުނެ އެކަން ބެލޭނެތޯ ސުވާލު އުފައްދައިފަ އެވެ. އެނގިފައިވާ ގޮތުގައި މިކަން ހިނގި ރަށުގެ ސްކޫލުގައި ކުދިންނަށް ބުލީކުރުމުގެ މައްސަލަ ވެސް ބޮޑެވެ.\nފުލުހުން ބުލީކުރުން ޖެންޑާ މިނިސްޓްރީ ކުޑަކުދިން\n41 ކޮމެންޓް, 40 ރިއެކްޝަންސް\nމިކަހަލަ ވާހަކަތައް އަޑުއަހާއަހާ ފޫހިވެއްޖެ. ދުވަހުން ދުވަހަށް ދަނީ މުޖުތަމަޢު ހަލާކުވަމުން. ފުލުހުން ކުރާ މަސައްކަތްވަނީ ބޭކާރު. ކުރިން މިފަދަކަމެއް ކޮއްފިނަމަ އަދަބު ދެވޭ. އޭގެ ނަތީޖާވެސް އެހާ ރަގަޅު. މިއަދު މިއޮތީ ކުއްކުރާމީހުންނާ ކުއްވެރިންގެ ޙިމާޔަތް މުޅި ރާއްޖޭގަވެސް. ހުޅަގުގެ ގޮތްތަށް ރަގަޅުވެ ރީތިވެފަ. ހުޅަގުން ކުރާ ކަމަކީ މުޖުތަމަޢު ބިނާކުރުމަށްވުރެ ފަނާކުރުން. އެގޮތް މިއަދު އަހަރުމެންނަށް ކަމުގޮސްގެން މިއުޅެނީ. ކީއްކުރާނީދޯ؟\nކުޑަކުދިން އުޅޭތަ އަންހެންކުދިން ހޯދަން. އަދި ގުރޭޑު6އެއްގަ އޯ ޕިސްޕިސް މީހަކާ އިންނަވަރު ވެއްޖެތަ\nތިޔަހާ ބައިވަރު ކުދިން އެހާ މިނިވަންކަމާއެކު ބެލެނިވެރިއެއް/ބަލާނެ މީހަކު ނެތި ބޭނުން ގޮތަކަށް ގެއިން ބޭރަށް ނިކުމެ އުޅެލެވޭ ރަށެއްތާ ތިއީ. ތި ހުރިހާ ކުދިންނަކީ ސްކޫލު ކުދިން ކަމަށް ބުނާއިރު އެކުދިންގެ މައިންބަފައިން އިހަށް ހޭލުންތެރިކުރުވަންވީ އެ ކުދިން އެ އުޅޭ އުޅުމާ ދޭތެރޭ. ކުދިންނަށް އޮންނަ އިތުބާރެއްގަ އެހާ ބޮޑަށް ދޫދީފަ ބައިތިއްބަންވާފަދަ ޒަމާނެއް ނޫން މިއީކީ. މިހާރު ކުދިންނަށް ބަލާނުލެވޭ ދަސްނުކުރެވޭ ގޯސްކަމެއް މަދުވާނެ އިންޓަނެޓާ ހެދި\nމިވަރުންވެސް ކިޔަންވީ ކުޑަކުދިން ؟؟؟\nއަޚުލާގު ރަނގަޅު ކުރަން އަދަބަކަށް ކައުންސިލް ދީ5މަސް ވަންދެން ކުލާސް ނަގަން މަޖުބޫރު ކުރުވަންވީ\nއެ މީހުން ކުރި އަނިޔާވެރި އަމަލަށް ބަލާފަ އަދަބް ދޭން ޖެހޭ! މިހާރު ލަކުޑި ބުރު އަކުން އެހެރަ ތަޅަނީ، ދެން ފެންނާނީ ކަޓަރާ ވަޅި ހިފައިގެން އުޅޭ ތަން! ރާއްޖޭގައި ތިބި ޒުވާން ގޭންގް ތަކުގަ އުޅޭ ތޫނު އެއްޗެހިން ހަމަލާދީގެން ހައްޔަރު ކޮށްފައިވާ މީހުންނަކީ ވެސް އެއްއިރެއްގަ ކުޑަކުދިން. މިކަހަލަ ކުދިން ރަނގަޅަށް އިސްލާހު ކުރަންޖެހޭ ނޫނީ ދެން ފެންނާނީ ބޮޑެތި ކުށްވެރިން ގެ ގޮތުގައި. މިހާރު އިސްލާހު ކުރޭ\nއަދަބު ދެނިކޮއް މުސްތަގުބަލުގަ މިފަދަ ކުދިން އުފެދުނަ މަދުވާވެ. ކައުންސިކިން ދިނިމަ މި ގުރޫޕް އުޅޭނީ ޗޭނު ގަޑާ ކަނޑި ހިޕަވައިހެން. ހިތާމައަކީ އިންސާފު ގާއިމް ނުކޮއް ހުޅަނގުގެ އަވައިގަ ޖެހި މުޅިގައުމު ފުނޑިދާތީ.\nތިއަނިޔާކުރި ކުދިންނައްށާ އަނިޔާ ލިބުނު ކުއްޖާއައް ކަކުސިލިންދީ މޮނިޓާރކޮއް މުޖުތަމާތެރެޔައް ވެދުން ރަންގަޅު. ފާހަގަ ކުރެވޭކަމަކީ ރާއްޖޭގެ ސުކޫލު ތަކުގައި ކައުންސިން ދެވެން ނެތްކަން\nއިނގިގެން ދަނީ މުޖުތަމައުގެ ހާލަތު. ކުދި ބޮޑު ރަށެއް ތަފާތެއް ނެތް. ނުފޫޒް ގަދަ އާއިލާތަށް ގުޅިގައި ހުންނަނީ ސިޔާސީ ޕާޓީތަކާ. ޖިސްމާނީ އަނިޔާގެ ގެ ލަކުނު ފިލައިގެން ދިޔަޔަސް، ނަފްސާނީ ގޮތުން ކޮއްފަ ހުންނަ އަސަރު މުޅި އުމުރަށް ދެމިގެން ދާނެ. އަނެއްކާވެސް ބުނެވޭނީ ... ރާއްޖެ ހަލާކުވަނީ ހައްޤު އަދަބު ނުދެވޭތީޔޭ. " އަނިޔާ ލިބުނު ކުއްޖާއަށް ފަރުވާދީ މައްސަލަ ހައްލުކުރަން ފިޔަވަޅުތައް އަޅަނީ " މިއީ ދެން އޮތް ސުރުހީ ... ޖެންމިނިސްޓްރީ ގެ ލަދުކޮބާ ....\nމިހާރު ކުދިންނަށް ވުރެ މުހިއްމީ ވަޒީފާ. ކުދިންނަށް އަޅާނުލެވުނަސް ވަޒީފާއަށް ދެވުނީމަ އެ ނިމުނީ.\nތި މަންސަލަ ބަލާ ނިމޭނެބާ?


MTCC ah dheyn jehey 1 million nudheyn DRP in hushaelhi isthiunaaf mahsala court in beyru kohllaifi – Iru\nއެމްޓީސީސީއަށް ދޭން ޖެހޭ 1 މިލިއަން ނުދޭން ޑީއާރްޕީން ހުށައެޅި އިސްތިއުނާފު މައްސަލަ ކޯޓުން ބޭރުކޮށްލައިފި\nމޯލްޑިވްސް ޓްރާންޕޯރޓް އެންޑް ކޮންސްޓްރެކްޓިންގް ކޮމްޕަނީ ޕލކ އިން ދިވެހި ރައްޔިތުންގެ ޕާޓީއިން ހޯދާފައިވާ ޙިދުމަތުގެ އަގުގެ ގޮތުގައި 1،113،587.96ރ ހޯދުމަށްއެދި އެމްޓީސީސީއިން ސިވިލް ކޯޓުގައި ކޮއްފައިވާ ދައުވާއަށް ޑީއާރުޕީއިން ހުށައެޅި އިސްތިއުނާފު މައްސަލަ ބަލައިދިނުމުގެ ހުއްދަ ނުދެވޭނެކަމަށް ސުޕްރީމް ކޯޓުގެ ފަޑިޔާރުން ނިންމައިފިއެވެ.\nމި މައްސަލައަކީ މީގެކުރިން ސިވިލް ކޯޓުއަދި ހައިކޯޓުގައިވެސް ބަލާފައިވާ މައްސަލައެކެވެ.\nސިވިލް ކޯޓުން އެމްޓީސީސީއާ އެއްކޮޅަށް މައްސަލަ ނިންމުމުން ޑީއާރްޕީން ވަނީ ސިވިލް ކޯޓުގެ ހުކުމް އިސްތިއުނާފު ކުރުމަށް ހައި ކޯޓަށް ވެސް ހުށަހަޅާފައެވެ. ހައި ކޯޓުން ވެސް މައްސަލަ ނިންމީ ސިވިލް ކޯޓުގެ ހުކުމަށް ތާއިދުކޮށް އެމްޓީސީސީއާ އެއްކޮޅަށެވެ.\nހައި ކޯޓުގެ ހުކުމް އިސްތިއުނާފް ކުރުމަށް ޑީއާރްޕީގެ ފަރާތުން ސުޕްރީމް ކޯޓަށް ހުށަހަޅާފައި ވާއިރު ޑީއާރްޕީގެ ފަރާތުން ހުށަހެޅީ އިސްތިއުނާފީ އެއް ނުކުތާއެވެ. އެގޮތުން ޑީއާރްޕީން ބުނީ އެ ޕާޓީގެ ނަމުގައި ބަޔަކު އެމްޓީސީސީން ހިދުމަތް ހޯދާފައިވާ ނަމަ އެއީ އެޕާޓީން ޒިންމާވާން ޖެހޭ ކަމެއް ނޫން ކަމަށެވެ. އެ ޕާޓީން ބުނީ ދައުވާ ސާބިތުކުރުމަށް ހުށަހަޅާފައިވާ ލިޔެކިއުންތަކުން އެމްޓީސީސީން ހިދުމަތް ދީފައިވަނީ ޑީއާރްޕީއަށް ކަން އެނގެން ނެތް ކަމަށާއި ސިވިލް ކޯޓުން ހުކުމް ކުރީ، އެކަމަށް ރިއާޔަތް ނުކޮށް ކަމަށް ޑީއާރްޕީން ބުނެއެވެ.\nމި މައްސަލާގައި ފަނޑިޔާރު އައިޝާ ޝުޖޫންގެ ރައުޔަކީ ޑީއާރްޕީން ހުށަހެޅި ނުކުތާއަށް ބާރުދޭ އެއްވެސް ގާނޫނީ އަސާސެއް ނެތް ކަމަށެވެ. އެ ރައުޔަށް ފަނޑިޔާރު ޑރ. އަޒްމިރާލްދާ ޒާހިރު އަދި ފަނޑިޔާރު ހުސްނުއްސުއޫދު ވަނީ ތާއިދު ކުރައްވާފައެވެ.


Turkey in ithuru tank thah Syria ah fonuvaifi | Mihaaru\nތުރުކީ ސިފައިންގެ ޓޭންކްތައް ސީރިއާގެ ސަރަހައްދަށް ދަތުރު ކުރަނީ. --ފޮޓޯ:އޭއެފްޕީ\n28 އޯގަސްޓް 2016 - 10:35\nސީރިއާގެ ސަރަހައްދުގެ ތެރޭގައި ތުރުކީން އަސްކަރީ އޮޕަރޭޝަނެއް ފެށީ ބުދަ ދުވަހު އެވެ. ހުއްރިއްޔާ ނޫހުން ބުނީ އޮޕަރޭޝަން ފެށިތާ ތިން ދުވަސްވީ އިރު ތުރުކީ ސިފައިންގެ 50 ޓޭންކާއި 380 ސިފައިން ވަނީ ސީރިއާގެ ސަރަހައްދުގެ ތެރޭގައި ހަރަކާތްތެރިވާން ފަށައިފަ އެވެ. ތުރުކީ ސިފައިންނާ އެކު ދަނީ ސީރިއާ ސަރުކާރާ ދެކޮޅު ހަނގުރާމަވެރިން ވެސް ހަރަކާތްތެރިވަމުންނެވެ.\nސީރިއާގެ މަންބިޖާއި ޖަރާބްލްސް އިން އައިއެސްގެ ހަނގުރާމަވެރިން މިހާރު ވަނީ ފަހާލައިފަ އެވެ. އޮފިޝަލުން ބުނީ މި ދެ ޓައުނުން އައިއެސްގެ ހަނގުރާމަވެރިން ނުކުމެގެން ދިޔަ އިރު ދޫކޮށްފައި ހުރި މައިންތައް ނުގޮވާ ގޮތް ހެދުމުގެ މަސައްކަތް ތުރުކީ ސިފައިން ދަނީ ކުރަމުން ކަމަށެވެ.\nސީރިއާގައި ތުރުކީން އޮޕަރޭޝަން ފެށި ފަހުން ފުރަތަމަ ފަހަރަށް ވަނީ ތުރުކީ ސިފައިންގެ މީހަކު އިއްޔެ މަރުވެފަ އެވެ. ތުރުކީގެ ރަސްމީ ނޫސް އެޖެންސީން ބުނީ އެ ގައުމުގެ ސިފައިންގެ މީހަކު މަރުވެ އިތުރު ތިން މީހުން ޒަޚަމްވީ ކުރުދީ ހަނގުރާމަވެރިން ދިން ރޮކެޓް ހަމަލާއެއްގައި ކަމަށެވެ. ތުރުކީ ސިފައިންގެ އޮޕަރޭޝަން ވަނީ ކާޑިޝް ޑިމޮކްރެޓިކް ޔޫނިއަން ޕާޓީ (ޕީވައިޑީ) އަށް ވެސް އަމާޒުކޮށްފަ އެވެ. ތުރުކީން ދެކެނީ މިއީ ޓެރަރިސްޓް ޖަމާއަތެއް ކަމަށެވެ.


ދުނިޔޭގެ އެންމެ ދިގު ތުނބުޅި ހުރި މީހާ މަރުވީ އަމިއްލަ ތުނބުޅި މައްޗަށް ފައިން އެރިގެން – Haftha\nSat, 25 January, 2020, 11:39 am\nދުނިޔޭގެ އެންމެ ދިގު ތުނބުޅި ހުރި މީހާ މަރުވީ އަމިއްލަ ތުނބުޅި މައްޗަށް ފައިން އެރިގެން\n1560ގެ އަހަރުތަކުގައި އޮސްޓްރިއާގައި ދިރިއުޅުނު ހާންސް ސްޓެއިނިންގާރ ނަމަކަށް ކިޔާ މީހަކީ އެޒަމާނުގައި ދުނިޔޭގައި އެންމެ ދިގު ތުނބުޅި ހުރި މީހާގެ ގޮތުގައި މަޝްހޫރު ވެފައިވާ މީހެކެވެ. އެދުވަސްވަރު ގިނިސް ވޯލްޑް ބުކް އޮފް ރެކޯޑްސް ފޮތް އޮތް ނަމަ ހާންސްގެ 4.5 ފޫޓު ދިގު ތުނބުޅިއަށް އެފޮތުން ޖާގައެއް ލިބުމަކީ ޔަގީންކަމެކެވެ. ހާންސްގެ އުފަން ރަށް ބްރޯނޯ އެމް-އިން އަކީ މަޝްހޫރު އެކްޓަރު ޗާލީ ޗެޕްލިންވެސް އުފަންވިކަމަށް ބައެއް މީހުން ބުނާ ރަށެކެވެ.\nހާންސް މަޝްހޫރުވެފައިވަނީ އެ ޒަމާނުގައި ދުނިޔޭގައި ހުރި އެންމެ ތުނބުޅި ދިގު މީހާގެ އިތުރުން އަމިއްލަ ތުނބުޅި މައްޗަށް ފައިން އެރުމުގެ ސަބަބުން މަރުވި މީހާގެވެސް ގޮތުގައެވެ. ތުނބުޅިއަކީ ފިރިހެނުން އަބަދުވެސް ފެޝަންއަކަށްޓަކައި ބެހެއްޓުމަށް ލޯބިކުރާ އެއްޗެއްކަމުގައިވީނަމަވެސް ކާކުތޯ ހީކުރައްވާނީ އަމިއްލަ ތުނބުޅީގެ ސަބަބުން އެމީހާގެ މަރާއި ކުރިމަތިލާން ޖެހިދާނެކަމަށް؟\nކޮންމެ ގޮތަކަށްވިޔަސް ހާންސް މަރުވިކަމަށް ބުނެވިފައިވަނީ ރޯވެ އަދަމުން ދިޔަ އަލިފާން ގަނޑަކުން ސަލާމަތްވުމަށް ދުވަނިކޮށް އަމިއްލަ ތުނބުޅި މައްޗަށް ފައިން އެރި އޭނާގެ ކަރު ބިންދައިގެންދިޔުމުގެ ސަބަބުންނެވެ. އޭނާގެ 445 އަހަރުވީ ތުނބުޅި އޭނާގެ އުފަންރަށުގައި ހުންނަ ދާރުލްއާސާރުގައި އަދިވެސް ފެންނަން އެބައޮތެވެ.


ދައުލަތަށް ގިނަ ދުވަހު ޚިދުމަތްކުރެއްވި، ނިޝާން އިއްޒުއްދީންގެ އިއްޒަތުގެ ވެރިޔާ، ބުރެވިމާގޭ މުހައްމަދު ޒާހިރު އަވަހާރަވެއްޖެ އެވެ.\nޑައިވިންއަށް ދިޔަ ޖަޕާނު ޓޫރިސްޓަކު މަރުވެއްޖެ\nވ. އަތޮޅުގައި ފުޅި އަޅައިގެން ފީނަން ދިޔަ ޖަޕާނު ފިރިހެން ޓޫރިސްޓަކު އިއްޔެ މަރުވެއްޖެ އެވެ.\nހަ ވަނަ ބުރިން ވެއްޓި އަވަހާރަވީ ޑރ. ޑީޑީގެ ބައްޕަ\nއިމާރާތެއްގެ ހަ ވަނަ ބުރިން މަގުމައްޗަށް ވެއްޓި ރޭ ފަތިހު އަވަހާރަވީ ކުރީގެ ފިޝަރީޒް މިނިސްޓަރު ޑރ. އިބްރާހިމް ދީދީ (ޑރ. ޑީޑީ) ގެ ބައްޕަ އެވެ.\nއއ. މަޑިވަރު ފިނޮޅުގައި ޗައިނާގެ ފަތުރުވެރިއަކު މަރުވެފައި އޮއްވައި މިއަދު ފެނިއްޖެ އެވެ.\nMarch 09, 2019 10\nމަރުވެފައި އޮތް މީހަކު ގެސްޓްހައުސްއަކުން ފެނިއްޖެ\nމަރުވެފައި އޮތް ޒުވާނަކު މާލޭގެ ގެސްޓްހައުސްއެއްގެ ތެރެއިން މިއަދު ހެނދުނު ފެނިއްޖެ އެވެ.


Foyithah belumugai goas hedhunu kan gaboolu kuran: Minister Zahir\nއިސްލާމިކް މިނިސްޓަރު ޑރ. އަހުމަދު ޒާހިރު: ފޮތްތަކުގެ މައްސަލައިގައި އިސްލާމިކް މިނިސްޓްރީއަށް ވެސް ގޯސް ހެދިފައިވާ ކަމަށް ގަބޫލް ކުރައްވާ ކަމަށް ވިދާޅުވި\nޓެކްސްޓް ފޮތްތައް ޗާޕު ކުރިއިރު ގުރުއާންގެ އާޔަތްތަކެއް ބަދަލުވެފައިވާ މައްސަލާގައި އިސްލާމިކް މިނިސްޓްރީއަށް ގޯސް ހެދިފައި ވާކަން ގަބޫލް ކުރައްވާ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވެއްޖެ އެވެ.\nސްކޫލް ކުދިންގެ ފޮތްތައް ޗާޕް ކުރަނީ އިސްލާމިކް މިނިސްޓްރީން ރިވިއު ކުރުމަށް ފަހުގަ އެވެ. ފޮތްތަކުގައި ދިމާވެފައިވާ މައްސަލައާ ގުޅޭގޮތުން ސުވާލު ކުރުމުން މިނިސްޓަރު ޒާހިރު ވިދާޅުވީ "އެއީ ވަރަށް ދެރަވަރު" ގެ ކަމެއް ކަމަށެވެ. އަދި "އެއީ ބަލައިގަނެވޭނެ ކަމެއް ނޫން" ކަމަށެވެ.\nމިނިސްޓަރު ވިދާޅުވީ އިސްލާމިކް މިނިސްޓްރީން ފޮތްތައް ރިވިއު ކުރަނީ އެޑިއުކޭޝަންގެ ފޮތްތައް ލިޔާ ޑިޕާޓްމަންޓުން ޕްރޫފްރީޑް ކޮށް ޗެކް ކުރުމަށް ފަހުގައި ކަމަށެވެ. އަދި އެ ޑިޕާޓްމަންޓުން އާޔަތްތައް ނަގަނީ މުސްހަފުލް މަދީނާއިން ކަމަށެވެ.\nފޮތްތައް ރިވިއު ކުރުމަށް އިސްލާމިކް މިނިސްޓްރީގައި ފޮތް ފާސް ކުރާ ކޮމިޓީއެއް އޮވެ އެވެ. މިނިސްޓަރު ވިދާޅުވީ އެ ކޮމިޓީގެ މެމްބަރުންނަކީ ކުރިން ވެސް ތިއްބެވި ބޭފުޅުން ކަމަށާއި އެއީ ތަޖުރިބާކާރު އިލްމުވެރިން ކަމަށެވެ.\n"ފޮތް ކޮމިޓީގެ ބޭފުޅުން ވަރަށް ރަނގަޅަށް ޗެކް ކުރާނެ. އެކަމު މިފަހަރު މި ވަނީ އަޅުގަނޑުމެންގެ އަތްދަށުން ގޮސްފައި ގަބޫލް ކުރަން ގޯސް ހެދިފައިވާ ކަމަށް." މިނިސްޓަރު ޒާހިރު ވިދާޅުވި އެވެ.\nމިނިސްޓްރީ އޮފް އެޑިއުކޭޝަން އިސްލާމިކް މިނިސްޓްރީ ކީރިތި ގުރުއާން + ކުޑަކުދިން


ލޯބި ނުވިޔަސް ފިރުމާލަދީ….24 – Esfiya\nފުރިޖުން ފިިނި ފެންފުޅިއެއް ނަގައިގެން ސޯފާގައި އައިސް އިށީންނަމުން ފަންކާ އެންމެ ފުލް ކޮށްލިއެވެ. ބުރުގާ ނަގާ ދުރުގައި ބާއްވާލަމުން ކުޑަކޮށް ދޫވެ ކަނދުރާ ފޮރުވިފައިވާ އިސްތަށިތައް އެއްކޮށް ނަގާ ހުޅިއެއް ޖަހާލާފައި ތުނބުގައި ފެންތަށި ޖަހާލިތަނާ ދޮރުގައި ބެލް އަޅަން ފެށިއެވެ. ރިމީޝާ ދޮރު ހުޅުވަން ދިޔައީ ފެންތަށި އެއްކޮށް ހުސްކޮށްލައިގެންނެވެ. ބުރުގާ ބޭއްވިތަނުން އަލުން އަޅާލައިގެން ދޮރު ހުޅުވާލިއިރު ކުރިމަތީގައި ހުރި ނޫރާން ފެނި ރިމީޝާ ގަނޑުވިކަހަލައެވެ. ނޫރާން ރަނގަޅު ހަބަރަކައިގެން ނާންނާނެކަން ރިމީޝާ އަށް އެނގެއެވެ.\n“އެތެރަށް ވަންނަންވީނުންތޯ” ބުނަން ނުބުނަން ހުރެފައި ވެސް ރިމީޝާ ބުނެލިއެވެ. ނޫރާން ދެބުމަ ގޮށް ޖަހާލައިގެން ހުރެ އެތެރެއަށް ވަދެގެން ގޮސް ހުއްޓުނީ ސިޓިންގްރޫމު މެދުގައެވެ.\n“އުޅޭތަން ތާހިރު ކުރަން ވެސް ނުކެރޭ ދޯ” ވަށައިގެން ހުރިހާ ދިމާ ބަލާލާފައި ނޫރާން ބުނެލިއެވެ.\n“ނޫން… އަޅުގަނޑު ކޮންމެދުވަހަކު ވެސް ސާފުކުރަން” ރިމީޝާ ބުނެލިއެވެ. ނޫރާން ބަލާލުމާއެކު ރިމީޝާ އިސްޖަހާލިއެވެ.\n“ތާހިރު ކުރާތީތަ މިޝްކު ހުރިހާ ކުޅޭއްޗިހިތައް އެތަން މިތަނުން މި ފެންނަނީ…” ނޫރާން ފާޑަކަށް ބުނެލިއެވެ.\n“ސްކޫލަށް ދާން ވަންދެން މިޝްކު ކުޅެން އުޅެފައި އެދިޔައީ. އަޅުގަނޑު އަދި ގެއަށް މިވަނީ މިޝްކު ލާފައި އައިސް… އަދި ނުނެގިގެން……..”\n“ހޫމް….. ދެންހެވޭ. ތިކަހަލަ މީހުންގެ އަނގައަކުން ނާރާނެ….” ރިމީޝާ އަށް ދެލޯ އަޅާލަމުން ނޫރާން ބުނެލިއެވެ. ރިމީޝާ އަށް އިސްއުފުލާލާކަށް ވެސް ނުކެރުނެވެ. ހަގީގަތަކީ އެގެއިން ނޫރާން އަށް ސާފުތާހިރިކަމާއި ތަރުތީބު ކަން ފެނި ހަޖަމް ކުރަން ދަތިވީއެވެ. އެއްޗެއް ބުނަން ބޭނުންވެފައި ހުރި ނޫރާން އަށް މިޝްކުގެ ކުޅޭސާމާނު ފެނުނީ ހަމަ ކުއްލިއަކަށެވެ.\n“ބުނަންތަ ވާހަކައެއް. ހީނުކުރައްޗެ މިޝްކު އާއި މާ ގާތްވެގެން އުޅުނަސް ޝިނާން ކަލެއާއި ހިތާވަނީއޭ…. ޝިނާން މިހާރު ވެސް އެހުންނަނީ ކަލެއާއި ހެދިގެން ބޮލަށް އުނދަގުވެފަ. މަގޭ ދަރިންނަކީ ހިތަށް އަރާހައި އެއްޗެއް މީހުންނާއި ދިމާލަށް ބުނެ ހަދާ ކުދިބައެއް ނޫން. ކަލޭ ކިތަންމެ ދުވަހަކު ތިވައްތަރަށް މިގޭގައި އުޅުނަސް ޝިނާން އެއްޗެއް ނުބުނާނެ. ކަލެއަށް ނުވިސްނޭތަ؟ އަހަރެން މި އިންތިޒާރުކުރަނީ ކަލޭ މިތަނުން ފެއްސޭނެ ދުވަހަކަށް. މީހަކާއި އިނދެގެން ވެސް ހަމަޖެހޭ ދިރިއުޅުމެއް ނޫޅެވުނު. ތިކަހަލަ އަންހެނަކަށް ދަރިއަކަށް ދެވޭނި ކޮން ތަރުބިއްޔަތެއް….” ހިތަށް އައިހާ އެއްޗެއް ގޮވާލުމަށްފަހު ނޫރާން ނިކުންނަން ހިނގައިގަތެވެ. އިސްޖަހާލައިގެން ނޭފަތް ދަމަން ހުރި ރިމީޝާ އަމިއްލަ ދިފާއުގައި އެއްވެސް އެއްޗެއް ނުބުނެއެވެ. ދެލޮލުން ހުއްޓުމެއްނެތި ފައިބަމުންދާ ކަރުނަތައް ފޮހެން ހުރިއިރު ދެންމެ ނޫރާން އެކިޔާލި އެއްޗެހި އަދިވެސް ހުރީ ކަންފަތުގައި ހިނދުރީގައި ހިފާލާފައެވެ.\n“ފަންސަވީސް ހާސް…. އެއްމަހުގެ އެޑްވާންސާއިއެކު ބަރާބަރު ފަންސާސް ހާސް ރުފިޔާ ދިހަ ދުވަސްތެރެ މަގޭ އަތަށް ދޭންވާނެ. ކަލޭތީ ކާކު މިތާ ހިލޭ ސާބަހަށް ބަހައްޓަން….” އެންމެފަހު ބަސް އިއްވާލަން ނޫރާން ބާރަށް ދޮރުޖަހާފައި ނިކުމެގެން ދިޔައެވެ. ނޫރާންގެ ތުންފަތްމަތީގައި ފަތަހައިގެ ހިނިތުންވުމެއް ވިއިރު ރިމީޝާގެ ދެތުންފަތް ފިއްތާލައިގެން ހުރީ ނުރޯން ހިތްވަރުކޮށްގެންނެވެ. އަލުން ކޮޓަރިއަށް ވަދެ ފޯނު ހިފައިގެން އައިސް ނަންބަރަކަށް ގުޅަމުން ސޯފާގައި އިށީނދެލިއެވެ.\nޝިނާނަށް ގެއަށް ވަދެވުނީ އިރުއޮށްސުނު ފަހުންނެވެ. ފެންވަރާލައިގެން އެންފުރަތަމަ ވެސް އޭނާގެ މިސްރާބަކަށްވީ ރިމީޝާ އާއި މިޝްކު ދެކިލުމެވެ. ބެލް އަޅާލަން އަތް އުފުލާލި ވަގުތު ޝިނާންގެ ކަންފަތުގައި ޖެހުނީ ރިމީޝާ ގެ އަޑުން މިޝްކު އަށް ޤުރުޢާން ކިޔަވައިދެމުންދާ އަޑެވެ. އިރުކޮޅަކު މަޑުކޮށްލުމަށްފަހު ޝިނާން ބެލްއަޅާލީ އެއްވެސް އަޑެއް ނީވުމުންނެވެ. ޝިނާން ދެފަހަރަކު ބެލް އަޅާލިތަނާ ދޮރު ހުޅުވާލީ މިޝްކުއެވެ. މިޝްކު ހީލުމާއެކު ޝިނާން މިޝްކު އުރާލާ ކޮލުގައި ބޮސްދިނެވެ. ފަރާތް ފަރާތް ހޯދާލީ ރިމީޝާ ފެންނަން ނެތުމުންނެވެ.\n“ދަރިފުޅު ކޮބާ މަންމި” ޝިނާނަށް ރިމީޝާ ނުފެނުމުން އެންމެފަހުން މިޝްކު އަށް ގޮވާލާފައި އަހާލިއެވެ. ބަދަލުގައި މިޝްކު އެރީ ޝިނާންގެ އުނގަށެވެ.\n“ބައްޕީ… ކުލި އަކީ ކޯއްޗެއް؟” މިޝްކު ކޮށްލި ސުވާލަކުން ޝިނާން ހައިރާންވެފައި މިޝްކުގެ މޫނަށް ބަލާލިއެވެ.\n“ކިހިނެއްވީ ދަރިފުޅު….” މިޝްކުގެ ސުވާލަށް ޖަވާބުދިނުމުގެ ބަދަލުގައި ޝިިނާން އަށް މުހިއްމުވީ މިޝްކު ގެ ސިކުނޑިއަށް ‘ކުލި’ މި ލަފްޒް ވަން ގޮތެއް އޮޅުންފިލުވުމެވެ.\n“މަންމި ކިޔަނީ … މަންމި ކާފަމެންނަށް ގުޅައިގެން އެހެންކިޔަނީ. އަބަދު ރޮނީ ދެން…. މަންމިއަށް ނޭނގޭނެ މިޝްކޮ އަށް އަޑު އިވުނުކަމެއް. މަންމި ދެވަރަވާނެތީ މިޝްކޮއަށް ނުކެރުނު މަންމި ކައިރިން އަހަން” މިޝްކު ކިޔަމުން ދިޔައެވެ. ޝިނާން އިނީ ވިސްނަންވީ އެއްޗެއް ނޭނގިފައެވެ. ރިމީޝާ އެދެއްކީ ކޮން ކުއްޔެއްގެ ވާހަކަ ހެއްޔެވެ؟ ކަމެއް ދިމާވީހެއްޔެވެ؟ ތަފާތު އެތައް ސުވާލުތަކަކުން ޝިނާން އަށް އުނދަގުވަމުން ދިޔައެވެ.\n“މަންމި އަށް ގޮވާބަ” މިޝްކު ކޮޓަރި އާއި ދިމާލަށް ފޮނުވާލަމުން ޝިނާން ބުނެލިއެވެ.\n“މަންމި ބުނީ ފާހާނައިގަ އޭ….” އިރުކޮޅަކުން މިޝްކު އައިސް ބުނެލިއެވެ.\n“އެހެންތަ؟ ދަރިފުޅު ބަސްއަހައިގެން ފޮތްކިޔަވާލާ އިނގޭ… ބައްޕި މިދަނީ ނަމާދުކޮށްލަން…” ޝިނާން އެބައިން ނިކުތީ އެތަނުގައި ކިތަންމެ އިރަކު އިނަސް ރިމީޝާ ނުނިކުންނާނެކަން އެނގޭތީއެވެ.\nހަމަ އެރޭގެ ވަގުތެވެ. މިޝްކު ނިންދަވާފައި ރިމީޝާ ނިކުމެ ކޮޓަރި ދޮރު ލައްޕާލިއެވެ. ޓީވީ ދައްކަމުންދިޔަ ޕްރޮގްރާމެއް ބަލަން ޝިނާން އިނެވެ. ރިމީޝާ އައި ކަން އެނގުމުން ޓީވީގެ އަޑު މަޑުކޮށްލިއެވެ. ރިމީޝާ އިށީނުމުން އޭނާގެ ހުރިހާ ސަމާލުކަމެއް ރިމީޝާ އަށް ހުއްޓާލިއެވެ.\n“ކޮންވާހަކައެއް ބުނަން ޝިނާން އުޅުނީ…” މޫނުމަތީގެ ކުލަވަރުތައް ރިމީޝާ ފޮރުވަން ކިތަންމެ ކުޅަދާނަޔަސް ޝިނާން އެކަން ދެނެގަތެވެ.\n“ކީއްކުރާ ކުއްޔެއް؟ މިބުނީ ނަޒީމްބެމެން ގާތުގަ ކީއްކުރަން އެހާ ބައިވަރު ލާރިތަކެއްގެ ވާހަކަދެއްކީ” ޝިނާން އަހާލިއެވެ. ރިމީޝާ ދެއަތްތިލަ ހާކާލިއެވެ. މަންމަ އާއި ބައްޕަގެ ފަރާތުން ޝިނާނަށް އެކަން އެނގުނީކަން އެނގުމުން އިސްޖަހާލިއެވެ.\n“ތިވާހަކަ ބާއްވަމާ…. އެގްރިމެންޓެއް ތައްޔާރުކޮށްދީ….” ރިމީޝާ ބުނެލިއެވެ.\n“ކޮންކަމަކަށް” ހައިރާންވެފައި ޝިނާން އަހާލިއެވެ. އެވާހަކަތަކާއި އިތުރަށް އޭނާ ގަޔާވިއެވެ.\n“މ.ޓިކާނާ. މާނައަކީ މިގޭ އެންމެތިރީގައި މިހުރި ތިންކޮޓަރީގެ އެޕާރޓްމަންޓް ޢާއިޝަތު ރިމީޝާ ނަޒީމް އަށް ކުއްޔަށް ދިނުމާއި ބެހޭގޮތުން” ޝިނާނާއި ހަރަތުކަޅި ހަމަކޮށްލަމުން ރިމީޝާ ބުނެލިއެވެ. ޝިނާނަށް ހީވީ އޭނާގެ މޫނުމަތީގައި ބާރު އެތިފަހަރަކުން ފިރުމާލިހެންނެވެ. ރިމީޝާގެ މޫނަށް ބަލަމުން ދިޔައީ ސުވާލުގެ ނަޒަރަކުންނެވެ.\n“އަހަރެންނަށް ބުނެވުނުތަ ރިމީ އަށް ތަން ކުށްޔަށް ދޭނަމޭ…” ޝިނާން އަހާލިއެވެ.\n“ނުބުނޭ… އެކަމަކު ވެސް އެގޮތް އަހަރެން ބޭނުންވާތީ…” ރިމީޝާ ބުނެލިއެވެ.\n“ރިމީ!!! ކަމެއްވީތަ؟ މަންމަ އެއްޗެއް ބުނީތަ؟” ޝިނާން އަހާލިއެވެ. ރިމީޝާ ދެފަރާތަށް ބޯހޫރާލިއެވެ. އެކަމަކު ޝިނާން ގަބޫލެއްނުކުރިއެވެ. މީހަކު ގެ ނުފޫޒެއް ނެތް ނަމަ މިއަދު ރިމީޝާ އެވާހަކަ ދެއްކުމުގެ އޮތީ ކޮން ބޭނުމެއް ހެއްޔެވެ؟\n“ރިމީ އަށް އެތައް ކުށްޔަށްދޭކަށް ނެތިން. ތީ އަހަރެންގެ ދަރިފުޅުގެ މަންމަ…….. ރިމީ މަށާ އިންނަންވީނުން…..” ބުނަން ނުބުނަން ހުރެފައި ވެސް ޝިނާން އޭނާގެ ހިތުގެ ހާލު ރިމީޝާ އަށް އިއްވާލިއެވެ. ރިމީޝާ އަށް ލިބިގެން ދިޔައީ ސިހުމެކެވެ.\n“ކީކޭ؟” ރިމީޝާ އަށް ބުނެވުނެވެ.\n“ނު… ނޫން…. އަހަރެން ކިހިނެއް…..” ރިމީޝާ ހުއްޓަ ހުއްޓަމުން ވެސް ވާހަކަ ކުރިއަށް ނުގެންދެވުނެވެ.\n“އޯކޭ.. އެހެންވިއްޔާ އަޑުއަހާ… އަހަރެން އެތަން ކުށްޔަށް ދޭކަށް ނެތިން. ރިމީ އަށް މިޝްކު ގޮވައިގެން އެތަނުގައި އުޅުމަށް އެއްވެސް ހުރަހެއް ނެތް. މި ހިސާބުން ވާހަކަ ނިމުނީ…” ފަހު ބަސް އިއްވާލުމަށްފަހު ޝިނާން ނިކުމެގެން ދިޔައެވެ. ރިމީޝާ ފެންކަޅިވެފައިވީ ދެލޮލަކުން އެދިމާ ބަލަން އިނެވެ. ކުރިން ވެސް ޝިނާންގެ ފަރާތުން ލިބޭނީ އެ ޖަވާބުކަން އޭނާ އަށް އެނގޭއެވެ.\nހަފްތާއެއް ފަހެވެ. ހުޅުވާލާފައި ހުރި އައްޔަދުގެ ކޮޓަރި ދޮރުމަތިން ހުރަސް ކަނޑާލި ޒާއިރާ އަށް އެނދުގައި އޮތް އައްޔަދު ފެނުމުން އެދިމާލަށް ބަލަން އިރުކޮޅަކު މަޑުކޮށްލައިގެން ހުއްޓެވެ. ބަނޑުމަތީގައި އައިކު ބައިންދައިގެން އިންއިރު އެކުއްޖާ އިނީ އައްޔަދުގެ ފޯނުން ކޮންމެސް ކަމެއް ކުރާށެވެ. ނަމަވެސް އައްޔަދުގެ ނަޒަރު ސީދާވެފައިވަނީ އައިކު އަށެވެ. ޒާއިރާ ދޮރު ބޮޑަށް ހުޅުވާލަމުން ކޮޓަރިއަށް ވަން އިރު ވެސް އައްޔަދުގެ ސަމާލުކަމެއް ނުލިބޭއެވެ. އައިކު ކޮލުގައި ލޯބިން ފިރުމާލަމުން ޒާއިރާ އެނދުގައި އިށީނުމުން އައްޔަދު ޒާއިރާ އަށް ބަލާލިއެވެ.\n“ޒާއްތާ ކަމަކުތަ؟” ބޯދަށަށް ބާލީހެއް ލައްވާލަމުން އައްޔަދު ހީލަމުން އަހާލިއެވެ.\n“ނޫން… އަޔާ ކަމެއްވެފަތަ ތިއޮތީ… މިއަދު ޑިއުޓީއެއް ވެސް ނެތްތަ؟” ޒާއިރާ ބުނެލިއެވެ.\n“މިއަދު އިނީ ހަވީރު ޑިއުޓީ. މިގަޑީގައި ގޭގައި އިނދެވުނީމަ ހިތަށް އެރީ އައިކު އާއި އެކީގައި ވަގުތު ހޭދަކުރާނީއޭ…” އައްޔަދު ބުނެލިއެވެ. ޒާއިރާ ފެނުމުން އައިކު ހީލާފައި ޒާއިރާ ކައިރީގައި އޭނާގެ ތުއްތު ބަހުރުވައިން އެއްޗެހިތަކެއް ކިޔަން ފެށިއެވެ.\n“ރަނގަޅުތަ؟ ކަމަކާއި ވިސްނާހެން ހާދަ ހީވެޔޭ ޒާއްތަ އަށް. އެކަމަށް އަޔާ ގެ ތިދެލޯ ވެސް އެބަ ހެކިވޭ” ޒާއިރާ ބުނެލިއެވެ.\n“ޒާއްތަ ދައްކާ ވާހަކަ…. އެއްވެސް ކަމެއް ނުވޭ. ކަމަކާއި ވިސްނައިގެން އެއްވެސް ކަމެއްގެ ހައްލެއް ނުލިބޭނެ. އެހެންވީމަ ބޭކާރު ކަމެެއް ކުރަނީ ކީއްކުރަން” އައްޔަދު ބުނެލިއެވެ.\n“އާދޭ ޖޫސްބޯން އައިކު ގޮވައިގެން. ޒާއްތަ މިހިރީ ބަދިގެ ފަރާތުގަ. ޝައްނު ވެސް މިހާރު އަންނަން އުޅޭނެ” ޒާއިރާ ނިކުންނަން ހިނގައިގަތެވެ.\n“ޒާއްތާ!!” އައްޔަދު ގޮވާލިއެވެ. ޒާއިރާ އަލުން އެނދުގައި އިށީނެވެ. އައްޔަދު ގޮވާލި ރާގާއި އަޑުން ވާހަކައެއް ބުނަން އުޅޭހެން ހީވީއެވެ.\n“ބަލާބަ އައިކު ދެލޮލަށް. ޒާއްތަ އަށް ކޯޗެއް ފެންނަނީ” ޒާއިރާ ބިރުގަތެވެ. އައިކު ލޮލުން އެއްޗެއް ފެނެތޯ ބަލަން ފެށިއެވެ. ޒާއިރާގެ އުނގުގައި އިން އައިކު ވެސް އެވަގުތަށް މަޑުޖެހިލިއެވެ. ޒާއިރާ އޭނާ އަށް ފާޑަކަށް ބަލާތީ އޭނާ ވެސް އިނީ ބިރުގަނެފައެވެ. އެގޮތަށް އައިކު އިނީ އިރުކޮޅަކުއެވެ. ޒާއިރާގެ އަތް ނައްޓުވާލަން ގަދަ ހަދަން ފެށިއެވެ. އެންމެފަހަށް ޒާއިރާ ދޫކޮށްލުމުން ކުޑަކުޑަ އައިކު ޓައިލްސްތައްމަތީގައި ދުވެ ފުމެން ފެށިއެވެ.\n“ކިހިނެއްވީ؟ ޒާއްތައަކަށް ނުފެނުނު އެކައްޗެއްވެސް” ސީރިއަސް ވެލާފައި ޒާއިރާ ބުނެލިއެވެ.\n“ސާބަސް ޒާއްތާ” އައްޔަދު ކައިރިއަށް ހިނިއައެވެ.\n“ކީކޭ ދަރިފުޅު ކިޔަން ތިއުޅެނީ. ތަންކޮޅެއް ތިލަކޮށް ބުނެދީބަލަ؟ ތިހެން ބުނީމަ ޒާއްތަ ބިރުގަންނާނެއްނު” ޒާއިރާ ބުނެލިއެވެ.\n“ކީކޭ ބުނާނީ ޒާއްތާ އަހަރެންގެ ދަރިފުޅުގެ ދެލޮލުން މަށަށް ފެންނަނީ ވީރާނާ މުސްތަގުބަލެއްގެ ހުޅުކޮޅު. ހިތަށް އަރަނީ އަހަރެމެންގެ ތިން މީހުން މަށާ ޝައްނު އާއި އައިކު ހާދަ ނަސީބުދެރައޭ… މަންމައެއް ބައްޕައެއް ހުރީކީ ނޫން. އަހަރެންގެ ދަރިފުޅަށް އޯގާތެރިވާނޭ މަޔަކު ހުރީކީ ނޫން. އަހަރެންނަށް ރަނގަޅު މަގު ދައްކަން ލިބުނު ބައިވެރިޔާ ވެސް މިހާރު ވަކިވެއްޖެ…. ނޫންތަ ޒާއްތާ!!!” އައްޔަދު ބަލާލީ ޒާއިރާއަށެވެ. އެދެލޯ ކަރުނައިން ފުރުފައިވާތަން ފެނި ޒާއިރާ ވެސް ދެރަވެ އިސްޖަހާލިއެވެ.\n“ދަރިފުޅާ ތިކަހަލަ ވާހަކަ ދައްކާކަށް ނުވާނެ. އެއްވެސް މީހަކީ ނަސީބުދެރަ މީހެއް ނޫން. މާތް ރަސްކަލާނގެ ލޯބިވެ ވޮޑިގެންވާ ފަރާތްތަކަށް އެކަލާނގެ ގިނަގިނައިން މުސީބާތްތަކާއި ކުރިމަތި ކުރުވާނެ. އެއީ އިންސާނާ އިމްތިޙާން ކުރުވުމަށްޓަކައި. ކެތްތެރިވާން ޖެހޭނެ. ކިހިނެއް އެނގޭނީ މާދަމާ ވާނެ ގޮތެއް. އަބަދުވެސް ވިސްނަންޖެހޭނީ އެންމެ ރަނގަޅު ގޮތަށް. ކޮންމެކަމަކަށް ﷲ އާއި ވަކީލުކޮށްގެން ތިބީމަ އެނިމުނީ. ކޮންމެކަމެއް ވެެސް ވާނީ އެންމެ ރަނގަޅަށް…..” އޯގާތެރިކަމާއެކު ޒާއިރާ އައްޔަދަށް ވިސްނާދިނެވެ. އައްޔަދު ކަޅިޖަހާވެސް ނުލާ ޒާއިރާގެ މޫނަށް ބަލަން އޮތެވެ.\n“ޒާއްތަ އަށް ހީވޭތަ ރިމީ އަހަރެންނަށް ލިބިދާނެހެން…” އެންމެފަހަށް އައްޔަދު އޭނާގެ ހިތަށް އުނދަގު ކުރަމުން ދިޔަ ސުވާލުކޮށްލިއެވެ. ޒާއިރާ ހީލިއެވެ.\n“ކިހިނެއް އެނގޭނީ… ލިބިވެސްދާނެ… ނުލިބުނަސް އެކަމާއި ހިތް މަރުނުވެ ހިތްވަރާއެކު ކުރިއަށް ދެވިދާނެދޯ. އަދި ހޯދަން ގަދައަޅާ މަސައްކަތްވެސް ކުރެވިދާނެ ދޯ….” އައްޔަދުގެ އަތުގައި ފިރުމާލަމުން ޒާއިރާ ބުނެލިއެވެ. އައްޔަދު ވެސް އެއްތުންފަތުން ހީލިއެވެ. ޒާއިރާގެ ވާހަކަތަަކުން އޭނާގެ ހިތަށް ހިތްހަމަޖެހުމެއް ލިބިއްޖެއެވެ.\nބަނޑުގައި އަތް އަޅާލައިގެން ކުރިއަށް ދިޔަ ޒޯހަލް އިރުކޮޅަކާއި ލިފްޓް ކައިރީގައި ކޮޅަށް ތިބި ތިން އަންހެނުންނަށް ބަލާލައެވެ. އެއިން ކޮންމެ މީހެއްގެ ނަޒަރު ސީދާވެފައި ހުރީ ޒޯހަލް އަށެވެ. އަންހެންބަޔަކު އަންހެނަކަށް އެވަރަށް ބަލާތީ ޒޯހަލް ހުރީ ކުޑަކޮށް ހިނިވެސް އައިއްސައެވެ. އަންނަން ބުނި ގަޑިއަށް ވުރެ ކުޑަތަންކޮޅެއް ލަސްވުމުން ރިމީޝާ ދޮރު ހުޅުވާލީ ޒޯހަލް ކޮބާތޯ ބަލާލަންވެގެންނެވެ. ދޮރު ހުޅުވާލި ވަގުތާއި ޒޯހަލް ދޮރުމަތީގައި ހުއްޓުނު ވަގުތުވީ އެއްވަގުތަކަށެވެ. ޒޯހަލް ހީލައިގެން ހުއްޓަސް ރިމީޝާގެ ނަޒަރު ސީދާވެފައި ހުރީ ފަހަތުގައި ޒާތަކަށް ބަލަހައްޓައިގެން ތިބި ތިން މީހުންނަށެވެ. މާބޮޑު ކަމަކަށް ނަހަދާ ރިމީޝާ އަވަހަށް ޒޯހަލްގެ އަތުގައި ހިފައިގެން އެތެރެއަށް ވެއްދުމަށްފަހު ދޮރުލެއްޕިއެވެ.\n“ކޮބާ މަންމާ ހިވޭ ކަމެއްހެން. ރަށުން މީހުން ގެނެސްގެން މިހާ އަވަހަށް ތަނަށް ވެރިވެގަތީ. ކޮބާ ކުލި. މިހާރު ދިހަވަނަ ދުވަސް ފަހަނައަޅާ ދަނީ… އަޅުގަނޑަށް ހީވަނީ މަންމަ އަށް ވެސް މިކަމެއް ނުވާނެހެން” ރިމީޝާ ދެކެ އިންތިހާދަރަޖައަށް ރުޅިއައިއްސާ ހުރި ނޫރާންގެ ރުޅިގަނޑަށް ނިބްރާސްގެ ވާހަތަކުން އިތުރަށް ހުޅުހިފި ކަހަލައެވެ. މޫނު ކުނިކޮށްލާފައި އެނބުރުނީ ސިޑިއާއި ދިމާލަށެވެ.\n“އަދި މިކަހަލަ ވަގުތަކަށް މިގޭ ލިފްޓް ހަލާކުވާން ވެސް އެނގެނީ…. ބޮޑުކަމެއް… ހުދާ!!!…… ގެއަށް ނުވަދެ އައްޔަދުމެން ބަޔަށް ގޮސް އޭނަ ކައިރީގައި ބުނެބަލަ ލިފްޓް ހެދުމުގެ ކަންތަކުގަ އުޅޭށޭ…” ސިޑިން ހަރުފަތަކަށް ފަހު ހަރުފަތެއް ގިރާ ކުރަމުން ނޫރާން ވާހަކަދެއްކިއެވެ.\n“ހުވާ މިބުނީ މަ ހީކުރީ އަނެއްކާ އަންހެނުން ތެރޭގައި އުޅޭ އެކަހަލަ ބައެއް ކަމަށް. އެހާ ވަރަށް ވިއްޔާ ބެލީ…. އެއީތަ ޝިނާންގެ ތިން ދައްތައަކީ…” ރިމީޝާ ގެނެސްދިން ފިނި ފެންތަށި ލަސްލަހުން ބޮމުން ޒޯހަލް ވާހަކަދައްކަމުން ދިޔައެވެ.\n“އެއީ ޝިނާންގެ މަންމަ އާއި ދެ ދައްތަ. މެދުގައި ކުރު ކަޅު ކުލައިގެ ޓޮޕް ކޮޅެއްގައި އެއީ މަންމަ” ސޯފާގައި އިށީނދެ އުނގަށް ކުޝަން ލަމުން ރިމީޝާ ބުނެލިއެވެ. ކުއްލިއަކަށް ޒޯހަލް ކެއްސަން ފެށިއެވެ. ހަގީގަތުގައި އެއީ ޝިނާންގެ މަންމަކަން އެނގުމުން އޭނާ ކޮށި އެރީއެވެ. ކުރިމަތީގައި ހުރި ކުޑަ މޭޒުމަތީގައި ފެންތަށި ބަހައްޓަމުން ތެދުވެ ބެލްކަނީގެ ބިއްލޫރި ދޮރުން ފެންނަން ހުރި އޭނާގެ އަމިއްލަ ސޫރައަށް ބަލަމުން ދިޔައެވެ.\n“ގަބޫލެއްވެސް ނުކުރެވޭ… ޝިިނާންގެ މަންމަ ހީވަނީ އަހަރެމެންގެ ދަރިއެއްހެން ވިއްޔާ…. ބަލާބަ މަ ހުރިގޮތް. ހީވަނީ މަށަކީ ޝިނާންގެ މަންމަގެ މާމަހެން….. ލަދުވެސް ގަނެއްޖެ….” ސީރިއަސް ކަމާއެކު ޒޯހަލް ދައްކަމުން ދިޔަ ވާހަކަތަކުން ރިމީޝާގެ ސިކުނޑީގައި އެނބުރެމުން ދިޔަ ނުތަނަވަސްކަން ފިލާ އިސާހިތަކު ހެވެން ފެށިއެވެ.\n“ބޮޑުކަމެއް….” ހުނުމުގެ ތެރެއިން ރިމީޝާ އަށް ބުނެވުނެވެ.\n“ކޮބާ މިޝްކު؟” ޒޯހަލް އަހާލިއެވެ.\n“ވެއްޖެ ކޮޓަރީގަ” ރިމީޝާ ޖަވާބުދިނެވެ.\n“ހޫމް… ކިހިނެކޭވީ….؟ ޝިނާން އަނެއްކާ އިންނަން އެހީތަ؟” ޒޯހަލް ބުނެލިއެވެ.\n“އަހައިފި. އެކަމަކު އަހަރެން ނޫނެކޭ ބުނެފިން. މަށަކީ ކިހާ ފެންވަރެއްގެ ކާކު ކަން ޒޯ އަށް އެނގެއެއްނު. ޝިނާނަށް ހައްޤީ އަހަރެން ކަހަލަ މަތިމަތިން ވަރިކޮށްފަ ހުރި ބާއޮޑިއެއްނޫން. އެއީ ވަރަށް މާތް އިންސާނެއް. އޭނަ އަށް ހައްގުވާނީ މާތް އަންހެންކުއްޖަކާ” މަޑުމަޑުން ރިމީޝާ ކިޔަމުން ދިޔައެވެ.\n“ކޮން ފޮތެއްގަބާ އޮތީ ޅަ އުމުރުގައި މަތިމަތިން ވަރިވެފައި ތިބޭ އަންހެނުންނަށް ރަނގަޅު ބައިވެރިޔަކު ލިބުން ހައްގުނޫނޭ… ރިމީ ވެސް ދައްކާ ވާހަކަދޯ….. އަހަރެން ހަމަ އަޖައިބުވޭ…. ފޮނިވަނީތަ ފިރިހެނަކު އެހާ ވަރުން އުޅޭތީ…” ޒޯހަލްގެ އަޑުގައި ހިތްހަމަނުޖެހުމުގެ އަސަރު އެކުލެވިފައި ވިޔަސް ވާހަކަދެއްކީ ރިމީޝާ އަށް ވިސްނޭނެފަދަ ގޮތަކަށެވެ.\n“ހެޔޮނުވާނެ ރިމީ ތި މުސްކުޅި ބޯދާ ހިޔާލް ދޫކޮށްލަބަ. ޝިނާން އެހުންނަނީ ރިމީގެ އާބަހަކަށް އެދިއެދި. އައްޔަދާއި އިނުމުގެ މާކުރިން ވެސް ޝިނާން އެދުނީ ހަމަ ރިމީ އަށް. ރިމީ އަށް އެކަން އެނގެއެއްނު. އޭނާ ސާބިތުވެސް ކޮށްދިނެއްނު…….” ރިމީޝާގެ އަތުގައި ހިފާލަމުން ޒޯހަލް ބުނެލިއެވެ.\n“އެކަމަކު ޒޯ….” ރިމީޝާ އެއްޗެއް ބުނެވޭތޯ ބެލިއެވެ.\n“ކޮން އެކަމަކު މިކަމަކުއެއް… އޯކޭ… ކާޝިފްގެ ދޮން ކާފަ އެބަހުރި. މުސްކުޅި. ބޭނުންވަނީ ހަޔާތުގެ ބައިވެރިއެއް. އެކަހަލަ މީހަކަށް ރަނގަޅުވާނެ ރިމީ ކަހަލަ ވަރިކޮށްފަ ތިބޭ ކުދިން. އަނެއްކާ ތިކަހަލަ ލޫޅާފަތި ކުއްޖެއް ލިބުނީމަ ބޭނުންވެސްވާނެ. މާބޮޑަށް ލޯބިވެސްވާނެ. އުފަލުގައި ގެންގުޅެވޭ ވަރަށް އެ ކާފަ އަތުގައި ފައިސާ ވެސް އެބަހުރި. ރިމީ ބުނޭ އާއެނކޭ….” ޒޯހަލްގެ ބޭނުމަކަށްވީ ރިމީޝާ ރުޅިއަރުވާލައިގެން ވިޔަސް އޭނާގެ ވިސްނުން ބަދަލުކުރުމެވެ.\n“ޗީ… މަ މިއުޅެނީ ކާފަ އާއި ނީނދެވިގެންދޯ…” ރިމީޝާ އަނގައަށް ގޮތެއް ހަދާލަމުން ބުނެލިއެވެ.\n“އެހެންޏާ…. މީހަކާއި އިންނަ ވާހަކަދައްކާއިރަށް ތިބުނަނީ މަށަކީ ވަރިކުރިފުޅެއް… ކާކު މަ ބޭނުންވާނީ….؟ ރިމީ އާއި މި މައުލޫއަށް ވާހަކަދައްކާ ދައްކާ މިހާރު މަ ހޮޑުލަވަން ފަށައިފި……” ރާގުލާފައި ޒޯހަލް ބުނެލިއެވެ.\n“އޭ އަނެއްކާ ހޮޑުނުލައްޗެ. މިތަނަށް ވިހާފާނެ….. އޯކޭ… މަ ވިސްނާނަން….” ރިމީޝާ އެކުވެރިޔާގެ ފުސްމޫނުގައި ހިފާ އޭނާ އާއި ދިމާލަށް އަނބުރާލަމުން ބުނެލިއެވެ.\nޒޯހަލް އެނބުރި ދިޔުމުން ރިމީޝާ ވިސްނާލިއެވެ. ޝިނާނަށް އާ ބަސް ބުނަންވީ ހެއްޔެވެ؟ ކުއްލިއަކަށް ރިމީޝާގެ ހިތަށް އައިސް ވަނީ އައްޔަދުގެ ތަސްވީރެވެ. އަދިވެސް އައްޔަދަށް އެހިތް އެދެނީ ހެއްޔެވެ؟\nފާހާނާ އިން ނިކުތް ޝިނާން ތުވާލި ގެންގޮސް ހަރުގައި އަޅުވާލިއެވެ. ކޮފީތައްޓެއް ހިފައިގެން ކޮޓަރިއަށް ވަން ނޫރާން ޝިނާނަށް ބަލާލިއެވެ. ޝިނާން ހީލިއެވެ. އެހެންޏާ ނުފެންނަ ހިނިތުންވުމެއް އެދަރިފުޅު މޫނުމަތިން މިއަދު ނޫރާން އަށް ފެންނަމުން ދިޔައެވެ.\n“ކޮންވާހަކައެއް ދަރިފުޅު ބުނަން އުޅުނީ…” އެނދުގައި އިށީނދެލަމުން ނޫރާން ބުނެލިއެވެ.\n“މަންމާ!! އަޅުގަނޑު މިއުޅެނީ މީހަކާއި އިންނަން. މަންމަ ވެސް ބޭނުންވޭނުން އެގޮތް” ނޫރާންގެ ކައިރީގައި އިށީނދެ ނޫރާންގެ ދެއަތްތިލަ ޝިނާންގެ ދެއަތްތިލަ ތެރެއަށް ލައްވާލަމުން ބުނެލިއެވެ. ވަގުތުން ނޫރާންގެ ތެތްތިރީސް ދަތް ފެންނަވަރަށް ހީލިއެވެ. ޝިނާންގެ ހިނިތުންވުން ފުންވެގެން ދިޔައެވެ.\n“މަންމަ ވަރަށް އުފާވެއްޖެ…. ކޮންއިރަކަށް މަންމަ ތައްޔާރުކުރަންވީ” ލިބުނު ހިތްހަމަޖެހުމުގައި ނޫރާން އަހާލިއެވެ.\n“ވަރަށް އަވަހަށް. އަޅުގަނޑަށް މިރޭ ޖަވާބެއްލިބޭނެ” ޝިނާން އެއްދިމާލަކަށް ބަލަން އިނދެ ބުނެލިއެވެ. އޭނާގެ ހިތުގައި ކުރެހިފައިވާ ތަސްވީރަކީ ރިމީޝާގެ ތަސްވީރެވެ. ނަމަވެސް ނޫރާން ދެކެމުން އައީ ނޯޔާގެ ހިތްގައިމު ތަސްވީރެވެ.\n“ނުބުނޭތަ އަދި. އެކަމަކު އެމަންޖެ ބޭނުންނުވާނެ ވިސްނާކަށް. މަންމައަކަށްނު އެނގޭނީ އެކަމަށް އޭނާ އެދިއެދި ހުރިވަރު” ނޫރާން ބުނެލިއެވެ.\n“ނޫން މަންމާ.. ރިމީ އަކީ ވަރަށް ބަސްމަދު ކުއްޖެއް. އެކަމަކީ އޭނާ އަށް ޔަގީންވާ ކަމެއް ވިޔަސް ދެވަނަ ފަހަރަށް ވިސްނާފައި ނޫނީ ގޮތެއް ނުނިންމާނެ” ޝިނާން ބުނެލިއެވެ. ވަގުތުން ނޫރާންގެ ތުންފަތްމަތީގައިވި ހިނިތުންވުން ފިލައިގެން ދިޔައެވެ. ހިތުގައި އުފެދިފައިވި ނަފްރަތުގެ އަލިފާނުގައި ހުޅުރޯވި ކަހަލައެވެ.\n“އެނ؟ ރިމީޝާއޭ….” ފާޑަކަށް ނޫރާން އަށް ބުނެލެވުނެވެ. ޝިނާނަށް ވަގުތުން ނޫރާންގެ މޫނަށް ބަލާލެވުނެވެ.\n“އާނ މަންމާ ރިމީޝާ… މީގެ ހަފްތާއެއްހާ ދުވަސްކުރިން އަޅުގަނޑު އެދުނީ އިންނަން. އެފަހަރު ނޫނެކޭ ބުންޏަސް މިއަދު ގުޅާފައި ބުނި ބައްދަލުކުރަން ބޭނުމޭ… އަޅުގަނޑަށް އެނގޭ ރިމީގެ ޖަވާބަކަށްވާނީ ކޯއްޗެއްކަން” ޝިިނާން ބުނެލިއެވެ. ހިތްހަމަނުޖެހިފައި ވިއެއް ކަމަކު ނޫރާން މަޑުން އިނެވެ.\n“މަންމަ ގަބޫލުނުވާނީތަ؟ މަންމަގެ މިދަރިފުޅަށްޓަކައި ގަބޫލުވޭ. ރިމީ އަކީ ވަރަށް ކިޔަމަންތެރި ރަނގަޅު ކުއްޖެއް” ނޫރާންގެ ކޮނޑުމަތީގައި ބޯއަޅާލަމުން ޝިނާން ބުނަމުން ދިޔައެވެ.\n“މަންމަ ގަބޫލު. އެކަމަކު ރިމީޝާ މަންމަ އާއި މެދު ހިތްހަމަޖެހޭހެން ހިއެއްނުވޭ……” ޝިނާންގެ ބޮލުގައި ފިރުމަމުން ދިޔަ ނޫރާން ދުލުން ބަސްތައް ބޭނުންކުރަމުން ދިޔަސް އޭނާގެ ހިތާއި ސިކުނޑި ދައްކަމުން ދިޔައީ މުޅީން އެހެން ވާހަކައެކެވެ. މިފަހަރު ދަރިފުޅަށް އޭނާގެ ކުށެއް އޮތްކަން ނާންގާނެއެވެ. ކައިވެންޏަށް ދެކޮޅު ހަދާނީ ވެސް ހުދު ރިމީޝާއެވެ.\nމިޝްކު ޤުރުޢާން ކްލާހަށް ލާފަށް ގެއަށް އައިސް ވަން ރިމީޝާ އަށް ސިހުމެއް ލިބުނީ ސޯފާގައި އިން އައްޔަދު ފެނިފައެވެ. އެހާ ދުވަސްފަހުން އައްޔަދު ފެނުމުން ހިނދުކޮޅަކަށް ރިމީޝާގެ ނަޒަރު އައްޔަދުގެ މޫނަށް ހުއްޓުނެވެ. ހީލަން ވެސް ނޭނގިފައި ހިތާމައިގެ ތަސްވީރެއްހެން ރިމީޝާ އަށް ބަލަން ހުރި އައްޔަދު ފެނުމުން ބުނަން ނޭނގޭ އިޙްސާސްތަކެއް ރިމީޝާ ގެ ހިތާއި ކުޅެމުން ދިޔައެވެ. ދެވަނަ ސިކުންތުގައި އޭނާގެ ހިތް ބުނަމުން ދިޔައީ އެހެން ވާހަކައެކެވެ. މީގެ އެތައް ދުވަހެއް ކުރިން ވެސް އޭނާގެ ހިތް އެދި ގޮވި އިންސާނަކީ އެއީއެވެ. އެފަހަރު އޭނާ އިޖާބަދިނީ އޭނާގެ ހިތުގެ ގޮވުމަށެވެ. މިފަހަރު އެހެންވާކަށް އޭނާ ބޭނުމެއްނުވެއެވެ.\n“މިގޭގަ؟ ކޮންކަމަކު” ދުރު ބަލާލަމުން ރިމީޝާ ބުނެލިއެވެ. ނަމަވެސް ފިނިފެންމާ ކުލައިގެ ޝޯލް ބުރުގާގެ ތެރެއިން ފާޅުވާން ހުރި ރިމީޝާގެ ދޮންމޫނަށް ބަލަން އައްޔަދަށް ހުރެވުނީ ބަސްހުއްޓިފައެވެ.\n“ސޮރީ” ހިނދުކޮޅެއްގެ ހިމޭންކަމަށްފަހު އައްޔަދު ބުނެލިއެވެ.\n“އެހެންވީމަ ދާންވީނުން. އަހަރެން އުޅުނަދީބަލަ ހެޔޮނުވާނެ. އައްޔަދުގެ ދިރިއުޅުމުން ބޭރުގަ އަހަރެން މިހިރީ” އާދޭހުގެ ރާގެއްގައި ރިމީޝާ ބުނެލިއެވެ.\nInoo first dhw❤❤\nYeyyy finally ???\nMe first dhw ??\nmi bai ves huriha kudhinnah kamudhaane kamah ummydhu kuran. 25 vana bai maadhama migadyga up kolleveytho balaanan. insha allah 🙂\nmi bai ga ves mistake eh evves kuhjjakah faahaga vehjje nama ekan faahaga kolla dhinun edhen 🙂\nhuriha kudhinnah ves varah baajjaveri dhuvahakah edhen……. babye…… tc……\nDhn kihineh vaany?\nWow… v salhi… dhn vaanee kohinebaa???\nVvvv reethi ..pls rimee aai ayaa aai gulhuna nudheythi. Rimee liben jeheynee sinaan ah.\nden remiee n shenaan gulhuvaba plz eyrae den salhe vaanee\nZoahal..?story v. Nice\nAyaa beynunviyas kihineh rimy innaanee.. eyna ehery3fah variakun varikohfa.. dhn jeheynee fahkadan ..\nShinaan mamma ge ehen meehunnah vure 1 dhaiy ves ithuru dhw ? mifaharu bodu fanyeh wattaalaane\nsinaan & rimee gulhuvachey. eyrun massage ves reethivaanee.\nAlhe shinan aa gulhuvabala times plz???\nRimy and shinaan ehnun vaahaka ga main character ge gothuga faalhuvamun aii, so it won’t be nice, plxxx ayyadh and rimy\nI also want rimee and ayaa….♡♡\nKiyaahithun ovvaaenimunee.v nice.thankolhe dhigukolladhee writer.\nWow…rimy & shinan\nDhw..emme fahu vaguthu rimee n ayaa hv tobtogethr but mihaaru story dhaagothun heevanee shinan aa hen gulheynee\nrimy and shinaan gulhuvabaa pulyxxxx;’:”‘;;;vv reethi ..shinaange kehtherikamuge meyvaa foni vaan jeheyne dhwww?????/\n3 fashun varikuryma alun kaivenyeh nukureveyne eh nu ?\nMee furmathama comment mi story ah… gavaidhun mivaahaka kiyan.. v reethi story eh.. emme foohi vaa vaguthu mi vaahaka kiyani ves… kuriyah oi thaa ga miyah vure reethi vaahaka thakeh kiyan libeyne kamah..\nAll the best ?????\nAlhe story v reethi but eba in kanneyge mistake eh thehthirees dhah noonen hunnany bahthirees dhaih ehn hunnany dhw etha kolhu maybtyping mistake eh kanneyge dhw …..story vvvvvvvvvvv loabi ????????????????????\nPlxx…shinaan and rimy gulhuva dheebala\nRimeesha aky meehun use kurun noon kameh igey myheh noon. Vara foohi vey\nEkamvx eba kian dhw ??\nEy eulhey sinaan ge mom menah hey aruvaalabala v foohi dhn emeehun ulhey gothun\nStory very beeutifuull\nNeygun mivaahakaaga remee loabivaa meeheh.\nMagey vote rimii n shinaanah??\nއެހެނިހެން ދީނީ ލޯބި September 8, 2018\nތަޤްދީރު 07 ވަނަ ބައި\nހިތާމަ March 21, 2020\nކުށަކާނުލާ.. (11 ވަނަ ބައި)\nހަޤީޤީ ހިތާމަ October 12, 2020\nހިތަކުން ނުފިލާނެ 22


މި ހިތުން މަޤާމޭ މި ދެނީ 8 – Esfiya\nމި ހިތުން މަޤާމޭ މި ދެނީ 8\nއައިދަން ހެމުން އެނބުރި މައިރާ ގައިގައި ބައްދާލިއެވެ.\n“އެހާ ވަރަށް ދިމާ ނުކޮށްބަލަ!” މައިރާވެސް ހިނިއައިސްފައި ހުރެ ބުނެލިއެވެ.\n“ދިސް އިޒް ފަން! ޒެޑް އަދި ކިރިޔާ އުޅެން ވާ ގޮތަށް އެ އުޅެނީ. އަވަހަށް މެރީ ކުރީމަ ދެން އަހަންނަށް ހަމަޖެހިލެވޭނީ. ވަރަށް އުފާ ވެފަ މިހިރީ” އައިދަންގެ މޫނުމަތިން އެކަން ފާޅުވެއެވެ.\n“އަސްލުވެސް… އަހަރެންވެސް ވަރަށް އުފާވޭ ޒިއާމް މެރީ ކުރަން އުޅޭތީ” އައިދަންގެ މޭގައި ބޯ ޖައްސާލައިގެން ހުރެ މައިރާވެސް ބުނެލީ ހިތުގެ އަޑިންނެވެ.\n“ހްމްމްމް… މައި…؟” މުޅިން އެހެން ޚިޔާލެއްގައި ހުރެ އައިދަން ގޮވާލިއެވެ.\n“ކީކޭ…؟” މައިރާ ދުރަށް ޖެހިލަން އުޅުނެވެ.\n“މިރޭ މިތާ މަޑުކޮށްލާނީ ދޯ…؟” ދުރަށް ދިޔަނުދީ މައިރާ ގެނެސް މޭގައި ޖައްސާލަމުން އައިދަން ބުނެލިއެވެ. ބޯ ޖަހާލަމުން މައިރާ އަވަހަށް އެއްބަސްވިއެވެ.\n“ނުވަންނާނަންތަ؟” ގޭ ކައިރިއަށް މަޑުކޮށްލުމުން ސައިކަލުން ފައިބާފައި ޔަލްދާ އަހާލިއެވެ.\n“ވަރަށް ލަސް ވެއްޖެ އެއްނު؟” ގަޑި ބަލާލާފައި ޒިއާމް ބުނެލިއެވެ.\nޔަލްދާވެސް ގަޑި ބަލާލިއެވެ.\n“ބާރަ ޖަހާ ބޮޑުވެއްޖެ ދޯ؟ ހިއެއް ނުކުރަން މިހާ ލަސްވި ކަމަކަށް” ހަގީގަތުގައިވެސް އެހާ ލަސްވެފައި ވީ ކަމެއް ޔަލްދާއަކަށް ނޭނގެއެވެ.\n“ހިނގާ، އަހަރެން ދާނަން ޔަލްއާ އެކީ މައްޗަށް” ޔަލްދާގެ އަތްތިލައިގައި ހިފާލައިގެން ޒިއާމް އެތެރެއަށް ވަނެވެ.\n“ގުޅައްޗޭ” ލިފްޓުން ނިކުމެ ޔަލްދާ އުޅޭ އެޕާޓްމެންޓްގެ ދޮރާ ހަމައަށް ގޮސްފައި ޔަލްދާ އެދުނެވެ.\n“ދަނީ…” ބޯ ޖަހާލާފައި ޔަލްދާގެ ނިތްކުރީގައި ތުންފަތް ޖައްސާލަމުން ޒިއާމް ބުންޏެވެ.\n“ޒިއާމް…” ކުރިއަށް ފިޔަވަޅެއް އަޅާލި ޒިއާމްގެ އަތުގައި ހިފާލަމުން ޔަލްދާ ގޮވާލިއެވެ. ޒިއާމް ހުއްޓިފައި ބަލާލިއެވެ.\n“އައި ލަވް ޔޫ!” ޒިއާމްއާ ކައިރި ވެލާ، ޒިއާމްގެ މޭގައި ދެއަތްތިލަ ޖައްސާލަމުން ޔަލްދާ މަޑުމަޑުން ބުނެލިއެވެ.\nއެ ތިން ލަފްޒު އަޑު އިވުމުން ޒިއާމްއަށް ޔަލްދާގެ މޫނަށް ބަލަން ހުރެވުނެވެ. ނަމަވެސް އެއްޗެއް ނުބުނެވުނެވެ. އޭގެ ޖަވާބުގައި ހަމަ އެ ތިން ލަފްޒު، ނުވަތަ އެފަދަ އެހެން ބަސްތަކެއް އަޑު އެހުމަށް ޔަލްދާގެ ހިތް އެދޭނެކަން ވިސްނުނު ނަމަވެސް ޒިއާމްގެ ދުލުން ބަހެއް ނުބުނެވުނެވެ.\n“ޒިއާމް…” ޔަލްދާ ޒިއާމްގެ ނަމުން ގޮވާލަމުން ދުރަށް ޖެހިލަން އުޅުނެވެ.\nނަމަވެސް ޔަލްދާގެ ދެ އަތުގައި ހިފާ ގެނެސް ގައިގައި ޖައްސާލަމުން ޒިއާމް ޔަލްދާގެ ތުންފަތުގައި ބޮސްދޭން ފެށިއެވެ.\nޒިއާމް ދުރަށް ޖެހިލުމާއެކު ޔަލްދާ ޒިއާމްގެ މޭގައި މޫނު ޖައްސާލައިގެން ހުއްޓެވެ. ޔަލްދާ ބުނި އެއްޗެއްގެ ޖަވާބު ބަސްތަކަކުން ނުދިން ނަމަވެސް ޒިއާމްގެ ފަރާތުން އެ ލިބުނީވެސް ޖަވާބެއް ކަމުގައި ޔަލްދާ ގަބޫލު ކުރިއެވެ.\nޒިއާމް ޔަލްދާ ގައިން ދޫކޮށްނުލާ ހުރުމުން ދުރަށް ޖެހިލީ ޔަލްދާއެވެ.\n“ދަނީ ދެން…” ޒިއާމް ބުންޏެވެ.\nޔަލްދާ ބޯ ޖަހާލުމުން ޒިއާމް ސިޑިއާ ދިމާއަށް ގޮސްފައި އެނބުރި ބަލާލާފައި އަތުން ހަނާ އަޅާލިއެވެ. އަދި ޔަލްދާ ގެއަށް ވަންނަން ދެން ބަލަން ހުރެފައި ފޭބިއެވެ.\nކައިވެނީގެ ވާހަކަ ސީދާ ނުދެއްކި ނަމަވެސް ޔަލްދާ ގޮވައިގެން ޒިއާމް ގެޔަށް ދިޔަ ދުވަހުގެ ފަހުން އެކަމާ ދެ މީހުންވެސް ވިސްނައެވެ. އެރޭ ޒިއާމްގެ އާއިލާއާ ޔަލްދާ ބައްދަލު ކުރުވުމުން އެ ގުޅުމާމެދު ޒިއާމް ދެކޭ ގޮތް ޔަލްދާއަށް ޔަގީންވިއެވެ. އަދި އެރެއަށް ފަހު ޒިއާމް ޔަލްދާއާ އެކު ގިނަ ވަގުތު ހޭދަ ކުރާ ކަންވެސް ޔަލްދާއަށް ފާހަގަ ކުރެވުނެވެ. ފަތިހު ނަމާދުން އަންނަ ގޮތަށް ޒިއާމް ޔަލްދާއަށް ގުޅައެވެ. ޔަލްދާ އޮފީހަށް ގެންގޮސް ގެނެސް ދެނީ ޒިއާމްއެވެ. ކޮންމެ ރެއަކު ޔަލްދާއާ ބައްދަލު ކުރެއެވެ. އަދި އެރޭގެ ފަހުން ކޮންމެ ހުކުރު ދުވަހެއްގެ ރޭގަނޑު ޒިއާމްމެން ގެއަށް ޔަލްދާ ގޮވައިގެން ދެއެވެ.\nޒިއާމްގެ ގޭ މީހުންނާ ޔަލްދާއާ މެދު ގުޅުން ބަދަހިވެގެން ދިޔައީވެސް ވަރަށް އަވަހަށެވެ. ޒިއާމްއަކީ ޒިއާމްގެ މަންމައާ ބައްޕަގެ ހަމައެކަނި ދަރިފުޅަށް ވީ ނަމަވެސް އައިދަންއާ އާލިޔާ އަދި އަޒްހާއަކީ ވެސް ޒިއާމްގެ އެއްބަނޑު އެއްބަފާ ކުދިން ފަދައެވެ. އައިދަން އެކޭ އެއްގޮތަށް އެ ދެ އަންހެން ކުދިން ޒިއާމް ދެކެވެސް ލޯބިވެއެވެ. ހާފިޒްއާ ރައިހާނާއާ ރަޒާނާވެސް އެއް ކުއްޖަކު އަނެއް ކުއްޖަކާ އެއްވެސް ތަފާތެއް ނުކުރެއެވެ. ހަމަ އެހެން މައިރާ ދެކެ އެ މީހުން ވާ ލޯބި ޔަލްދާ ދެކެވެސް ވާހަކަން ޔަގީން ވަނީ އެ މީހުން ޔަލްދާއާ މެދު ކަންތައް ކުރާ ގޮތުންނެވެ.\nޔަލްދާ ނޫން އަންހެން ކުއްޖަކު ޒިއާމް ދުވަހަކުވެސް ގެޔަށް ނުގެންނަ ކަން ޔަލްދާއަށް އެނގުނީ އައިދަންގެ ފަރާތުންނެވެ. ޒިއާމްގެ ޙަޔާތުގެ އެކިއެކި ކަންތައް އައިދަންއާ މައިރާ ވެގެން ޔަލްދާއަށް ކިޔާދެއެވެ. އައިދަންގެ ވާހަކަތައް އަޑު އަހާފައި ޔަލްދާ ހީހީ ހަލާކު ވާވަރުވެއެވެ. އައިދަންއާ ޒިއާމްގެ މެދުގައި އޮންނަނީ ހަމައެކަނި ތިމާގެ ކަމުގެ ގުޅުމެއް ނޫނެވެ. އެއީ އެންމެ ގާތް ދެ އެކުވެރިންނެވެ. އެކަކު އަނެކަކުގެ ބެސްޓްފްރެންޑުންނެވެ.\nމައިރާއާ އައިދަން ދިމާވި ގޮތްވެސް ޔަލްދާއަށް ކިޔާދިނީ އައިދަންއެވެ. އައިދަންއާ ދިމާ ވުމުގެ މާ ކުރިންވެސް ޒިއާމްއާ މައިރާ އެއީ އެކުވެރިން ކަމާ، އެހާ ދުވަސް ވީ އިރު އެ ދެމީހުން އެކެކު އަނެކަކު ދެކެ ލޯބި ނުވެ ތިބި ކަން އެއީ އައިދަންގެ ނަސީބު ކަމުގައި އައިދަން ބުނެލީ ސަމާސާއެއް ގޮތަށެވެ. ނަމަވެސް އެ ވަގުތު ޒިއާމްއަށް ވީ ގޮތް ޔަލްދާއަކަށް ސިއްރެއް ނުވިއެވެ. ޔަލްދާ ޒިއާމް ދެކެ ލޯބި ވާކަން ހާމަ ކުރި ރޭ، އޭގެ ޖަވާބު ޒިއާމްއަށް ނުދެވުނީ އެހެންވެ ބާއޭ ޔަލްދާ ހިތަށް އެރިއެވެ.\nއެރޭ ގެޔަށް ގޮސް ޔަލްދާއަށް އެކަމާ ވިސްނަން އޮވެވުނީއެވެ. ޒިއާމްއަކީ ކޮންމެ ގޮތަކަށް ބެލި ނަމަވެސް ކައިވެނި ކޮށް އެކީގައި ދިރިއުޅެން އެންމެ ރަނގަޅު ބައިވެރިޔާއެވެ. ޔަލްދާއަށް ކޮންމެ ކަމެއްގައިވެސް އެހީވެއެވެ. ޔަލްދާއާ އަޅާލައެވެ. ހަމަ އެހެން، އާއިލާ މީހަކަށް ކަމެއް ދިމާ ވިޔަސް އެހީ ވުމަށް ޒިއާމް ހުންނަނީ އެންމެ ކުރީގައެވެ. އެހެން ވިޔަސް ޔަލްދާގެ ހިތުގައި ޒިއާމްއަށް ދެވިފައިވާ މަގާމު، އެ ހިތުން ޔަލްދާއަށް ނުދޭހެން ޔަލްދާއަށް ހީވަނީއެވެ. މައިރާއާ މެދު ޒިއާމް ހިތުގައި ވާ އެއްޗަކާ މެދު ޔަލްދާއަށް ޝައްކު ވަނީއެވެ. ވިސްނަން ބޭނުން ނުވިޔަސް އެކަމާ ވިސްނެނީއެވެ.\nއެންމެ ފަހުން ޔަލްދާ ނިންމީ ޒިއާމްއާ ސުވާލު ކުރާށެވެ. ހިތުގައި އޮތް ޝައްކު ފިލުވުމަށް އެހެން ގޮތެއް ނުވިސްނުނީއެވެ. ދެން ބައްދަލު ވާ ދުވަހަކުން ހުރިހާ ކަމެއް ސާފު ކުރާނީއެވެ. ކައިވެނި ކުރަން ބޭނުން ވާ އިރު އެއްވެސް ކަމެއް ސިއްރު ނުކޮށް ޒިއާމް ކިޔާދޭނެ ކަން ޔަލްދާއަށް ޔަގީނެވެ.\nޒިއާމްވެސް ވިސްނަނީ ޔަލްދާއާ މެދުއެވެ. އެއީ ރަނގަޅު އަންހެން ކުއްޖެކެވެ. ޒިއާމް ދެކެ ލޯބިވެއެވެ. ކިޔަވައިގެން ހުރި ކުއްޖެކެވެ. ޒިއާމްގެ މަންމައާ ބޮޑުދައިތައަށްވެސް ޔަލްދާ ވަރަށް ކަމުދެއެވެ. ހަމަ އެހެން ޔަލްދާއާ މެދު ޒިއާމްގެ ހިތުންވެސް ޔަލްދާ ވަނީ މަގާމެއް ހޯދާފައެވެ. މައިރާ ނޫން އެހެން އަންހެން ކުއްޖަކަށް ދުވަހަކުވެސް ނުދެވޭ ޚާއްސަ ކަމެއް އެ ހިތުން ވަނީ ޔަލްދާއަށް ދެވިފައެވެ. އެހެން އަންހެން ކުއްޖަކާ މެދު ޒިއާމްއަށް ޝައުގުވެރި ނުވެވޭ ވަރަށް އެ ހިތްވަނީ ޔަލްދާއާ މެދު ޝައުގުވެރި ވެފައެވެ. ދުރުގައި ހޭދަވާ ވަގުތުތަކުގައި ޒިއާމް ޔަލްދާ މަތިން ހަނދާންވެއެވެ. ބައްދަލު ވެވޭނެ ވަގުތަކަށް އިންތިޒާރު ކުރެވެއެވެ. ބައްދަލު ވުމުން ޔަލްދާގެ ގާތްކަމަށް ހިތް އެދެއެވެ. ދެ މީހުން އެކަނިވާ ވަގުތުތަކުގައި ޔަލްދާއާ ގާތްވެވެއެވެ.\nކިރިޔާވެސް ޒިއާމްގެ ހިތުގައި ޝައްކެއް އުފެދެނީ އަދިވެސް އެ ހިތުގައި މައިރާއާ މެދު އޮތް ލޯބީގެ ސަބަބުންނެވެ. ހިތުން ފޮހެލަން މަސައްކަތް ކުރި ނަމަވެސް އަދިވެސް އެކަން ޒިއާމްއަށް ކާމިޔާބެއް ނުވެއެވެ. އެހެން ވިޔަސް ދެން އެކަމާ ވިސްނާކަށް ޒިއާމް ބޭނުމެއް ނޫނެވެ. މިއަދު ޒިއާމް ބޭނުން ވަނީ އެ ހުރިހާ ކަމަކަށް ފުރަގަސް ދީ، އަލުން ދިރިއުޅުމާ ކުރިމަތި ލާށެވެ.\nދެ މީހުންގެ ގުޅުމަށް ހަ މަސް ވާން އުޅޭ އިރު، ދެން ކައިވެނީގެ ވާހަކަ ނުދައްކާ ލަސް ކުރުމުގެ ބޭނުމެއް ނެތެވެ. ޒިއާމް ބޭނުން ވަނީ މައިރާ ވިހެއުމަށް ފަހު މަހެއްހާ ދުވަސް ފަހުން ކައިވެނި ކުރާށެވެ. އައިދަންއާ މައިރާވެސް އެދެނީ މައިރާ ވިހެއުމަށް ފަހު ކައިވެނި ކުރަން ޒިއާމް މަޑުކޮށްލުމެވެ. އަނެއް ރޭ ޔަލްދާއާ ބައްދަލު ކޮށްފައި ކައިވެނީގެ ވާހަކަ ދައްކަން ނިންމައިގެން ޒިއާމް ނިދުމަށް ދެ ލޯ މަރާލިއެވެ.\nއަނެއް ދުވަހު ޔަލްދާއަށް “ސަޕްރައިޒް”އެއް ދިނުމަށް ޒިއާމް ތައްޔާރުވިއެވެ. މައިރާގެ ފަރާތުން އެހީއަކަށް އެދެން ހިތަށް އެރި ނަމަވެސް، ހުރިހާ ކަމެއް އަމިއްލައަށް ކުރުމަށް ޒިއާމް ނިންމީއެވެ.\nއެރޭ އަށެއް ޖަހާ އިރަށް ބަލާ ދާނަން ކަމަށް ބުނެފައި އޮތުމުން ޒިއާމް ދިޔަ އިރު ޔަލްދާ ހުރީ ތައްޔާރު ވެގެންނެވެ.\nމެރޫން ކުލައިގެ ކަކުލާ ހަމައަށް ހުރި ހެދުމަކާއެކު ކަޅު ސްކިނީއެއް ލައިގެން ހުރި އިރު ޔަލްދާގެ ދިގު ބުޅި އިސްތަށިގަނޑު އޮތީ ފަހަތަށް ގަތާލާފައެވެ. މޫނުގައި ލުއިކޮށް މޭކްއަޕް ކޮށްފައި ހުރި އިރު ތުންފަތުގައި ކުލަ ޖައްސާފައި ހުރީ ހެދުމާ ގުޅުވައިގެންނެވެ.\nޔަލްދާ ގޮވައިގެން ޒިއާމް ގެޔަށް ވަން އިރު ގޭގައި އެކަކުވެސް ނެތެވެ. ޔަލްދާގެ އަތުގައި ހިފާލައިގެން ޒިއާމް ކޮޓަރިއަށް ވަންނަން އުޅުމުން ޔަލްދާ ފަސްޖެހުނެވެ.\n“މަންމަމެން…؟” ޔަލްދާ އެ ކޮޓަރިއަށް ވަންނަ ތަން އެހެން މީހަކަށް ފެނިދާނެތީ ކަންބޮޑުވެފައި އަހާލިއެވެ.\nޒިއާމް ހީލަމުން ޔަލްދާގެ އަތަށް ދަމާލިއެވެ.\n“ޒިއާމް…” ޔަލްދާ ގޮވާލިއެވެ. އޭގެ ކުރިން އެ ކޮޓަރިއަށް ޒިއާމް ޔަލްދާ ގޮވައިގެން ވަދެފައި ނުވާތީއެވެ. އަދި، ޒިއާމްއާ އެކު ޔަލްދާ ކޮޓަރިއަށް ވަން ކަން އެނގިއްޖެ ނަމަ ޒިއާމްގެ މަންމަމެން ހިތަށް އަރާފާނެ އެއްޗަކާ މެދު ކަންބޮޑު ވެގެންނެވެ.\n“މަންމަމެން ނެތް ގެޔަކު. ދޮންތައާ ބޭބެއާ އެކީ މަންމަވެސް ދިޔައީ ބޭރަށް” ޒިއާމް ބުންޏެވެ.\n“އައިދަންމެން؟” ޔަލްދާ އަހާލިއެވެ.\n“އެ ދެ މީހުން ދިޔައީ މައިގެ މަންމަމެން ކައިރިއަށް” ޒިއާމް އަނެއްކާވެސް ޔަލްދާގެ އަތުގައި ހިފާ ދަމާލިއެވެ. ޖެހިލުން ވި ނަމަވެސް އެ ފަހަރު ޔަލްދާ ދެކޮޅެއް ނުހަދައެވެ.\nޒިއާމް ޔަލްދާ ގޮވައިގެން ގޮސް ކޮޓަރީގައި ހުރި ސޯފާގައި ބައިންދާފައި އެބަ އަންނަމޭ ބުނެފައި ނިކުތެވެ. ޒިއާމް ނިކުތުމުން ޔަލްދާ ކޮޓަރިއަށް ބަލާލިއެވެ. ހުރިހާ އެއްޗެއްވެސް ހުރީ ވަރަށް ތަރުތީބިކޮށެވެ. ސާފުކޮށެވެ. އެނދު ކައިރީ ހުރި ކަބަޑުމަތީ ހުރި ފޮޓޯ ނޫން އެހެން ފޮޓޯއެއް ކޮޓަރީގައި ނެތުމުން ޔަލްދާ ތެދުވެގެން ގޮސް އެ ފްރޭމް ނަގާ ބަލާލިއެވެ. އެއީ ޒިއާމްގެ މަންމައާ ބައްޕައާ އެކު ނަގާފައިވާ ފޮޓޯއެކެވެ. މަންމައާ ބައްޕަގެ ދެ ކޮނޑަށް ދެ އަތް ލައިގެން ހުރި ޒިއާމް ހުރީ ވަރަށް އުފާވެފައި ކަން ބަލާލުމުން އެނގެއެވެ. އެ ތުންފަތުގައި ވި ފަދަ ހިނިތުންވުމެއް އެ ނޫނީ ޔަލްދާ ނުދެކެއެވެ.\nއެއާއެކު އަނެއްކާވެސް ޔަލްދާގެ ހިތަށް އައީ އަބަދު އުނދަގޫ ކުރަމުންދާ ސުވާލެވެ. ޒިއާމްގެ ހިތުގައި މައިރާއާ މެދު ވަނީ ކީކޭ ހެއްޔެވެ؟\n“ޔަލް؟” ޒިއާމްގެ އަޑަށް ސިހިފައި ޔަލްދާ ބަލާލިއެވެ. އަދި ހަމަޖެހިލާފައި ފްރޭމް ލަބަޑުމަތީ ބަހައްޓާފައި އެނބުރުނެވެ.\n“ކޮފީ” އަތުގައި ހުރި ދެ ތަށިން އެއްތަށި ޔަލްދާއަށް ދިއްކޮށްލާފައި ޔަލްދާއާ އެކު އައިސް އިށީނެވެ.\n“މަންމަމެން އައިސްދާނެ، ހިނގާ ބޭރަށް” ކޮފީތަށިން އެތިފޮދެއް ބޯލާފައި ޔަލްދާ ބުންޏެވެ.\n“ކޮން ކަމަކާ ތިހާ ކަންބޮޑޫ ވަނީ؟ މަންމަމެން ނާންނާނެ އެހާ އަވަހަކަށް” ޔަލްދާގެ މޫނަށް ބަލާލާފައި ޒިއާމް ބުންޏެވެ.\n“އެކަމަކުވެސް…” ޔަލްދާއަށް ބުނެވުނެވެ.\n“އަހަރެން ކަމެއް ކޮށްފާނެތީ ބިރު ގަންނަނީތަ؟” ކޮފީތަށި ބަހައްޓާފައި، ޔަލްދާގެ އަތުންވެސް ކޮފީތަށި ނަގާ މޭޒުމަތީ ބަހައްޓާފައި ޔަލްދާއާ ކައިވި ވެލަމުން ޒިއާމް އަހާލިއެވެ.\n“ޒިއާމް…” ޒިއާމްގެ މޭގައި އަތް ޖައްސާލަމުން ޔަލްދާ ގޮވާލިއެވެ.\nޒިއާމްގެ މޭގައި ޔަލްދާ ޖައްސާލި އަތްތިލައިގައި ހިފާލަމުން ޒިއާމް އެ އަތުގެ ކަށި އިނގިލީގައި އަނގޮޓިއެއް އަޅުވާލިއެވެ.\n“ހިނގާ މެރީ ކުރަން…” ޔަލްދާގެ ކަންފަތްދޮށުގައި ޒިއާމް މަޑުމަޑުން ބުނެލިއެވެ.\nލޯ މެރެމުން ދިޔަ ޔަލްދާ ސިހިފައި ލޯ ހުޅުވާލިއެވެ. އަދި ޒިއާމްގެ އަތުތެރެއިން އަތްތިލަ ދަމާލަމުން އަތަށް ބަލާލިއެވެ.\n“ޒިއާމް…؟” ގަބޫލު ނުކުރެވިފައި ޔަލްދާއަށް ޒިއާމްގެ ނަމުން ގޮވާލެވުނެވެ.\n“މެރީ މީ؟” ޒިއާމް އަނެއްކާވެސް އަހާލިއެވެ.\nބޯ ޖަހާލުމާއެކު ޔަލްދާ ދެ އަތުން ޒިއާމްގެ މޫނުގައި ހިފާލަމުން ޒިއާމްގެ ތުންފަތުގައި ބޮސްދިނެވެ.\n“އާނއެކޭތަ ތި ބުނީ؟” ޔަލްދާ ދުރުވެލުމުން ޒިއާމް އަހާލިއެވެ.\n“ޔެސް ޔެސް…” ޔަލްދާ ބުނެލިއެވެ. އެއާއެކު ދެން ޔަލްދާއާ ކައިރި ވީ ޒިއާމްއެވެ.\nޒިއާމް ދުކޮށްލުމުން ޔަލްދާ އަތުގައި އިން އަނގޮޓިއަށް ބަލާލިއެވެ. ހުދު އެހެއް ޖަހާފައި އިން ހުދު ރަނުގެ އެ އަނގޮޓި ޔަލްދާއަށް ވަރަށް ކަމުދިޔައެވެ. ނަމަވެސް އިނގިއްޔަށް އެ އަނގޮޓި ތަންކޮޅެއް ދުލެވެ.\n“ޔަލްއަށް ކަމު ނުދަންޏާ ބަދަލު ކޮށްލެވިދާނެ” ޔަލްދާއަށް އެ އަނގޮޓި ކަމުނުގޮސްދާނެޔޭ ޒިއާމްއަށް ހީވިއެވެ.\n“ނޫން، ވަރަށް ރީތި. އެކަމަކު ތަންކޮޅެއް ދޫ” ޔަލްދާ ބުންޏެވެ.\n“މާދަމާ ކުޑަކޮށްލާނީ ދޯ؟” ޒިއާމް އެހެން ބުނުމުން ޔަލްދާ ބޯ ޖަހާލިއެވެ.\n“ކޮން އިރަކުން؟” ޒިއާމް އަހާލިއެވެ.\n“ޒިއާމްއަށް ރަނގަޅު ދުވަހެއް ބުނެބަލަ” ޔަލްދާ އެދުނެވެ.\n“އަސްލު ކޮންމެ ދުވަހެއްވެސް އަހަންނަށް އޯކޭ. އެކަމަކު ހިތަށް އަރަނީ މައިރާ ވިހަން ދެން މަޑުކޮށްލަން. ޔަލްއަށް އޯކޭ ވާނެތަ؟” ޒިއާމް އެހިއެވެ.\nއެއާއެކު އަނެއްކާވެސް ޔަލްދާގެ ހިތުގައި އެ ސުވާލު އެނބުރިލިއެވެ.\n“ޒިއާމް… އަހަރެން އެއްޗެއް އަހާލަންތަ؟” ޔަލްދާ އަހާލިއެވެ.\n“އަހާބަލަ” ހިނިއައިސްފައި ޒިއާމް ބުންޏެވެ.\n“ޒިއާމްގެ ލައިފްގަ… ކުރިން… އެއްވެސް ސްޕެޝަލް ކުއްޖަކު ހުރިތަ؟” ފަސް ޖެހިފައިވެސް ޔަލްދާ ސުވާލުކޮށްލިއެވެ.\nޒިއާމް ޔަލްދާގެ މޫނަށް ބަލާލިއެވެ. މައިރާގެ ސޫރަ ލޯ މައްޗަށް ސިފަވެގެން ދިޔައެވެ. ލޯ މަރާލަމުން ޒިއާމް ދެފަރާތަށް ބޯ ހަލުވާލިއެވެ.\n“ކީއްވެ ތި ސުވާލު ތި ކުރީ؟” ލޯ ހުޅުވާ ޔަލްދާގެ މޫނަށް ބަލާލާފައި ޒިއާމް އަހާލިއެވެ.\nޔަލްދާ ޖަވާބެއް ނުދީ އިނެވެ.\nޒިއާމްއަށް ވިސްނާލެވުނެވެ. ސަބަބެއް ނެތި ޔަލްދާ އެ ސުވާލެއް ނުކުރާނެއެވެ. ޒިއާމްގެ ފަރާތުން ޔަލްދާއަށް ކަމެއް ފާހަގަ ކުރެވުނީ ހެއްޔެވެ؟ ނޫން ނަމަ އެހެން ގޮތަކުން ޔަލްދާއަށް އެނގުނީ ހެއްޔެވެ؟ އައިދަން އެއްޗެއް ބުނީ ހެއްޔެވެ؟\n“ޒިއާމް…؟” ޔަލްދާ ޒިއާމްގެ އަތުގައި ހިފާލިއެވެ.\n“މިހާރު އަހަރެންގެ ލައިފްގަ ހުރީ ޔަލް އެކަނި. އެ ވަރުން ނުފުދޭނެތަ؟” ޒިއާމް އަހާލިއެވެ.\n“ފުދޭ… އެކަމަކު… ޒިއާމްގެ ހިތް އެކީ އަހަންނަށް ނުލިބޭ ހެން ހީވަނީ…” އިސް ޖަހާލަމުން ޔަލްދާ ހިތުގައި ވާ އެއްޗެއް ހާމަކުރިއެވެ.\nHi, here’s part 8, part9on mo day. Hvagreat Friday ❤❤❤❤\nMe first 😀\nލޯ މެރޭ ހިނދު ހީވޭ ގާތުގާ ވާހެން 50 (ފަހުބައި)\nނޭނގޭހެ ހާދަ ލޯބިވޭ 16


bwaikc mOlcDivcscaW aeku fuvwacmulwkugwai.. mwgumwtI duacvWtwketi mwdu kurevEne... kudi viywfWritwkwSc bEnckutwkuge swmWlukwmeac netc mwnWfcge sWnwvI sckUlu dwauru nimEairu Dr.Ibrahim Shafiu.. an appleaday rwSutere gonDunuvWgotwSc aisctihWruhwrukurunc dirWgu ޗeaWmwnc bwdwluvumunc kuncfuni miscrWbu bwdwluvedWnebW؟ airuaoacsE twnc huLwngwSc nubwlwaeac nufencnWne muswLWai kwnhwbu awlunc rEsc bWacvwaifi aijutimWaI mIDiaWge swbwbunc viywfWri awSc kurW awswru muhincmu linckutwacmOlcDivcsc mwniTwrI aotOriTI DipWTcmencTc aofc nexenwlc pclEnincgc miniscTcrI aofc aekonomikc DivelopcmencTc miniscTcrI aofc fiCwrIzc aencDc aegcrikwlcCwr mOlcDivcsc bcrODckWscTincgc komixwnc DimokcrwsI hwausc fcrexcfcromc dw sI mOlcDivcsc kwscTwmcsc sWrvisc vwzIfWawSc nikuncnwiru މޮޅު ކުޑަ ހުސެން. މޮޅު ޝަރަފުވެސް.\n9 mWrCc 7102\nމި ދެ އެތުލީޓުންވެސް އަޅުގަނޑު ދަންނަނީ އާދަޔާ ޚިލާފު ދުވުންތެރީންގެ ގޮތުގައެވެ. ކުޑަ ހުސެން އަޅުގަނޑުގެ ކްލާސްމޭޓެއް ގޮތަށްވުރެ ބޮޑަށް އަޅުގަނޑަށް ފާހަގަވަނީ ދިގު ދުވުންތެރިއެއްގެ ގޮތަށެވެ. އަޅުގަނޑު ސްކޫލު ނިމުނު އަހަރު ރާއްޖޭގައި އޮތް މެރަތަން ދުވުމުގެ މުބާތުން ދުވެ، 1 ވަނަ ހޯދީވެސް ކުޑަ ހުސެންއެވެ. މިއީ ކުޑަ ހުސެން މިހާރު ޑރ.ހުސެން ދުވި ފުރަތަމަ މެރަތަން ރޭސް މެއެވެ. އަޅުގަނޑަށް ލަފާކުރެވެނީ.......އިތުރަށް ވިދާޅުވޭ\n01 aEpcrilc 6102\nދިވެހިރާއްޖޭގައި ނޫސްވެރިކަން ކުރަމުން އަންނަތާ މިހާރު ޒަމާންތަކެއް ވެދާނެއެވެ. އަޅުގަނޑު ދުނިޔެއަށްހޭވެރިކަން ވީ އިރުންސުރެ ދުވަހު ނޫހެއް ނުފެންނަ ހަނދާނެއް ނުވެއެވެ. އަޅުގަނޑު ބައްޕައަކީ ޚަބަރާއި މައުލޫމާތު ހޯދަން ބޭނުންވާ މީހަކަށްވާތީ އަބަދުވެސް އަޅުގަނޑުމެންގެއަށް ނޫސްގެނެއެވެ. އެހެންކަމުން ކުޑައިރުއްސުރެ ނޫސްކިޔުމުގެ ކޮންމެވެސްވަރެއްގެ ޝައުގުވެރިކަމެއް އަޅުގަނޑުގެވެސް ހުރެއެވެ. އަޅުގަނޑަށް .......އިތުރަށް ވިދާޅުވޭ\nމަގުމަތީ ދުއްވާތަކެތި މަދު ކުރެވޭނެ...\n61 feburuawrI 6102\nބޭނުންވާލަނޑު ދަނޑި ހާސިލުކުރުމަށް ހުވަފެންތަކެއް ދެކެންޖެހެއެވެ. އުންމީދުތަކެއް އޮންނަންޖެހެއެވެ. އެމެރިކާގެ 53 ވަނަ ރައީސް ޖޯން އެފް ކެނެޑީ 1691 ގައި ވިދާޅުވީ ކުރިއަށް އޮތް ދިހަ އަހަރު ނިމުމުގެ ކުރިން މީހަކު ހަނދަށް ފޮނުވާ އަދި އޭނާ ސަލާމަތުން ދުނިޔެއަށް އަނބުރާގެންނާނެކަމަށެވެ. ޖޯން އެފް ކެނެޑީ ގެ މިވިޝަން އެމެރިކާ އިން ހާސިލު ކުރީ 9691 ގައެވެ. މިވިޝަން ކާމިޔާބުވުމާއި އެކު އެމެރިކާއިން ޖައްވުގަ.......އިތުރަށް ވިދާޅުވޭ


ރާއްޖޭގެ 724 ޓޫރިސްޓު ފެސިލިޓީއެއް އަލުން އޮޕަރޭޓްކުރަން ފަށައިފި\nރާއްޖޭގެ ޓޫރިސްޓު ފެސިލިޓީތައް\nމިހާރު އޮޕަރޭޓް ކުރަމުން ދަނީ 88 އިންސައްތަ އެނދު\nބައިނަލްއަގްވާމީ 29 އެއަރލައިނަކުން ދަތުރުތައް ކުރޭ\n47,475 އެނދު ދަނީ އޮޕަރޭޓްކުރަމުން\n30 އޭޕްރިލް 2021 | ހުކުރު 13:24\nހުޅުމާލޭގެ ގެސްޓް ހައުސްއެއް\nފަތުރުވެރިންނަށް ޚިދުމަތްދޭ 724 ޓޫރިސްޓު ފެސިލިޓީ ރާއްޖޭގައި އޮޕަރޭޓްކުރަން ފަށައިފިއެވެ.\nޓޫރިޒަމް މިނިސްޓްރީން އާންމުކޮށްފައިވާ ތަފާސްހިސާބުތައް ދައްކާގޮތުން އޭޕްރިލް 28ގެ ނިޔަލަށް ރާއްޖޭގައި ފަތުރުވެރިންނަށް ޚިދުމަތްދޭ 724 ޓޫރިސްޓު ފެސިލިޓީގައި 47،475 އެނދު ވަނީ އޮޕަރޭޓްކުރަން ފަށާފައެވެ. މިއީ ރާއްޖޭގައި މިވަގުތު ހުރި 1،034 ޓޫރިސްޓް ފެސިލިޓީގެ ޖުމްލަ 53،937 އެނދުގެ 88 އިންސައްތައެވެ. ރާއްޖޭގައި 310 ޓޫރިސްޓް ފެސިލިޓީ އަދި އޮޕަރޭޓްކުރަން ނުފަށައެވެ.\nމިނިސްޓްރީގެ ތަފާސްހިސާބުތައް ދައްކާގޮތުން ރާއްޖޭގައި ތަރައްގީކޮށްފައި ހުރި 162 ރިސޯޓްގެ ތެރެއިން އޮޕަރޭޓްކުރަމުން ދަނީ 154 ރިސޯޓެވެ. އެއީ 35،640 އެނދެވެ. ހޮޓާ އަދި ގެސްޓް ހައުސްތަކަށް ބަލާއިރު 713 ފެސިލިޓީގެ ތެރެއިން 433 ތަން ވަނީ އޮޕަރޭޓް ކުރަން ފަށާފައެވެ. އެއީ 9،136 އެނދެވެ. ގެސްޓް ހައުސްތައް އޮޕަރޭޓްކުރަމުން ދަނީ 18 އަތޮޅެއްގެ 57 ރަށުގައެވެ.\nމީގެ އިތުރުން 159 ސަފާރީގެ ތެރެއިން 137 ސަފާރީއެއްގެ 2،699 އެނދު މިހާރު ވަނީ އޮޕަރޭޓްކުރަން ފަށާފައެވެ.\nފާއިތުވި އަހަރުގެ މާރޗް 27 ވަނަ ދުވަހު ރާއްޖޭގެ ބޯޑަރު ބަންދުކުރުމަށްފަހު ޖުލައި 15 ވަނަ ދުވަހު އަލުން ހުޅުވާލިއިރު ފަތުރުވެރިންނަށް ޚިދުމަތް ދިނުމުގެ ހުއްދަ އެންމެ ފުރަތަމަ ލިބުނީ ހަމައެކަނި ރިސޯޓްތަކަށާއި ސަފާރީތަކަށެވެ. އަތޮޅުތެރޭގެ ރަށްރަށުގެ ގެސްޓް ހައުސްތައް އަލުން ހުޅުވުމުގެ ހުއްދަ 2020ގެ އޮކްޓޫބަރ 15 ވަނަ ދުވަހު ދީފައިވާއިރު މާލެ ސަރަހައްދުގެ ގެސްޓް ހައުސްތައް ހުޅުވާފައިވަނީ އެއަހަރުގެ ޑިސެމްބަރ 14 ވަނަ ދުވަހުއެވެ.\nރާއްޖެއަށް މިހާރު ބައިނަލްއަގްވާމީ 29 އެއަރލައިނަކުން ދަތުރު ކުރާއިރު އެންމެ ގިނަ އަދަދެއްގެ ފަތުރުވެރިން އުފުލާފައި ވަނީ އެމިރޭޓްސް އެއަރލައިނުންނެވެ.\nރާއްޖެއަށް މިހާރު ދަތުރުކުރާ އެއަރލައިން ތަކަކީ:\nއަޒުރު އެއަރ ރަޝިއާ\nއަޒުރް އެއަރ ޔޫކްރެއިން\nޔޫކްރެއިން އިންޓަނޭޝަނަލް އެއަރލައިންސް\nލޮޓް ޕޮލިޝް އެއަރލައިންސް\nކޮވިޑް-19 އާއި ގުޅިގެން ގިނަ އެއަރލައިންތަކުން ރާއްޖެއަށް ކުރާ ދަތުރުތައް މެދުކަނޑާލި ނަމަވެސް 2020 ވަނަ އަހަރުގެ ޖުލައި 15 ގައި ބޯޑަރު އަލުން ހުޅުވާލައި ފަތުރުވެރިކަން ފަށައިގަތުމުން އެއަރލައިންތަކުން ވަނީ ރާއްޖެއަށް ދަތުރުތައް ފަށާފައެވެ. އަދި 2020 ވަނަ އަހަރު ނިންމާލި އިރު ރާއްޖޭގެ މައި އެއަރޕޯޓަށް ޖައްސާ ފްލައިޓްތަކާއި ޕްރައިވެޓް ޖެޓުތަކުގެ އަދަދު ވަނީ ބޮޑުތަނުން ކުރިއަށް ޖެހިލާފައެވެ.\nމިނިސްޓްރީ އޮފް ޓޫރިޒަމް ޓޫރިސްޓް ފެސިލިޓީ


ފާދިއްޕޮޅު އަތޮޅު ކައުންސިލްގެ ފަރާތުން ޅ އަތޮޅު ޕްރީސްކޫލްތަކަށް އެހީތެރިވުމުގެ ޕްރޮގްރާމެއް ހިންގާފި – Official Website of Secretariat of the Faadhippolhu Atoll Counci\nފާދިއްޕޮޅު އަތޮޅު ކައުންސިލްގެ ފަރާތުން ޅ އަތޮޅު ޕްރީސްކޫލްތަކަށް އެހީތެރިވުމުގެ ޕްރޮގްރާމެއް ހިންގާފި\n26 އޮގަސްޓް 2015\nފާދިއްޕޮޅު އަތޮޅު ކައުންސިލްގެ ފަރާތުން ޅ އަތޮޅު ޕްރީސްކޫލްތަކަށް އެހީތެރިވުމުގެ ޕްރޮގްރާމެއް ހިންގާފިއެވެ. ޖުމްލަ 160000 ރުފިޔާ ޚަރަދުކުރާ މިޕްރޮގްރާމްގެ މައިގަނޑު މަޤްޞަދަކީ ޅ އަތޮޅު ޕްރީސްކޫލްތަކަށް ހޯދަންބޭނުންވެފައިވާ ތަކެތި ހޯދުމަށް މާލީގޮތުން އެހީތެރިކަމެއް ފޯރުކޮށްދީ، ޕްރީސްކޫލްތަކުގެ ވަޞީލަތްތައް ތަރައްޤީކުރުމަށް ޅ އަތޮޅު ކައުންސިލްގެ އެހީތެރިކަން ފޯރުކޮށްދިނުމެވެ.\nމިޕްރޮގްރާމްގެ ދަށުން އެންމެ ފުރަތަމަ އެހީ ފޯރުކޮށްދީފައިވަނީ ޅ ހިންނަވަރު ފަންނު ޕްރީސްކޫލަށެވެ. 23 އޯގަސްޓް 2015 ވީ އާދީއްތަ ދުވަހު ޅ ހިންނަވަރު ފަންނު ޕްރީސްކޫލް ގޯތިތެރޭގައި ބޭއްވުނު ހަފްލާއެއްގައި އެހީގެ ވައުޗަރ ހަވާލުކޮށްދެއްވީ ފާދިއްޕޮޅު އަތޮޅު ކައުންސިލްގެ ރައީސް އަލްފާޟިލް އިބްރާހިމް މުޙައްމަދުކޮއި އެވެ. އެހީގެ ވައުޗަރ އާއި ހިންނަވަރު ކައުންސިލްގެ ފަރާތުން ހަވާލުވެލެއްވީ ހިންނަވަރު ކައުންސިލްގެ ރައީސް އަލްފާޟިލް އާދަމް ޔޫސުފް އެވެ.\nމިޕްރޮގްރާމްގެ ދަށުން ދެވަނައަށް އެހީ ފޯރުކޮށްދީފައިވަނީ ޅ ކުރެންދޫ ހަބުޝީ ޕްރީސްކޫލަށެވެ. 24 އޯގަސްޓް 2015 ވީ ހޯމަ ދުވަހު ހެދުނު ޅ ކުރެންދޫ ހަބުޝީ ޕްރީސްކޫލް ގޯތިތެރޭގައި ބޭއްވުނު ހަފްލާއެއްގައި އެހީގެ ވައުޗަރ ހަވާލުކޮށްދެއްވީ ފާދިއްޕޮޅު އަތޮޅު ކައުންސިލްގެ ރައީސް އަލްފާޟިލް އިބްރާހިމް މުޙައްމަދުކޮއި އެވެ. ރަށުކައުންސިލާއި އަތޮޅު ކައުންސިލްގެ މެންބަރުންނާއި ޕްރީސްކޫލް ދަރިވަރުން ބައިވެރިވި މިހަފްލާގައި އެހީގެ ވައުޗަރ އާއި ކުރެންދޫ ކައުންސިލްގެ ފަރާތުން ހަވާލުވެލެއްވީ ކުރެންދޫ ކައުންސިލްގެ ރައީސް އަލްފާޟިލް އިސްމާއިލް މަދީހު އެވެ.\nމިޕްރޮގްރާމްގެ ދަށުން 24 އޯގަސްޓް 2015 ވީ ހޯމަދުވަހު 11:00 ގައި ޅ އޮޅުވެލީށީ ޕްރީސްކޫލަށް ވެސް ވަނީ އެހީގެ ވައުޗަރ ހަވާލުކުރެވިފައެވެ. ޕްރީސްކޫލްގެ ދަރިވަރުންނާއި ރަށުކައުންސިލާއި އަތޮޅު ކައުންސިލްގެ މެންބަރުން ބައިވެރިވެ ވަޑައިގެންނެވި މިހަފްލާގައި އެހީގެ ވައުޗަރ އޮޅުވެލިފުށީ ކައުންސިލްގެ ރައީސްއާއި ހަވާލުކޮށްދެއްވީ ފާދިއްޕޮޅު އަތޮޅު ކައުންސިލްގެ ރައީސް އަލްފާޟިލް އިބްރާހިމް މުޙައްމަދުކޮއި އެވެ.\nމިޕްރޮގްރާމްގެ ދަށުން ޅ ނައިފަރުގައި ހިންގަމުންދާ ނޫރާނީ ޕްރީސްކޫލަށާއި، ރޯޝަނީ ޕްރީސްކޫލަށްވެސް ވަނީ އެހީތެރިކަން ފޯރުކޯށްދީފައެވެ. މިގޮތުން 25 އޯގަސްޓް 2015 ވީ އަންގާރަ ދުވަހު މިދެސްކޫލްގައި ވަކިވަކިން ބޭއްވުނު2ހަފްލާގައި އެހީގެ ވައުޗަރ ނައިފަރު ކައުންސިލްއާއި ހަވާލުކޮށްދެއްވީ ފާދިއްޕޮޅު އަތޮޅު ކައުންސިލްގެ ރައީސް އަލްފާޟިލް އިބްރާހިމް މުޙައްމަދުކޮއި އެވެ. ނައިފަރު ކައުންސިލްގެ ފަރާތުން އެހީގެ ވައުޗަރ އާއި ހަވާލުވެލެއްވީ ނައިފަރު ކައުންސިލްގެ ނައިބު ރައީސް އަލްފާޟިލް މުހައްމަދު ނޫރުﷲ އަބްދުﷲ އެވެ.\nވަޒީފާގެ ފުރުޞަތު: މަސައްކަތު\n2017ވަނަ އަހަރުގެ އަހަރީ މަސައްކަތު ތާވަލް\nވަޒީފާގެ ފުރުޞަތު: ކޮމްޕިއުޓަރ ޓެކްނީޝަން\nފާދިއްޕޮޅު ވިނަވި ސްކީމް 2016 (މަތީތަޢުލީމުގެ އެހީގެ ފުރުޞަތު)\nމޮނިޓަރިންގ ރިޕޯޓް 2014 – ޅ. އޮޅުވެލިފުށި ކައުންސިލް\nމޮނިޓަރިންގ ރިޕޯޓް 2014 – ޅ. ހިންނަވަރު ކައުންސިލް\nމޮނިޓަރިންގ ރިޕޯޓް 2014 – ޅ. ކުރެންދޫ ކައުންސިލް\nވަޒީފާގެ ފުރުޞަތު (މޯލްޑިވްސް އިންލަންޑް ރެވެނިއު އޮތޯރިޓީ) : ސީނިއަރ އޮފިސަރ، އޮފިސަރ ޓްރޭނީ\nވަޒީފާގެ ފުރުޞަތު: ލޯންޗް ޑްރައިވަރ\nވަޒީފާގެ ފުރުޞަތު: ފަޅުވެރި\nފާދިއްޕޮޅު އަތޮޅު ކައުންސިލްގެ އިދާރާ © 2016


STELCO ga disinfection gate eh bahattaifi – Iru\nސްޓެލްކޯގައި ޑިސްއިންފެކްޝަން ގޭޓެއް ބަހައްޓައިފި\nސްޓޭޓް އިލެކްޓްރިކް ކޮމްޕެނީ ލިމިޑެޓް (ސްޓެލްކޯ) ގެ ހެޑް އޮފީހުގައި ޑިސްއިންފެކްޝަން ގޭޓެއް ބަހައްޓާ ބޭނުން ކުރަން ފަށައިފިއެވެ.\nސްޓެލްކޯއިން ބުނީ ޑިސްއިންފެކްޝަން ގޭޓެއް ބަހައްޓާ ބޭނުންކުރަން ފެށުމަކީ ކޮވިޑާއި ގުޅިގެން އެކުންފުނީގެ މުވައްޒަފުންނާއި، ކަސްޓަމަރުންގެ ރައްކާތެރިކަމަށް އަޅަމުންގެންދާ ހަރުދަނާ ފިޔަވަޅުތަކުގެ ތެރެއަށް އިތުރުވާ ބޮޅެއް ކަމަށެވެ.\nމިކުންފުނީގެ އޮފީހުގައި ޑިސްއިންފެކްޝަން ގޭޓެއް ބަހައްޓާ ބޭނުންކުރަން ފެށުމަކީ ކޮވިޑާއި ގުޅިގެން މިކުންފުނީގެ މުވައްޒަފުންނާއި، ކަސްޓަމަރުންގެ ރައްކާތެރިކަމަށް މިކުންފުނިން އަޅަމުންގެންދާ ހަރުދަނާ ފިޔަވަޅުތަކުގެ ތެރެއަށް އިތުރުވާ ބޮޅެއް. @HMughnee pic.twitter.com/4jooMHfNFZ\n— STELCO (@STELCOMALDIVES) July 12, 2020\nކޮވިޑް-19 އިން ރައްކާތެރިވުމަށް ސްޓެލްކޯއިން މީގެ ކުރިން ވަނީ ގޭގެއަށް ރީޑިން ނަގަން ދިޔުމުގެ ބަދަލުގައި މީޓަރުގެ ފޮޓޯ ވެރިފަރާތުން ފޮނުވުމުން ބިލް ތައްޔާރު ކޮށްދޭ ގޮތް ހަދާފަ އެވެ. އަދި އެ އޮފީހަށް އަންނަ ފަރާތްތަކުގެ ރޯގާގެ އަލާމާތެއް ހުރިތޯ އާއި ހުން ބަލާފައި ނޫނީ އެތެރެއަށް ނުވައްދާ ގޮތްވެސް ވަނީ ހަދާފަ އެވެ.\nސްޓެލްކޯ އިން ޑިސްއިންފެކްޝަން ގޭޓެއް ބަހައްޓާފައިވާއިރު ކޮވިޑް-19 އިން ރައްކާތެރިވުމަށް މީގެ ކުރިން އަމިއްލަ ފަރާތަކުން ވަނީ ހުޅުމާލޭގައި ހުރި އޭނާގެ ފިހާރައިގައި އެފަދަ ގޭޓެއް ބަހައްޓާފަ އެވެ.